
REPERE BIOGRAFICE 


Gottfried Wilhelm Leibniz s-a născut pe 1 iulie 
1646 la Leipzig, într-o familie de intelectuali de 
origine slavă îndepărtată. în jurul vîrstei de 20 de 
ani filosoful a schimbat ortografia numelui său, 
preferind forma „Leibniz 1 ' celor utilizate de familia 
sa: „Leibnutz", „Leibnitz“şi „Lubenicz". 

Tatăl său, Friedrich Leibniz (1597-1652) a fost 
jurist consult şi, după 1640, profesor de ştiinţe 
morale la Universitatea din Leipzig. A fost un om 
foarte respectat în Leipzig pentru zelul şi priceperea 
cu care, în vremuri dificile, a apărat jurisdicţia, 
privilegiile şi regulamentele Universităţii (Y. Belaval, 
Leibniz. Initiation ă sa philosophie , Paris, Vrin, 
ed. a şaptea, 1993, p. 21). Friedrich Leibniz a fost 
căsătorit de trei ori: cu Anna Fritsche, cu care a 
avut doi copii, Johann Friedrich şi Anna Rosine, cu 
Dorothea Vogtz şi, în fine, cu Catherina Schmuck, 
cu care a avut de asemenea doi copii, Anna 
Catherina şi Gottfried Wilhelm. 

Mult mai tînără decît Friedrich, Catherina 
Schmuck (1621-1664) provenea dintr-o familie 
universitară. După moartea soţului său, survenită 
cînd ea avea 31 de ani, a dus o exemplară viaţă 
creştină în bune relaţii cu toată lumea, înfruntînd 
suferinţele şi dăruindu-se cu generozitate creşterii 
şi educării copiilor săi. ( ibidem , p. 22). 

Gottfried Wilhelm Leibniz a urmat cursurile 
şcolii Nicolai Schule, între 1652 şi 1661, dar ştia 
să citească înainte de a merge la şcoală. Copil 
precoce, la 8 ani citea în latină. Pînă la 12 ani a 
citit multă literatură, istorie şi filosofic (în special 

Virgiliu, Titus-Livius, Platon, Aristotel). La 13 ani, 
după ce începuse să înveţe limba greacă, a încercat 
îmbunătăţirea listei de categorii a lui Aristotel. Citeşte 
Cicero, Seneca, Pliniu, Herodot, Xenophon. Tot în 
această perioadă se familiarizează cu scrierile 
părinţilor Bisericii, fiind fermecat de controversele 
scolastice, în special de critica făcută de Lorenzo 
Valla lui Boethius şi de cea a lui Luther făcută lui 
Erasmus de Rotterdam. 

în primăvara lui 1661, aşadar la 15 ani, 
Leibniz intră la Universitatea din Leipzig unde 
studiază matematicile, retorica, filosofia, latina, 
greaca şi ebraica. Citeşte filosofii moderni: Bacon, 
Cardan, Campanella, Kepler, Galilei, Descartes. 
Învăţămîntul aristotelic şi neoscolastic pe care l-a 
primit aici şi-a lăsat o puternică amprentă asupra 
întregii sale gîndiri. 

In mai 1663, Leibniz susţine sub conducerea 
lui J. Thomasius teza de bacalaureat cu titlul 
Disputatio Metaphysica de Principia Individui 
[Disertaţie metafizică despre principiul 
individuaţieij, publicată în acelaşi an, în care 
susţine că principiul individuaţiei nu este nici forma, 
nici materia, individualul explicîndu-se prin entitatea 
sa completă, adică simultan prin materie şi formă. 

Semestrul de vară al anului 1663 Leibniz îl 
petrece la Jena unde studiază jurisprudenţa (cu 
Flakner), istoria (cu Johann-Adrian Bose) şi 
matematicile (cu Erhard Weigel). 

întors la Leipzig, în toamna anului 1663, 
abandonează totul pentru a se dedica jurisprudenţei. 

îi plăcea meseria de judecător dar ura argumen¬ 
tările sofistice ale avocaţilor. După moartea mamei 
sale, intervenită la 16 februarie 1664, îl găsim la 
unchiul său, Johann Strauch, jurist celebru, care îl 
încurajează spre acest domeniu. Pe 3 decembrie 
1664 este abilitat în filosofie, la Universitatea 
Leipzig, cu teza Specimen queastionum philoso- 
phicarum ex jure collectarum. 

Continuă studiile de drept la Universitatea din 
Altdorf unde îşi pregăteşte doctoratul, neputînd 
să-l susţină la Leipzig din cauza unor intrigi. în urma 
susţinerii tezei De casibus perplexis in jure (j Despre 
cazurile dificile din drept), la 5 noiembrie 1666, 
obţine titlul de doctor în drept. în această lucrare 
Leibniz face o paralelă între geometri şi jurişti. El 
se opune anumitor jurişti care consideră că în 
cazurile foarte dificile nu există o soluţie, susţinînd 
că nu există problemă la care legea să nu poată da 
un răspuns. Neadmiţînd nici reţinerea faţă de 
pronunţarea unei soluţii, nici recursul la aprecierea 
personală a judecătorului, nici recursul la hazard, 
el voia să caute rezolvarea cazurilor dificile în 
principiile dreptului. Acolo unde se opreşte dreptul 
pozitiv trebuie să se investigheze dreptul natural, 
care reprezintă fundamentul dreptului pozitiv. în 
cazurile incerte decizia poate fi bazată pe principiile 
justiţiei naturale şi ale dreptului internaţional. 

în 1666 apare la Leipzig Dissertatio de Arte 
Combinatoria /Disertaţie despre arta combinării !> 
lucrare ce reprezintă o dezvoltare a disertaţiei 
susţinute în cadrul Universităţii Leipzig. Lucrarea 

conţine germenii caracteristicii universale şi ai 
calculului logic, care vor preocupa filosoful german 
tot restul vieţii. în acest fel, spre 1666 sînt puse 
bazele leibnizianismului ( ibidem, p. 44). 

După ce refuză un post de profesor, deoarece 
consideră că planul său de reformă a ştiinţelor nu 
se poate realizaîn cadrul universitar, Leibniz devine, 
timp de doi ani, secretarul unei societăţi de 
intelectuali din Niirenberg. Din această perioadă 
datează interesul său pentru alchimie, care nu era 
însă determinat de idei superstiţioase, cum s-a 
afirmat uneori, ci era determinat de preocupările 
sale ştiinţifice. în primăvara anului 1667 Leibniz 
întîlneşte, probabil dinîntîmplare sau după unele 
surse chiar la întrunirile societăţii, pe baronul 
Johann Chrislian Boineburg. Protestant convertit 
la catolicism, fost prim-ministru al principelui elec¬ 
tor de Maienţa, Boineburg era unul din cei mai 
celebri oameni de stat ai timpului, îmbinînd 
prudenţa, atît de rară la politicieni, cu o erudiţie 
ieşită din comun, virtute şi mai rară printre aceştia. 
Baronul Boineburg îl introduce pe Leibniz la curtea 
de Maienţa în 1668, unde filosoful mai întîi 
colaborează la planul de reformă juridică, iar apoi, 
din 1670, este consilier la cancelaria principelui 
elector Johann Filip de Schonborn. 

Leibniz scrie în această perioadă Methodus 
nova discendae docendaeque jurisprudentiae 
[Noua metodă pentru învăţarea şi predarea 
jurisprudenţei ], 1667, Confessio naturae contra 
atheistas [Mărturia naturii împotriva ateiştilor /, 
1668, Hypothesis physica nova [Noua ipoteză 

fizică!, 1671. în lucrarea Confessio naturae con¬ 
tra atheistas Leibniz afirmă necesitatea existenţei 
unui principiu incorporai pentru a explica 
proprietăţile corpurilor. Unitatea principiilor 
incorporale, identificată cu Dumnezeu, este cauza 
armoniei lucrurilor. Tot în această lucrare Leibniz 
întreprinde o primă explicaţie a nemuririi sufletului, 
în spiritul lui Platon, şi o primă prezentare a 
principiului raţiunii suficiente şi a ideii armoniei 
prestabilite. 

Hypothesisphysica nova a fost concepută 
în două părţi, Theoria motus abstracţi [Teoria 
mişcării abstracte! şi Theoria motus concreţi 
[Teoria mişcării concrete!. Principiile funda¬ 
mentale prezentate în prima parte, gîndite ca o 
combinaţie a ideilor susţinute de Cavalieri, 
Hobbes şi Descartes, sugerează cîteva principii 
metafizice de mai tîrziu. 

în primăvara anului 1672 Leibniz este trimis 
de către principele elector de Maienţa la Paris 
pentru a avea tratative secrete cu Ludovic al 
XlV-lea, care ducea în acea perioadă o politică 
considerată de către germani agresivă şi 
războinică. Diplomat înnăscut, Leibniz a conceput 
un plan prin care voia să deturneze interesul 
regelui Franţei dinspre Europa spre Africa. în 
acest scop a mers la Paris spre a-1 convinge pe 
Ludovic al XlV-lea să cucerească Egiptul, pentru 
ca în acest fel să poată distruge Imperiul Otoman, 
ce constituia un serios pericol, atît pentru 
Germania cît şi pentru Franţa, 

La Paris, diplomatul german are acces la unele 
scrieri încă nepublicate ale lui Pascal, îi cunoaşte 
pe Arnauld, Malebranche, Tschirnhaus, Mariotte, 
fraţii Bernoulli şi pe Huygens, cu care are 
posibilitatea să-şi desăvîrşescă studiile de 
matematică începute în Germania. Tînărul Leibniz 
realizase deja în Germania o maşină de calculat ce 
efectua adunarea şi scăderea. Ulterior, în 1673, 
luînd cunoştinţă de maşina lui Pascal, îi îmbună¬ 
tăţeşte performanţele, putînd realiza şi înmulţirea 
şi extragerea rădăcinii pătrate, şi apoi o prezintă 
Academiei de Stiinte din Paris. în decembrie 1674 

i > 

o transformă în maşină algebrică pentru a rezolva 
ecuaţii. Maşina sa de calculat trezeşte deopotrivă 
interesul Societăţii Regale Britanice, o dată cu 
publicarea lucrării Confessio philosophi 
[.Profesiunea de credinţă a filosofului] (1673). 

în anul 1675 Leibniz inventează calculul in- 
finitesimal, neştiind că Newton îl inventase deja. 
Lucrarea lui Leibniz, Nova methodus pro 
maximis el minimis [Noua metodă de 
determinare a maximelor şi minimelor], apare 
în octombrie 1684 în Acta eruditorum din 
Leipzig, în vreme ce lucrarea lui Newton dedicată 
aceleiaşi realizări apare cu trei ani mai tîrziu, în 
1687. Disputa asupra priorităţii unuia sau altuia 
dintre savanţi a suscitat multe pasiuni. în presa 
vremii, dar nu numai, au avut loc discuţii 
deosebit de aprinse legate de paternitatea 
calculului diferenţial, revendicată atît de tabăra 
apărătorilor lui Leibniz, pe baza priorităţii 

publicării, cît şi de tabăra apărătorilor lui 
Newton, pe baza faptului că savantul englez a 
inventat anterior calculul iar Leibniz ar fi aflat, 
pe diverse căi, de acesta. Fără să ne propunem 
să adăugăm încă un punct de vedere la această 
venerabilă dispută, trebuie menţionat că 
perspectivele celor doi mari savanţi au fost 
complet diferite, Leibniz, spre deosebire de 
Newton, a plecat de la o idee metafizică, prin 
apelul la noţiunea de cantitate infinit de mică. 

în ianuarie-martie 1673 Leibniz călătoreşte la 
Londra, unde cunoaşte pe Boyle şi Oldenburg, dar 
fără să-l întîlnească, după cîte se pare, pe Collins 
(Y. Belaval, op. cit., p. 81), un apropiat al lui New¬ 
ton. Întîlnirea cu Collins a fost pusă ulterior în 
legătură cu faptul că Leibniz ar fi aflat de la acesta 
principiile generale ale calculului diferenţial. în 
aprilie 1673 savantul german este ales membru al 
Societăţii Regale Britanice. 

în 1673 moare principele elector de Maienţa, 
iar diplomatul Leibniz are serioase dificultăţi 
materiale în sejurul său de la Paris. După ce refuză 
oferta de a deveni consilier al regelui Danemarcei, 
el acceptă un modest post de bibliotecar la curtea 
de Hanovra. 

Părăseşte Parisul în octombrie 1676, dar 
înainte de a ajunge la Hanovra, trece prin Anglia 
şi Olanda. La Londra rămîne o săptămînă, timp în 
care îi revede pe Oldenburg şi pe Boyle, şi îi 
întîlneşte pe Collins şi pe Newton. în Olanda stă 
o lună la Amsterdam, unde se întîlneşte cu 

savantul Swammerdam, apoi îl vizitează pc 
Leuwenhoek. După studierea scrisorilor primite 
de la Spinoza, asupra infinitului, substanţei, 
creştinismului etc., merge la La Ilaye, unde discută 
îndelung, după cum va nota el mai tîrziu, cu 
autorul Eticii. 

Leibniz intră în slujba casei de Ilanovra în 
decembrie 1676, unde rămîne pînă la sfîrşitul 
vieţii, adică timp de 40 de ani, oferind un model 
de consecvenţă, seriozitate şi devotament. în 
primul deceniu de activitate, timp în care este 
bibliotecar-arhivist, îşi îndreaptă eforturile spre 
ştiinţă şi tehnologie, dar fără a întrerupe 
activitatea filosofică. Concepe o pompă pentru 
asanare (1677) pusă în mişcare de o moară de 
vînt. Observaţiile făcute în această perioadă, timp 
în care a lucrat şi ca inginer de mină, sînt de o 
importanţă deosebită pentru geologie, după cum 
rezultă din lucrarea sa Protogeae, în care emite o 
ipoteză asupra formării Pămînlului, în confor¬ 
mitate cu care Pămîntul s-a aflat iniţial într-o stare 
lichidă. Din această perioadă (1676-1678) 
datează constituirea dinamicii leibniziene 
(Y. Belaval, op. cit., p. 129). Scrie Dialog privitor 
la conexiunea dintre lucruri şi cuvinte şi la 
realitatea adevărului (l677).în 1684 publică 
Meditaţii cu privire la cunoaştere, adevăr şi idei, 
lucrare ce constituie o schiţă a teoriei cunoaşterii, 
în 1686 scrie Disertaţia metafizică, o schiţă a 
întregului său sistem metafizic. în acelaşi an publică 
Brevis demonstraţia erroris memorabilis Cartesii 

[Scurtă demonstraţie a unei vestite greşeli 
cartezietie] , studiu ce va suscita o vie dezbatere 
cu cartezienii şi cu Malebranche. Tot în acelaşi an 
scrie Systema theologicum [Sistemul teologic] în 
care propune o formulă de împăcare a Bisericilor. 

Devenind istoriograf şi arhivist, între 1687 
şi 1697, Leibniz călătoreşte în Austria şi Italia 
(între 1687 şi 1690), pentru a aduna materiale 
legate de istoria casei de Braunschweig-Liineburg. 
Este o perioadă în care se ocupă nu doar de istorie 
şi istoriografie, fiind considerat printre înte¬ 
meietorii metodei istorice (Y. Belaval, op. cit., p. 
165), dar şi de istorie naturală, evenimente 
geologice, studiul fosilelor, originea locuitorilor, 
migraţia popoarelor, lingvistică, arheologie etc. Prin 
pasiunea cu care s-a ocupat de toate aceste 
domenii, dar şi de multe altele, prin meticu¬ 
lozitatea şi acribia cu care a lucrat, prin exactitatea 
şi precizia datelor adunate, Leibniz ocupă un bine 
meriat loc în istoria ştiinţelor. 

în această perioadă, de intensă activitate 
intelectuală, Leibniz scrie Cu privire la reforma 
filosofiei prime şi la noţiunea de substanţă 
(1694), publică Nou sistem privitor la natura şi 
comunicarea substanţelor, precum şi la uniunea 
care există între suflet şi corp (1695), Specimen 
dynamicum (1695), şi scrie De rerum origina- 
tione radicali [Despre originea radicală a 
lucrurilor] (1695), o expunere a mecanismului 
metafizic ce face din lumea existentă cea mai bună 
dintre lumile posibile. 

Anul 1698 marchează un an important pentru 
viaţa şi cariera lui Leibniz. După ce în 1680 a murit 
principele Johann Friedrich, în 1698 moare 
succesorul acestuia, Ernst August, lăsînd drept 
succesor pe fiul acestuia, George Ludovic. Este 
perioada în care Leibniz a fost diplomat şi 
academician (între 1698 şi 1714). Promovarea 
forurilor academice a fost una dintre preocupările 
sale constante. A făcut demersuri în acest scop în 
Germania (la Maienţa, Hanovra, Hamburg), în 
Polonia şi, cu un real succes, la Berlin, Dresda, 
Viena şi Sankt Petersburg. La Berlin a întemeiat o 
societate ştiinţifică care va deveni ulterior Academia 
Germană de Ştiinţe, marele savant şi filosof fiind 
primul preşedinte al acesteia. 

Pentru Leibniz începe perioada „ultimelor 
visuri' 1 , cum o caracterizează Belaval (Y. Belaval, 
op cit., p. 179), sau deceniul hotărîtor al creaţiei 
filosofice, cum ar spune Noica. Această perioadă 
mai poate fi caracterizată şi drept perioada 
marilor lucrări filosofice. în 1703 scrie Nouveaux 
Essais sur l'entendement humain [Noi eseuri 
asupra intelectului umani, ca răspuns la lucrarea 
lui J. Locke, Eseu asupra intelectului uman. în 
1710 publică Eseuri de teodicee asupra 
bunătăţii lui Dumnezeu, a libertăţii omului şi 
a originii răului, singura lucrare importantă 
pregătită de el însuşi pentru tipar. între 1712 şi 
1714 scrie Principes delaNature etde la Grâce 
fondes en raison [Principiile naturii şi graţiei 
întemeiate pe raţiune]. în 1714 scrie Monadologia 

şi Bazele metafizice ale matematicii (G VII, 17-29). 

După eşecul suferit în cazul tratativelor cu 
Ludovic al XlV-lea, Leibniz nu a abandonat ideea 
unei uniuni a popoarelor creştine împotriva Orientului, 
începe tratative cu regele Suediei, Carol al XH-lea şi 
ulterior cu ţarul Petru cel Mare, pe care îl întîlneşte 
în 1711 şi 1712. Mai mult, la Viena, unde a stat 
aproape doi ani (între 1712 şi 1714) încearcă să 
perfecteze o alianţă între ţar şi împăratul Leopold. 

Anii de după 1714 sînt ani de singurătate şi 
boală. După moartea, în iunie 1714, a principesei 
Sophie, se simte tot mai singur. Aceasta îl 
încurajase în permanenţă în activitatea sa 
intelectuală (la moartea ei, filosoful îi dedică un 
poem). Pe 12 august, prin moartea reginei Anna, 
George Ludovic este proclamat rege al Angliei 
sub numele de George I. Faptul, că în noile condiţii 
filosoful nu este accepat la curtea regală din 
Londra, constituie alt prilej de mîhnire. Rămîne 
în continuare la Ilanovra pentru a lucra la istoria 
casei de Braunschweig. Din această perioadă, de 
solitudine şi oarecum de dizgraţie, datează 
schimbul epistolar cu S. Clarke, cea mai 
importantă contribuţie leibniziană în ceea ce 
priveşte spaţiul şi timpul. 

în urma unui acces de gută, Leibniz moare în 
searazileide 14 noiembrie 1716, laînmormîntarea 
sa participînd doar secretarul său particular, 
Eckhard. Impopularitatea pe care a resimţit-o în 
ultimii doi ani de viaţă a fost preţul plătit pentru 
încercarea de a înfăptui pacea politică şi religioasă. 

Urmărind concilierea tuturor exigenţelor ştiinţei cu 
doctrina creştină, uniunea religioasă, precum şi 
uniunea politică între ţările creştine, Leibniz a 
sacrificat, după cîte se pare, şi după cum a fost 
perceput în acel moment, interesele propriei naţiuni 
şi ale propriei confesiuni. 



OPERA SCRISĂ 


Prezentarea sumară a operei 

Teoria substanţei. Leibniz a susţinut o nouă 
teorie asupra substanţei care are în centru ideea 
de acţiune, spre deosebire de teoria carteziană a 
substanţei, bazată pe noţiunea de întindere. Fiecare 
substanţă se caracterizează înainte de orice prin 
acţiune, avînd în sine principiul acţiunilor sale şi în 
acest fel nesuferind nici o influenţă din partea altor 
substanţe. Acţiunea unei substanţe se traduce în 
percepţia sa, aceasta devenind mai distinctă, în caz 
contrar avînd'de a face cu pasiunea. Substanţa este 
indivizibilă, adică este un adevărat atom, dar spre 
deosebire de atomişti, Leibniz susţine că substanţa 
este un atom formal. 

O dată cu introducerea termenului monadă 
(începînd cu 1695) importanţa unităţii în definiţia 
substanţei este accentuată, filosoful de la Hanovra 
situîndu-se pe linia filosofiei transcendentale 
medievale, în conformitate cu care ens et unum 
convertuntur. Substanţele sînt nu doar indivizibile, 
dar şi imposibil de generat şi de distrus, ele 
neputînd începe decît prin creaţie şi sfîrşi decît prin 
anihilaţie. 

Principiul unităţii pentru oameni, animale şi 
plante îl constituie forma substanţială sau monada. 
In lumea minerală, în schimb, lipsind principiul 
unităţii substanţiale avem de a face cu simple 
agregate care, deşi compuse din forme substanţiale, 
au unitate doar prin accident, astfel încît nu sînt 
fiinţe reale, ci fiinţe de raţiune, de imaginaţie, sau 
fenomene. 

între substanţe nu există interacţiune, ci 
corespondenţă sau acord. Fiecare substanţă 
exprimă universul, exact la fel cum unul şi acelaşi 
oraş este reprezentat în mod diferit, după situările 
diferite ale celuicareîl priveşte. în acest feluniversul 
este multiplicat, putem spune, de tot atîtea ori cîte 
substanţe există. Această reprezentare nu vizează 
doar prezentul ci şi, în conformitate cu armonia 
universală, trecutul şi viitorul. 

Sufletul şi corpul, deşi nu interacţionează, 
întrucît unul ascultă de legile cauzelor finale (prin 
apetiţii, scopuri, mijloace), iar altul de legile cauzelor 
eficiente (legile mişcării), se află de asemenea în 
acord perfect. Leibniz nu admite o influenţă fizică 
a sufletului asupra corpului sau a corpului asupra 
sufletului, ci o influenţă metafizică , expresie a 
armoniei universale. 

Dotate cu percepţii şi apetiţii, substanţele se 
ierarhizează, în funcţie de calitatea percepţiilor lor, 
astfel: simple monade sau entelehii, în care 
percepţiile sînt obscure sau degradate; suflete, 
oglinzi ale universului, în care percepţiile sînt 
distincte şi sînt însoţite de memorie; în fine, spirite, 
oglinzi ale creatorului, în care percepţiile tind la 
infinit spre distincţie şi sînt însoţite de raţiune şi 
de cunoaştere reflexivă. Simplele monade sînt 
indestructibile, iar sufletele sînt nemuritoare, 
întrucît sînt conştiente de sine, devenind capabile 
de pedeapsă sau de răsplată. în afara acestor 
categorii de monade, există o mulţime de forme 
intermediare, în conformitate cu principiul 
continuităţii. 

Unitate adevărată, substanţa este în acelaşi 
timp subiect logic, adică o noţiune ce cuprinde 
mulţimea infinită a predicatelor necontradictorii 
ce pot fi obţinute prin analiză din aceasta 
(praedicatum inest subjecto). 

Monadă supremă, Dumnezeu este originea 
esenţelor, prin voinţă, şi originea existenţelor, prin 
intelect. Voinţa divină este supusă intelectului, 
alegînd posibilii în funcţie de cantitatea de bine 
pe care o conţin, operaţie a voinţei antecedente, 
sau unind posibilii într-o serie de composibili şi 
alegînd apoi dintre seriile de composibili, operaţie 
a voinţei consecvente. Dumnezeu alege dintre 
posibili seria care conţine cantitatea cea mai mare 
de bine, lumea în care trăim fiind lumea cea mai 
bună dintre lumile posibile. 

Morala. Caracterizarea lumii ca fiind cea mai 
bună dintre lumile posibile nu exclude din aceasta 
răul. Leibniz recunoaşte existenţa a trei feluri de 
rău: răul metafizic, adică limitarea originară a 
creaturilor; răul moral, consecinţa etică a răului 
metafizic, ce consistă în păcat; răul fizic, adică 
suferinţele şi durerile, consecinţa primelor două. 
Răul existent în lume nu intră în contradicţie cu 
afirmaţia că lumea noastră este lumea cea mai 
bună dintre lumile posibile, ci constituie o condiţie 
a armoniei universale. Nelipsind cu desăvîrşire din 
lume, caz în care lumea noastră nu ar mai fi lumea 
cea mai bună, răul este însă aproape nimic în 
comparaţie cu binele. Mai mult, existenţa răului 
nu intră în contradicţie nici cu bunătatea divină, 

deoarece Dumnezeu este doar cauza deficientă a 
răului şi nu cauza eficientă a acestuia. 

Lumea, deşi creată printr-un act liber al voinţei 
divine, nu are o existenţă absolut necesară, nu 
este guvernată de un determinism absolut, ce ar 
exclude libertatea. Pentru a susţine această teză, 
filosoful din Hanovra demonstrează în primul rînd, 
că acţiunile umane sînt caracterizate de inteligenţă, 
spontaneitate şi contingenţă,întrunindu-se în acest 
fel condiţiile libertăţii. în al doilea rînd, libertatea 
este opusă constrîngerilor interioare, astfel încît 
pentru a vorbi riguros numai Dumnezeu este per¬ 
fect liber, întrucît nu are nici un fel de constrîngeri 
şi, în plus, este agent pur. în plus Leibniz afirmă 
că lumea este contingenţă, cu alte cuvinte nu este 
contradictoriu să gîndim că ar putea să nu fie sau 
că ar putea să fie altfel. în al treilea rînd, trebuie 
distins între necesitatea metafizică şi necesitatea 
morală, libertatea excluzînd necesitatea metafizică 
dar nu şi necesitatea morală, ce ascultă de principiul 
celui mai bun şi al cărei opus îl constituie 
dezacordul. 

Epistemologia. Spre deosebire de filosofii 
empirişti, filosoful german consideră că originea 
cunoaşterii se află în raţiune, simţurile 
constituind doar ocazia pentru actualizarea 
ideilor înnăscute. Principiului empirist după care 
„nimic nu este în intelect care să nu fi fost în 
simţuri' 1 , Leibniz îi adaugă „cu excepţia 
intelectului însuşi". 

Cheia de boltă a teoriei cunoaşterii o 
reprezintă distincţia dintre adevărurile de fapt 
şi adevărurile de raţiune. Adevărurile de fapt 
sînt adevărurile obţinute prin experienţă, fiind 
în acest fel contingente. Adevărurile de raţiune 
(sau identice) sînt adevăruri necesare, adică 
adevăruri valabile în toate lumile posibile. 
Adevărurile de raţiune pot fi afirmative (de 
exemplu: „orice este ceea ce este") sau negative 
(principiul noncontradicţiei şi propoziţiile „dis¬ 
parate"). Adevărurile necesare conţin raţiunea 
determinantă şi principiul regulativ al exis¬ 
tenţelor, fiind „localizate" în intelectul divin, care 
este sursa esenţelor sau „regiunea posibililor". 
Anterioare existenţei fiinţelor contingente, 
adevărurile necesare reprezintă originalul ideilor 
şi adevărurilor gravate în sufletul uman ca surse 
ale enunţurilor actuale. 

Logica este partea din corpusul leibnizian cea 
mai neglijată de istoricii filosofîei şi de matematicieni. 
Filosofii nu au studiat proiectele logice în special 
din cauza formei lor matematice, iar matematicienii 
s-au mulţumit să-l considere pe Leibniz inventatorul 
calculului diferenţial şi integral fără să se preocupe 
de teoriile sale asupra valorii metodei matematice, 
nici de încercările sale de aplicare a algebrei la logică 
(L. Couturat, La logique de Leibniz d’a preş docu- 
ments inedits, Paris, Alean, 1901, p. 3). 

Ideea fundamentală a lui Leibniz este că toate 
adevărurile se pot deduce dintr-un număr mic de 

adevăruri prin simpla analiză a noţiunilor care le 
compun. Combinalorica urmăreşte să afle care 
sînt predicatele posibile ale unui subiect, respectiv 
toate subiectele posibile ale unui predicat, sau, cu 
alte cuvinte urmăreşte aflarea tuturor propoziţiilor 
adevărate în care figurează acelaşi concept. Prin 
aflarea conceptelor celor mai simple, ireductibile, 
indefinite se va forma „prima clasă", ce conţine 
termenii de ordinul întîi. Aceşti termeni se vor nota 
cu numere. Combinînd termenii de ordinul întîi 
doi cîte doi se va forma „a doua clasă", ce conţine 
termenii de ordinul doi. Prin combinarea termenilor 
de ordinul întîi trei cîte trei va rezulta „a treia clasă", 
a termenilor de ordinul trei etc. 

Numărul predicatelor posibile pentru un 
termen dat se poate calculaîn funcţie de numărul 
factorilor simpli care intră în definiţia termenului 
0 k). Prin urmare vor exista atîtea predicate cîte 
combinări luate cîte 1, cîte 2, cîte 3 etc. de k litere 
se pot face, după formula: 2M. 

Numărul subiectelor posibile pentru un termen 
dat se poate calcula ştiind toate combinările ce 
conţin o combinaţie posibilă. Fie k numărul 
factorilor primi ai combinaţiei date şi n numărul 
total al termenilor de ordinul întîi. Numărul 
combinărilor căutate este în acest caz numărul 
combinărilor posibile ale celorlalţi n-k termeni, 
adică 2" M. 

Combinatorica reprezintă prima încercare de 
a stabili clase de termeni ce formează o ierarhie, în 
care termenii unei clase au ca predicate termenii 

claselor inferioare (o teorie în germene a tipurilor). 
Leibniz a întreprins prima încercare de aritmetizare 
a logicii, iar această idee, pe care a exploatat-o cu 
succes K. Godel (1931), se datorează în mod 
esenţial filosofului din Hanovra (A. Dumitriu, 
Istoria logicii, Bucureşti, Editura Didactică şi 
Pedagogică, 1969, p. 713). 

Characteristica universalis. încercarea de 
realizare a logicii ca o limbă universală se bazează 
pe existenţa ideilor simple, nedecompozabile. I deile 
simple se vor desemna prin numere prime, 
înmulţirea acestora ducînd la aflarea numerelor 
compuse, deci a conceptelor compuse. Dacă luăm 
de exemplu propoziţia „omul este un animal 
raţional" şi vom nota animal cu 2, raţional cu 3, 
atunci om este reprezentat de produsul 6. 
Egalitatea 6 = 2x3 reprezintă propoziţia „omul 
este animal raţional". 

Limba universală necesită pe de o parte găsirea 
conceptelor primitive, clasarea, numerotarea lor, 
iar pe de altă parte inventarea semnelor pentru 
exprimarea combinărilor şi a relaţiilor dintre ele. 
Această sarcină vizează, aşadar, două părţi: o 
Enciclopedie a tuturor cunoştinţelor omeneşti şi 
o Caracteristică prin care cunoştinţele să fie re¬ 
duse la un sistem logic de semne şi operaţii. 
Caracteristica urmărea să întemeieze algebra logică, 
calcnlns ratiocinator (calculul argumentator), pe 
care însă filosoful doar l-a schiţat. 

Leibniz este considerat un precursor al logicii 
matematice, deoarece a descoperit principalele legi 
ale calculului logic şi a posedat toate principiile lui 

Boole şi Schroder. Nu a reuşit să descopere logica 
algoritmică din cauza următoarelor motive: a avut 
un respect excesiv pentru tradiţie, nu a putut să 
definească precis valabilitatea existenţială a 
propoziţiilor particulare şi universale, nu a avut ideea 
de a combina adunarea şi înmulţuirea logică şi a 
acordat întîietate comprehensiunii în dauna 
extensiunii (L. Couturat, op. cit., p. 387). 

Lucrarea conţine, în cele 37 de paragrafe ale 
sale, aproape întreaga concepţie metafizică a lui 
Leibniz. Întîlnim aici marile teme ale sale: perfecţiunea 
divină, atributele lui Dumnezeu, motivele alegerii 
divine, deosebirea dintre spirite, suflete şi forme 
substanţiale, substanţa individuală, noţiunea 
substanţei individuale, armonia şi comunicarea dintre 
substanţe, distincţia dintre forţă şi cantitatea de 
mişcare, despre cauzele finale şi cauzele eficiente, 
despre cunoaştere, ineism, imperfecţiunea originară 
a omului, legătura dintre suflet şi corp etc. A face o 
sinteză a unei lucrări deosebit de sintetice constituie 
o întreprindere extrem de dificilă, motiv pentru care 
ne vom limita doar să prezentăm cîteva dintre temele 
principale ale acestei lucrări (aşa cum vom face de 
altfel şi în cazul celorlalte). 

1 . Fiinţa absolut perfectă 

Leibniz consideră, în acord cu tradiţia creştină, 
că nu există decît o fiinţă absolut perfectă, şi anume 
Dumnezeu. Perfecţiunea divină este înţeleasă în 
sensul că, pe de o parte, Dumnezeu are toate 
perfecţiunile pe care le au creaturile, şi, pe de altă 
parte, are aceste perfecţiuni în gradul cel mai înalt. 

Noţiunea de Dumnezeu, cea mai general admisă şi cea 
mai semnificativă din cîte avem, este exprimatădestul 
de bine în termenii că Dumnezeu este o fiinţă absolut 
perfectă, (...) există în natură multe perfecţiuni cu totul 
diferite, că Dumnezeu le posedă pe toate împreună, şi 

că fiecare dintre ele îi aparţine în gradul cel mai înalt. 
(Leibniz, Opere filozofice, Bucureşti, Editura 
Ştiinţifică, 1972, p. 67). 

Ce înseamnă a acţiona în modul cel mai per¬ 
fect? Deşi nu pot cunoaşte temeiurile particulare 
ale acţiunii divine, oamenii ştiu că: 

(...) cel ce acţionează în mod perfect este asemenea 
unui geometru excelent, care ştie să găsească 
construcţiile cele mai bune pentru o problemă; sau 
unui arhitect bun care foloseşte locul său şi terenul 
destinat pentru clădire în chipul cel mai avantajos, 
nelăsînd nimic care să izbească neplăcut sau să fie 
lipsit de frumuseţea de care este capabil; unui tată bun 
de familie, care-şi întrebuinţează pămîntul aşa încît să 
nu rămînă nimic necultivat, nici lipsit de rod; sau unui 
mecanic abil care-şi produce efectul urmărit pe calea 
cea mai lipsită de piedici pe care o poate alege; în 
sfîrşit unui autor savant care închide maximum de 
realităţi în cel mai mic volum ce este cu putinţă 
( ibiclem , p. 72). 

Acţiunile lui Dumnezeu sînt perfecte, desă- 
vîrşite, dar fără să fie extraordinare, dimpotrivă, 
sînt în conformitate cu ordinea şi cu armonia ce 
există în univers. Nimic din ceea ce face fiinţa 
perfectă nu este în afara ordinii. 

Deciziile sau acţiunile lui Dumnezeu sînt împărţite în 
mod obişnuit, în ordinare sau extraordinare. E bine 
însă să ne dăm seama că Dumnezeu nu face nimic în 
afara ordinii. Aşadar ceea ce trece drept extraordinar 
nu este astfel decît faţă de ordinea particulară, stabilită 
între creaturi. Căci, în ceea ce priveşte ordinea 
universală, totul e conform ei. Aceasta este atît de 
adevărat încît nu numai că nimic nu se întîmplă în 

lume care să fie absolut lipsit de ordine, dar nici măcar 
nu putem să ne imaginăm ceva de acest fel 
( ibiclem , p. 7 3). 

Afirmaţia că fiinţa perfectă nu acţionează în 
afara ordinii poate duce la două obiecţii. în primul 
rînd că această fiinţă nu este atotputernică. Leibniz 
ar putea respinge obiecţia arătînd că dacă 
Dumnezeu ar fi făcut lumea altfel, ar fi însemnat 
să o facă mai puţin bună, şi, în acest caz, lumea ar 
fi fost imperfectă. Cum Dumnezeu este fiinţa 
absolut perfectă, nu putea crea ceva imperfect. In 
al doilea rînd, se poate obiecta că această fiinţă, 
acţionînd doar în cadrul ordinii, nu este liberă. 
Leibniz răspunde că deşi Dumnezeu nu face nimic 
la întîmplare, nu se poate spune că nu este liber. 
Libertatea şi desăvîrşirea sînt strîns legate în acţiunea 
divină. Dumnezeu alege în mod liber, iar libertatea 
cea mai desăvîrşită înseamnă a acţiona în modul 
cel mai perfect. Asta nu înseamnă însă că ar alege 
fără nici un temei, fără nici o regulă a alegerii, căci 
acest fapt ar fi echivalent cu a alege la întîmplare. 
Fiinţa perfectă nu alege la întîmplare, ci în 
conformitate cu principiul celui mai bun. 

2 . Argumentul ontologic 

Leibniz respinge argumentul ontologic a 
cărui formulare clasică (Anselm, Descartes) este 
următoarea: 

Dumnezeu este prin definiţie fiinţa perfectă 
Existenţa este o perfecţiune 
Deci, Dumnezeu există. 

Cu alte cuvinte, argumentul susţine existenţa 
lui Dumnezeu pornind de la noţiunea „Dumnezeu" 
datorită obişnuinţei noastre de a cugeta la 
Dumnezeu, cugetare ce se face numai şi numai cu 
ajutorul ideilor. Premisa a doua susţine că existenţa 
este o perfecţiune, întrucît a predica ceva despre 
un lucru existent reprezintă ceva mai desăvîrşit decît 
a predica ceva despre un lucru inexistent. 

Leibniz consideră că cele două premise nu sus¬ 
ţin suficient de puternic concluzia, întrucît urmînd 
acest model putem raţiona la himere cum ar fi 
numărul cel mai mare. Argumentul ontologic 
trebuie „desăvîrşit", iar pentru aceasta este nevoie 
să arătăm că fiinţa perfectă este logic posibilă. Prin 
urmare, argumentul ontologic, în formularea lui 
l.eibniz, arată în felul următor: 

Dumnezeu este prin definiţie fiinţa perfectă 

Existenţa este o perfecţiune 

Deci, fiinţa perfectă există, dacă este posibilă. 

Va fi însă bine să observăm că reaua întrebuinţare a 
ideilor dă ocazie la mai multe erori. Căci, cînd raţionăm 
despre un lucru oarecare, noi ne închipuim că posedăm 
o idee a acestui lucru - şi acesta este fundamentul pe 
care cîţiva fdosofi, vechi şi noi, au edificat o anumită 
demonstraţie a existenţei lui Dumnezeu, care este foarte 
imperfectă. în adevăr, spun ei, trebuie numaidecît să 
am o idee despre Dumnezeu, adică despre o fiinţă 
perfectă, de vreme ce eu cuget la el, şi nu poţi cugeta 
fără idei; însă ideea acestei fiinţe cuprinde în ea toate 
perfecţiunile, şi existenţa e una dintre ele; în consecinţă, 
fiiinţa perfectă există. Cum însă noi cugetăm adesea la 

himere imposibile, de exemplu, la gradul ultim al 
vitezei, la numărul cel mai mare, la întîlnirea concoidei 
cu baza sau regula sa, raţionamentul acesta nu este 
satisfăcător. în sensul acesta se poate deci spune că 
există idei adevărate şi idei false, după cum lucrul de 
care e vorbaeste posibil sau nu. Şi numai atunci le poţi 
lăuda că ai o idee a lucrului, cînd eşti sigur de posibilitatea 
lui. Aşadar argumentul citat dovedeşte, cel puţin, că 
Dumnezeu există cu necesitate, dacă el este posibil, liste, 
în adevăr, un excelent privilegiu al naturii divine acela 
de a nu avea nevoie decît de posibilitatea sau de esenţa 
sa, pentru a exista în mod actual, şi tocmai aceasta numim 
Fus a se ( ibielein, p. 100). 

3 . Substanţa individuală 

Conceptul de substanţă individuală ocupă un 
loc extrem de important în gîndirea filosofului 
german, fiind întîlnit în toate lucrările sale. O primă 
definiţie poate fi următoarea: 

Este perfect adevărat că atunci cînd mai multe predicate 
sînt atribuite unui acelaşi subiect, iar acest subiect nu 
este atribuit nici unui altul, îl numim substanţă 
individuală (ibidem, p. 75). 

Această definiţie nu este altceva decît definiţia 
aristotelică a substanţei ( Categoriile , 2 a). O 
definiţie mai cuprinzătoare, făcînd apel la predicaţia 
adevărată, ce îşi are fundamentul în natura 
lucrurilor, este următoarea: 

Aşa fiind, putem spune că natura unui substanţe 
individuale, adică a unei fiinţe complete, este de a 
avea o noţiune atît de dcsăvîrşită îneît să fie suficientă 

ca să cuprindă într-insa şi să permită deducerea din ea 
a tuturor predicatelor subiectului căruia această noţiune 
li este atribuită {ibidem, p. 76). 

Noţiunea unei substanţe cuprinde în mod 
consistent toate predicatele care i se pot atribui, 
în acestfel noţiunea respectivă reprezintă noţiunea 
unei substanţe individuale. în cazul în care noţiunea 
nu cuprinde în mod consistent toate predicatele, 
ci cuprinde mai puţine, atunci este noţiunea unei 
liinţe incomplete, adică a unui accident. 

Noţiunea substanţei individuale cuprinde în 
conţinutul său predicate ce sînt adevărate pe 
întreaga durată a existenţei substanţei individuale 
sau adevărate numai pentru o perioadă strict 
determinată de timp. Să luăm drept exemplu pe 
Alexandru cel Mare şi să considerăm că această 
substanţă individuală are cuprinsă în noţiunea sa 
următoarele predicate: 1. Se naşte în anul 
356 î. C. (să notăm timpul cu t ( ); 2. Este fiul lui 
l'ilip al II-lea; 3- Are ca profesor pe Aristolel (la t,); 

4. Este rege al Macedoniei (t^); 5. învinge pe 
Darius, regele Persiei (t s ); 6. Moare în anul 
323 î. C. (t (i ) (Pentru mai multă rigoare logică 
predicatele se pot citi astfel: 1. A se naşte în... 
2. Afifiul lui... 3- A fi elevul lui... 4. Afirege al... 

5. A învinge pe... 6. A muri în...). Să considerăm 
că Alexandru cel Mare atrăitîntre t, si t,. Observăm 
că există cîteva predicate adevărate pentru orice 
timp dintre t, şi t (i , respectiv predicatele 1 şi 2, 
restul predicatelor fiind adevărate pentru perioade 

mai mici de timp. Predicatul 3 este adevărat între 
t 2 şi t fi , predicatul 4 este adevărat între t 4 şi t 6 , 
predicatul 5 este adevărat între t 5 şi t 6 , iar 
predicatul 6 este adevărat numai pentru t fi . 

Qteva observaţii sînt extrem de necesare în 
acest moment. Cineva poate susţine că Aristotel a 
fost profesorul lui Alexandru cel Mare doar între 
t, şi t v şi în această situaţie predicatul „are ca 
profesor pe..." este fals la timpul t 5 sau t (i . Această 
observaţie nu reflectă punctul de vedere al lui 
Leibniz. Predicatul „are ca profesor pe..." trebuie 
înţeles după consumarea sa, astfel: „a avut ca 
profesor pe...''. Cu alte cuvinte nu trebuie să ţinem 
cont de timpul verbului (prezent, trecut sau viitor). 
Astfel, predicatul „are ca profesor pe..." poate fi 
adevărat şi pentru timpii de după consumarea sa 
efectivă. La timpul t,, de exemplu, chiar dacă 
Aristotel nu mai este profesorul lui Alexandru cel 
Mare, este adevărat că Aristotel a fost profesorul 
lui Alexandru cel Mare, iar acest fapt nu se poate 
schimba niciodată. 

Altă observaţie vizează faptul că la un anumit 
timp particular sînt adevărate numai unele predi¬ 
cate în vreme ce altele sînt false. La timpul t 4 , de 
exemplu, ar fi adevărate predicatele 1, 2, 3, 4 şi 
false predicatele 5 şi 6. Şi această obiecţie este 
întemeiată, dar ceea ce vrea Leibniz să spună este 
că la timpul t 4 , predicatele 5 şi 6 nu sînt încă 
adevărate, dar nu putem să spunem că sînt false. 
Fundamentul răspunsului lui Leibniz îl reprezintă 
teoria posibilului: la timpul t 4 , predicatele 1,2, 3, 4 

sînt predicate posibile, care se actualizează 
la timpul t ; . 

Pentru a înţelege mai bine ceea ce vrea filo¬ 
soful german să spună prin „substanţă individuală", 
sugerăm să ne-o reprezentăm pe aceasta ca fiind 
un fel de cablu, care este alcătuit din mai multe 
feluri de fibre: unele sînt de culoare albă pe toată 
lungimea cablului, altele sînt de culoare albastră 
pe toată lungimea cablului, iar altele au ambele 
culori. Această ultimă categorie se subîmparte în: 
unele fibre sînt albe pe o porţiune, albastre pe 
altă porţiune şi din nou albe pe altă porţiune, alte 
fibre sînt albe pe o porţiune şi albastre pe restul 
porţiunii, în fine, altele sînt albastre pe o porţiune 
şi albe pe restul porţiunii. Fibrele albe reprezintă 
predicatele posibile ale unei substanţe individuale, 
iar fibrele albastre, predicatele care s-au actualizat. 
Prin urmare, o substanţă individuală are în 
componenţa sa o mulţime de predicate care nu 
se actualizează niciodată, o mulţime de predicate 
care sînt actuale pe toată durata existenţei 
substanţei şi o mulţime de predicate care pentru 
o anumită perioadă sînt posibile, iar pentru altă 
perioadă sînt actuale. 

4 . Caracteristicile substanţei individuale 

Leibniz prezintă mai multe trăsături ale 
substanţei individuale. Vom prezenta pe cele mai 
importante. 1. Nu există două substanţe individuale 
perfect asemenea, care să difere doar din punct 

de vedere numeric. 2. Unele substanţe sînt 
materiale (corpurile), iar altele sînt imateriale 
(Dumnezeu şi spiritele). 3. Orice substanţă 
individuală începe doar prin creaţie şi piere doar 
prin anihilaţie. Cu alte cuvinte, este opera 
creatorului şi depinde numai şi numai de acesta ca 
ea să-şi înceteze existenţa. 4. Substanţa individuală 
este indivizibilă, adică nu are părţi. Devenirea sau 
istoria nu contravine însă simplităţii acesteia. în ce 
priveşte părţile temporale, acestea nu sînt 
propriu-zis părţi ale substanţei, sau, pentru a fi în 
spiritul lui Leibniz, putem spune că sînt părţi ideale, 
nu actuale, formale, nu materiale. 5. Substanţa 
individuală este necomposabilă. „(...) O substanţă 
nu se divide în două, nici din două substanţe nu 
se face una, (...) astfel numărul substanţelor nu 
creşte şi nu scade, în chip natural, deşi ele sînt 
adesea transformate." ( ibidern , p. 77) 6. Substanţa 
individuală exprimă întregul univers. 

în plus, orice substanţă este ca o lume întreagă şi ca o 
oglindă a lui Dumnezeu, sau a întregului Univers, pe 
care fiecare substanţă îl exprimă, în felul ei, cam în 
felul în care un acelaşi oraş este reprezentat în mod 
diferit, după situaţiile diferite ale celui care-1 priveşte. 
Aşadar, Universul este oarecum multiplicat de atîtea 
ori cîte substanţe există, şi gloria lui Dumnezeu este şi 
ea redutabilă, datorată atîtor reprezentări cu totul 
deosebite ale operei sale. Se poate chiar spune că orice 
substanţă poartă oarecum caracterul înţelepciunii 
infinite şi al atotputerniciei lui Dumnezeu şi îl imită 
atîta cît este capabilă să o facă. Căci ea exprimă, deşiîn 
mod confuz, tot ce se întîmplă în Univers, trecut, 

prezent sau viitor, ceea ce are oarecare asemănare cu o 
percepţie sau o cunoaştere infinită; şi cum toate 
celelaltesubstanţe o exprimă, la rîndul lor, pe aceasta 
şi i se acomodează, se poate spune că ea îşi întinde 
puterea asupra tuturor celorlalte, imitînd atotputernicia 
Creatorului." ( ibiclem , p. 77) 

5 . Principiul identităţii indiscernabililor 

Principiul indiscernabilităţii susţine că două 
substanţe, oricît de multe proprietăţi ar avea în 
comun, nu pot fi perfect identice, pentru că 
întotdeauna mai rămîne ceva care să le deose¬ 
bească. Deşi extrem de controversat, principiul 
poate fi redat într-o formă logică în felul următor; 
dacă individualul x este distinct de individualul y, 
atunci există o proprietate F pe care o are x şi 
nu o are y. 

De aici urmează mai multe paradoxe considerabile, ca 
acela, între altele, că nu este adevărat că două substanţe 
s-ar putea asemăna în întregime, nefiind diferite decît 
solo numero, şi că ceea ce sf. Toma afirmă în această 
privinţă despre îngeri sau inteligenţe (cjuod ibi omne 
individualii sitspecies infima) este adevărat despre 
toate substanţele, cu condiţia să se ia diferenţa specifică 
în sensul în care o iau geometrii faţă de figurile lor (...) 
(ibiclem, p. 77). 

Leibniz extinde ideea Sf. Toma despre îngeri, 
în conformitate cu care fiecare individ este o spe¬ 
cie primară , un tip distinct de fiinţă la totalitatea 
substanţelor, astfel încît fiecare substanţă să aibă 
o individualitate complet distinctă de orice altă 
individualitate. Fiecare substanţă este diferită de 

toate celelalte substanţe, dar nu din punct de vedere 
numeric, ci în virtutea calităţilor sale intrinseci. 

6 . Individualul 

Pe baza teoriei substanţei individuale nu este 
dificil de înţeles teoria individualului. Substanţa 
individuală are înscrisă în natura sa tot ceea ce i 
s-a întîmplat şi lot ceea ce i se va întîmpla. 

Unitatea substanţială implică o fiinţă complet 
indivizibilă şi indestructibilă întrucîtconceptul său 
cuprinde tot ceea ce i se poate întîmpla, scrie 
Leibniz (G II, 76). Unitatea substanţială consistă în 
suflet sau formă substanţială, analog cu ceea ce 
numim eu. Mai tîrziu, Leibniz va abandona noţiunea 
„formă substanţială" datorită criticii efectuate de 
Arnauld, în locul acestei noţiuni folosind „atom de 
substanţă", „punct metafizic", „entelehie" şi în cele 
din urmă „monadă" (după 1695). 

Individualul apare în acest fel ca un mănunchi 
de predicate. Să considerăm, ca şi mai sus, exemplul 
individualului Alexandru cel Mare. 

Astfel calitatea de rege, care aparţine lui Alexandru 
cel Mare, cind facem abstracţie de subiect, nu este 
determinată îndeajuns spre a reveni unui individ şi 
nu îmbrăţişează celelalte calităţi ale acestui subiect, 
nici tot ce cuprinde noţiunea acestui principe; în timp 
ce Dumnezeu, văzînd noţiunea individuală sau 
hecceitatea lui Alexandru, vede într însa în acelaşi 
timp fundamentul şi temeiul tuturor predicatelor care 
se pot spune, în mod adevărat, despre el, ca, de 
pildă, că el va învinge pe Darius şi pe Porus - pînă 

acolo încît cunoaşte a priori (şi nu prin experienţă) 
chiar dacă Alexandru a murit de o moarte naturală 
sau de otravă, ceea ce noi nu putem şti decît pe calea 
istoriei. De aceea, dacă luăm bine în considerare 
conexiunea lucrurilor, putem spune că există din toate 
timpurile, în sufletul lui Alexandru, resturi din tot ce 
i s-a întîmplal, şi semne a tot ce i se va întîmpla, ba 
chiar urme de tot ce se petrece în Univers, deşi numai 
lui Dumnezeu îi este dat să le recunoască pe toate 
(ibiclem, p. 76). 

Cunoscînd predicatele unui individual putem 
in orice moment cunoaşte, şi recunoaşte, despre 
cine este vorba. Obiecţia care se ridică în acest 
moment este că oamenii nu pot cunoaşte nici măcar 
toate predicatele unei substanţe, pentru a putea 
determina identitatea substanţială, ca să nu mai 
vorbim de toate predicatele unei persoane pentru 
a determina identitatea personală. Leibnizse poate 
apăra susţinînd că nici nu este nevoie, întrucît este 
suficient să cunoaştem doar cîteva predicate şi vom 
putea determina identitatea substanţială sau 
personală. 

7 . Forţa şi cantitatea de mişcare 

Principala critică pe care o aduce Leibniz 
mecanicii lui Descartes se bazează pe faptul că acesta 
a confundat cantitatea de mişcare ( impetus , 
mişcarea momentană, mv, ceea ce numim azi 
impuls) cu forţa, atunci cînd a susţinut că în univers 
se conservă aceeaşi cantitate de mişcare. După 
Descartes produsul mv este constant pentru toate 

momentele de timp, deoarece perfecţiunea divină, 
manifestată prin actele sale, nu poate nici să crească 
nici să scadă. în schimb, Leibniz aduce argumente 
că acest lucru este fals. Ceea ce este constant nu 
este mv, ci forţa (mii 2 ). Să presupunem că avem 
un corp A de o livră care este transportat pe o 
distanţă de 4 stînjeni, între C şi D, şi un corp B de 
4 livre care este tansportat pe distanţa de 1 stînjen, 
între E şi F. 

Să vedem acum dacă şi cantitatea de mişcare este 
aceeaşi, de o parte şi de alta: aici însă vom fi surprinşi 
să găsim o diferenţă foarte mare. în adevăr, a fost 
demonstrat de Galileu că viteza cîştigată de un corp, 
căzînd din C în D, este dublul vitezei cîştigate de el, 
căzînd din E în F, deşi înălţimea este cvadruplă. Să 
înmulţim, aşadar, corpul A luat = 1, prin viteza sa 
luată = 2; produsul sau cantitatea de mişcare va fi = 2; 
şi, de cealaltă parte, săînmulţim corpul B, care este = 
4, prin viteza sa care este = 1, produsul sau cantitatea 
de mişcare va fi = 4; aşadar, cantitatea de mişcare a 
corpului A, în punctul D, este jumătate din cantitatea 
de mişcare a corpului B, în punctul F, şi totuşi forţele 
lor sînt egale; deci este mare diferenţăîntrecantitatea 
de mişcare şi forţă, ceea ce trebuie să demonstrăm 
(ibiclem, pp. 90-91). 

8 . Rolul metafizicii 

Distincţia cerută de Leibniz între cantitatea de 
mişcare şi forţă este extrem de importantă nu doar 
pentru fizică şi mecanică, pentru a găsi legile naturii 
şi ale mişcării, ci şi pentru metafizică. Fizica şi 
mecanica nu pot ajunge la primele principii ale 

imliirii, acestea fiind de natură metafizică. îi revine, 
iiHiular, metafizicii sarcina de a afla primele prin- 
ilpll ale naturii. 

Aşadar, sînteni obligaţi să restabilim în plus unele 
entităţi şi forme, pe care ei le-au alungat. Şi astfel, se 
vede din ce în ce mai mult că, deşi toate fenomenele 
particulare ale naturii pot f i explicate în mod matematic 
sau mecanic, de către cei care le înţeleg, totuşi principiile 
generale ale naturii corporale şi ale mecanicii înseşi 
sînt mai degrabă metafizice decît geometrice, şi aparţin 
mai degrabă unor forme sau naturi indivizibile, ca 
fiind cauzele aparenţelor, decît masei corporale sau 
întinse ( ibicletn , p. 92) 


Disertaţia metafizică a fost scrisă în limba 
franceză în 1686 , sau puţin mai înainte, după cîte 
se pare la Zellerfeld, un domeniu al casei de 
llanovra. Lucrarea, neadresată marelui public, a 
Ibst trimisă la 11 februarie 1686 landgrafului de 
llessa-Rheinfels, cu rugămintea de a fi trimisă lui 
A. Arnauld. Tot în această scrisoare, Leibnizîi trimite 
lui Arnauld un sumar al articolelor conţinute în 
lucrare, deoarece a apreciat că nu a reuşit să dea 
gîndurilor sale o formă desăvîrşită. 

Intenţia lui Leibniz a fost de a realiza o sinteză 
a gîndirii sale care să fie comunicată „marelui 
Arnauld". Acesta este şi motivul pentru care lucrarea 
este o sinteză nu doar a metafizicii sale, dar şi a 
concepţiilor ştiinţifice şi a crezului său religios. 

în ceea ce priveşte titlul, Discours de 
Metaphysique, nu este menţionat pe manuscrisele 
lui Leibniz, ci în scrisoarea către landgraful de 
Hessa-Rheinfels. 

Lucrarea, inedită pe timpul vieţii autorului, a 
apărut în anul 1846, fiind descoperită de Grotefend, 
bibliotecar la Ilanovra, printre manuscrisele rămase 
de la marele filosof. 

Publicarea lîrzie a acestei scrieri, ce prezintă 
foarte succint toate ideile susţinute de Leibniz, nu 
a adus noutăţi în ceea ce priveşte interpretarea 
sau imaginea filosofului german. Dacă lucrarea ar 
fi apărut în timpul vieţii filosofului, imaginea sa, 
consacrată în acea perioadă, de anticartezian ar fi 
lăsat locul celei de metafizician. 

Lucrarea este considerată astăzi, alături de 
Monadologie, cea mai completă imagine asupra 
leibnizianismului. Încercînd o întemeiere metafizică 
a teologiei, Leibniz prezintă în ea elementele 
principale ale teorei substanţei şi ale sistemului 
armoniei prestabilite şi reia critica principală adusă 
mecanicii carteziene. 

1. Ineismul 

în cartea I, Noţiunile înnăscute, se analizează 
dacă există sau nu principii sau idei înnăscute. 
J. Locke afirmase în Eseu asupra intelectului 
omenesc că nu există principii sau idei înnăscute 
pentru că nu există un asentiment universal asupra 
unui adevăr cerut, în cazul în care ar exista prin¬ 
cipii înnăscute. Teofil, purtătorul de cuvînl al lui 
Leibniz, afirmă că există principii şi idei înnăscute. 
Caracterul înnăscut al ideilor nu presupune însă 
consimţămîntul tuturor oamenilor faţă de aceste 
idei. De exemplu, adevărurile matematicii şi logicii 
sînt înnăscute chiar dacă unele legi logice au avut 
un caracter istoric pînă la recunoaşterea lor 
definitiva de către matematicieni. 

Caracterul înnăscut al ideilor se bazează pe 
faptul că ideile nu-şi au originea în experienţă, ci 
în sufletul uman, cu alte cuvinte pe faptul că ele 
sînt a priori. O idee nu are nevoie să fie cunoscută 
de toţi oamenii, ci este suficient să fie cuprinsă în 
principiile prime ce guvernează actul gîndirii. în 
plus, o idee înnăscută nu are nevoie să fie explicită, 
ea putînd exista în stare latentă sau virtuală. 

Leibniz face distincţie între principii înnăscute 
şl adevăruri înnăscute. Principiile înnăscute 
ghideazăîn mod spontan gîndirea umană, operaţiile 
efectuate de intelect. Gîndirea ascultă de o logică 
naturală ale cărei principii sînt prezente în fiecare 
om, chiar dacă nu există o cunoaştere explicită a 
lor, ori un consimţămînt universal. Adevărurile 
înnăscute derivă din principiile înnăscute şi cuprind 
la rîndul lor instinctele şi lumina naturală, cu rol în 
activitatea practică. Această distincţie este pusă în 
evidenţă cel mai bine în morală. Deşi nu există prin¬ 
cipii practice înnăscute, la fel cum susţine şi filosoful 
englez, există adevăruri înnăscute ale moralei, ce 
sînt cunoscute prin instincte. Adevărurile înnăscute, 
deşi întunecate la toţi oamenii, nu pot fi şterse. 

Teofil: Mă mir că abilul dv. prieten a confundat a 
întuneca cu a şterge, aşa cum în spusele dv. se 
confundă a rut fi deloc şi a im apărea. Ideile şi 
adevărurile înnăscute nu pot fi şterse, dar sînt 
întunecate în toţi oamenii (aşa cum sînt ei în prezent) 
datorită înclinării lor spre nevoile corpului, şi cel mai 
adesea datorită obiceiurilor rele pe care le dohîndesc. 
Aceste caractere de lumină internă ar fi întotdeauna 
strălucitoare în intelect, şi ar însufleţi voinţa, dacă 
percepţiile confuze ale simţirilor nu ar pune stăpînire 
pe atenţia noastră (I, II; G V, 92). 

Caracterul înnăscut al principiilor nu împie¬ 
dică însă cunoaşterea acestora. Oamenii pol 
cunoaşte principiile înăscute cu ajutorul ade¬ 
vărurilor de raţiune. 

Cînd se cere mijlocul de a cunoaşte şi de a examina 
principiile înnăscute răspund că, urmînd ceea ce am 



spus mai sus, cu excepţia instinctelor, a căror raţiune 
este necunoscută, trebuie să ne străduim să le reducem 
la principii prime, adică la axiome identice sau imediate 
prin intermediul definiţiilor, ce nu sînt altceva decît o 
expunere distinctă a ideilor (I, II; G V, 92). 

în afară de principiiînnăscute şi de adevăruri 
înnăscute în spiritul uman există de asemenea idei 
înnăscute. 


2. Ideile 

Ideile sînt tratate în cartea a H-a în care se 
întîlneşle mai întîi o clasificare a obiectelor gîndirii 
în mediate (obiectele exterioare sensibile) şi 
imediate (Dumnezeu şi sufletul). 

J. Locke împarte ideile astfel: a) în raport cu 
obiectele lor, în idei simple şi idei complexe (ideile 
de moduri: numărul, spaţiul, durata, infinitul etc.; 
ideile de substanţe; ideile de relaţii); b) în raport 
cu calităţile lor, în idei clare şi distincte, distincte şi 
confuze, reale sau imaginare, adevărate sau 
neadevărate, complete sau incomplete. 

Leibniz analizează tipologia ideilor propusă de 
J. Locke nefiind de acord cu clasificarea ideilor în 
simple şi complexe. Dacă pentru J. Locke ideile sim¬ 
ple sînt ideile pe care calităţile corpurilor ce 
impresionează simţurile le produc în minte (J- Locke, 
Eseu asupra intelectului omenesc, Editura 
Ştiinţifică, Bucureşti, 1961, voi. 1, p. 96), pentru 
Leibniz astfel de idei senzoriale nu pot fi simple. 
Ideile simple nu sînt astfel decît în aparenţă. 

Cred că se poate spune că aceste idei senzoriale sînt 
simple în aparenţă pentru că fiind confuze ele nu 
dau spiritului mijlocul de a distinge ceea ce conţin. 
Aşa cum lucrurile îndepărtate par rotunde, pentru că 
nu le putem distinge unghiurile, deşi primim anumite 
percepţii confuze. De exemplu, este evident că verdele 
rezultă din albastru şi galben, puse împreună; astfel 
se poale crede că ideea de verde este compusă din 
aceste două idei. Şi cu toate acestea ideea de verde ne 
apare la fel de simplă ca cea de albastru sau ca cea de 
cald (11, II; G V, 109). 

în ce priveşte ideile complexe, considerate 
de J. Locke ca fiind combinaţia ideilor simple 
(J. Locke, op. cit., voi. 1, pp. 141-142), filosoful 
german discută pe fiecare dintre acestea aducînd 
serioase contraargumente clasificării realizate de 
filosoful englez. 

Pentru J. Locke unele idei sînt clare şi/sau 
obscure, iar altele sînt distincte şi/sau confuze. Ideile 
sînt clare atunci cînd sînt aşa cum ni le prezintă 
obiectele înseşi de la care le dobîndim. în măsura 
in care mintea noastră pierde din exactitatea 
Iniţială, ideile devin obscure (J. Locke, op. cit., voi. 
I, p. 345). O idee distinctă este o idee în care 
mintea percepe o deosebire faţă de toate celelalte 
Idei, iar în cazul în care o idee nu poate fi deosebită 
îndeajuns de alte idei este confuză (J- Locke, op. 
cit., voi. 1, p. 346). Pentru Leibniz lucrurile se 
prezintă diferit. 

Susţin, aşadar, că o idee este clară atunci cînd este 
suficientă pentru a recunoaşte lucrul şi pentru a l 
deosebi: aşa cum atunci cînd am o idee clară a unei 

culori nu voi lua altă [culoare) pentru cea pe care o 
caut, iar dacă am o idee clară a unei plante o voi 
deosebi de altele asemănătoare; fără toate acestea 
uleea este obscură. Cred că nu avem deloc idei perfect 
clare în ceea ce priveşte lucrurile sensibile. Există 
culori care se apropie în aşa fel încît nu am putea să 
le deosebim din memorie, dar cu toate acestea le 
putem distinge uneori, una fiind pusă aproape de 
alta. Iar atunci cînd credem că am descris o plantă, se 
vu putea aduce una din Indii care va avea tot ceea ce 
vom fi pus în descrierea noastră şi care nu va permite 
să cunoaştem specia diferită: astfel nu vom putea 
determina niciodată perfect species infimax, speciile 
ultime (11, XXIX; G V, 236). 

Leibniz respinge caracterizarea ideilor distincte 
efectuată dej. Locke, căci, urniînd această clasificare, 
ideile distincte nu se mai pot deosebi de ideile clare. 
Ideile distincte deosebesc obiectul de un altul, 
uneori cum fac cele clare, dar „numim distincte nu 
pe toate cele care sînt deosebite (distinguentes) 
sau care deosebesc obiectele, ci pe cele care sînt 
diferenţiate ( distinguees ), adică care sînt distincte 
în ele însele şi deosebesc în obiecte mărcile care îl 
fac cunoscut, ceea ce ne dă analiza sau definiţia; 
altfel le numim confuze." (II, XXIX; G V, 237).' 

Leibniz susţine că ideile distincte vin din intelect 
şi sînt o reprezentare a lui Dumnezeu, pe cînd ideile 
confuze vin din simţuri, fiind astfel o reprezentare 
a universului. 

Pentru J. Locke o idee este reală dacă are o 
bază în natură, dacă „prezintă o asemănare cu fiinţa 
şi cu existenţa reală a lucrurilor sau cu arhetipurile 
lor." 0- Locke, op. cit., voi. I, p. 355) 

Leibniz consideră că o idee este reală cînd 
este posibilă sau necontradictorie, „deşi nu îi 
corespunde nici un existent. Altminteri, dacă toţi 
Indivizii unei specii s-ar pierde, ideea speciei ar 
deveni himerică" (11, XXX, G V, 245). 0 idee posibilă 
devine himerică atunci cînd îi ataşăm fără temei 
Ideea existenţei efective. 

Pentru Locke ideile sînt complete cînd 
reprezintă perfect originalul, în caz contrar fiind 
Incomplete (J. Locke, op. cit., voi. 1, p. 358). Leibniz 
idîrmă că idei complete sau incomplete sînt ideile 
numite de Locke adaequatas ori inadaequatas, 
pe care le putem numi desăvîrşite sau nedesăvîrşite. 

Teofil. Văd, domnule, că numiţi idei complete sau 
incomplete pe cele pe care autorul dvs. preferat le 
numeşte ideas adaequatas aut inadaequatas-, le-am 
putea numi desăvîrşite sau nedesăvîrşite. Am definit 
altădată ideam adaequatam (o idee desăvîrşită) 
cea care este atît de distinctă încît toţi ingredienţii 
săi sînt distincţi, astfel fiind ideea unui număr. Dar 
atunci cînd o idee este distinctă şi conţine definiţia 
sau caracteristicile obiectului ar putea fi inadaequala 
sau nedesăvîrşită atunci cînd aceste mărci sau 
ingredienţi nu sînt toţi la fel de distinct cunoscuţi 
(11, XXXI; G V, 247). 

De exemplu, a spune că aurul este un metal 
re rezistă la cupelare şi la apă tare înseamnă a 
avea o idee distinctă, căci avem caracteristicile sau 
definiţia aurului, dar nu este desăvîrşită, căci natura 
cupelării şi a apei tari nu ne sînt cu totul cunoscute. 
De aici rezultă că, atunci cînd nu avem decît o idee 
nedesăvîrşită, acelaşi subiect este susceptibil de 



mai multe definiţii independente una de alta, astfel 
încît nu am putea întotdeauna extrage pe una din 
alta, nici să prevedem că ele trebuie să aparţină 
aceluiaşi subiect. în acest caz doar experienţa ne 
poate arăta dacă ele îi aparţin în mod simultan 
(II, XXI; G V, 248). 

Dacă pentru J. Locke adevărul şi falsul aparţin 
propriu-zis propoziţiilor, dar putem considera 
adevărate sau false anumite idei atunci cînd există 
o propoziţie tacită drept temei al acelei calificări 
Q. Locke, op. cit., voi. 1, p. 369), pentru Leibniz 
ideile sînt adevărate sau false în raport cu 
afirmarea tacită a posibilităţii lor. Ideile posibile, 
adică ideile necontradictorii, sînt adevărate, iar 
ideile imposibile, adică contradictorii, sînt false 
(II, XXXII; G V, 250). 

3. Semnificaţia cuvintelor 

în cartea a IlI-a, Cuvintele, Leibniz tratează 
despre semnificaţia cuvintelor, termenii generali, 
numele ideilor simple, numele modurilor, relaţiilor 
şi substanţelor, despre particule, termeni abstracţi 
şi concreţi, precum şi despre imperfecţiunea şi 
abuzul de cuvinte şi remediile acestora. 

Leibniz consideră că limbajul a apărut datorită 
dorinţei oamenilor de comunicare. O dată format, 
el serveşte pentru formarea şi exprimarea 
gîndurilor. Cuvintele sînt folosite de oameni ca 
semne pentru idei. Leibniz afirmă că există obiceiul 
de a se spune că semnificaţia cuvintelor este 

arbitrară ( ex instituto), însă nu trebuie pierdut 
illn vedere că limbile cunoscute au pe lîngă elemente 
naturale şi elemente nenaturale. Limbile europene 
pilstrează multe exemple de elemente primitive 
naturale, cum ar fi de exemplu cuvintele ce 
reproduc sunetele animalelor sau sunetele natu¬ 
rale. Există cuvinte ce arată o mişcare violentă sau 
un zgomot asemănător cu sunetul R, cum ar fi: a 
i urge - peco (grec.), rinnen (germ.), filiere (lat.); 
roată - Radt (germ.), rota (lat.); rupere - rupture 
(Iranc.) cu care au legături rumpo (lat.), piYyvup.i 
(grec.), arracher (franc.), straccio (it.) etc. 
Denumirile unor rîuri păstrează acest sunet: Rin, 
Itbone, Ruhr. Există cuvinte ce desemnează un 
sunet mai dulce, şi anume cuvintele ce conţin 
sunetul L, de exemplu: lent - lent (franc.), lentus 
(lai.); a elibera - Xuco (grec.), delier (franc.) etc. 

Semnificaţia şi pronunţia originală a majorităţii 
cuvintelor s-au schimbat datorită unor accidente şi 
modificări petrecute de-a lungul anilor. 

4. Cunoaşterea 

Leibniz nu este de acord cu definiţia lui Locke 
după care cunoaşterea este perceperea acordului 
suu dezacordului dintre ideile noastre (J. Locke, 
o/i cit., voi. 2, p. 135), subliniind faptul că putem 
lua cunoaşterea în mai multe accepţii. în sens strict 
insă cunoaşterea nu semnifică perceperea 
acordului sau dezacordului ideilor, ci opinia 
adevărată şi întemeiată. 

Cunoaşterea se ia chiar într-un sens mai general, astfel 
încît se găseşte şi în idei sau termeni înainte de a 
reveni propoziţiilor sau adevărurilor. Şi se poate spune 
că cel care a privit atent mai multe reprezentări de 
plante şi de animale, mai multe feluri de maşini, mai 
multe descrieri sau reprezentări de case sau de fortăreţe, 
cel care a citit mai multe romane ingenioase, a auzit 
mai multe povestiri interesante, acela, spun, va avea 
mai multă cunoaştere decît altul (IV, 1; G V, 337). 

Dar luînd cunoaşterea într-un sens mai strict, adică 
drept cunoaşterea adevărului (...), spun că este corect 
că adevărul esteîntotdeaunaîntemeiat pe acordul sau 
dezacordul ideilor şi nu este deloc corect că, în general, 
cunoaşterea adevărului este o percepţie a acestui acord 
sau dezacord. Deoarece atunci cînd nu aflăm adevărul 
decît empiric, fără să ştim conexiunea lucrurilor şi ; 
raţiunea care există în ceea ce am experimentat, noi nuj 
avem deloc percepţia acestui acord sau dezacord 
(IV, 1; G V, 338). ' 

5. Treptele cunoaşterii 

Există trei trepte ale cunoşterii, şi anunţe' 
cunoaşterea intuitivă, cunoaşterea demonstrativă 
şi cunoaşterea senzorială. Cunoaşterea intuitivă ne 
are pe noi înşine ca obiect, dobîndindu-se prin 
intuiţie, cunoaşterea demonstrativă are ca obiect 
pe Dumnezeu, dobîndindu-se prin demonstraţie, 
iar cunoaşterea senzorială are ca obiect lucrurile? 
particulare, fiind dobîndită prin simţuri. Alături de! 
intuiţie şi demonstraţie, Leibniz situează opinia, pe 
care o consideră de asemenea drept cunoaştere, 
întemeiată pe plauzibil ( vraisemblable ), opinia 

contribuie la aflarea gradelor de probabilitate; arta 
de a aprecia verosimilitudinii poate fi chiar mai 
utilă decît o mare parte din ştiinţa demonstrativă. 
Dar filosoful german dă un alt sens intuiţiei decît 
Descartes, Locke ş.a., ce consideră că intuiţia este 
perceperea imediată a acordului sau dezacordului 
a două idei prin ele însele, fără intervenţia a nimic 
altceva, aşa cum ochiul percepe lumina „numai 
iiulreptîndu-1 către ea“ (J- Locke, op. cit., voi. 2, p. 

140). Autorul lucrării Nouveaux Essais consideră 
cunoaştere intuitivă acea cunoaştere care vizează 
adevărurile primitive. 

Leibniz afirmă că există o cunoaştere certă şi 
o cunoaştere plauzibilă, ale căror dovezi produc 
certitudine, respectiv probabilitate. Certitudinea 
cunoaşterii sau „realitatea cunoaşterii" este mai mică 
sau chiar nulă dacă nu are alt temei decît ideile 
simple. Ideile sînt în mod originar în spirit, iar 
gîndurile ne vin din fondul nostru propriu, fără ca 
vreo altă creatură, lucru sau eveniment să poată 
avea vreo influenţă imediată asupra sufletului. 
Temeiul certitudinii adevărurilor'universale şi 
eterne se află în ideile înseşi, independent de 
simţuri. Ideile calităţilor sensibile, cum sînt culoarea, 
gustul etc. ne vin din simţuri, adică din percepţiile 
noastre confuze. Temeiul adevărului, în ceea ce 
priveşte lucrurile contingente, se află în succesul 
ce face ca fenomenele simţurilor să fie legate aşa 
cum o cer adevărurile inteligibile. 

6. Progresul cunoaşterii 

Deşi consideră, ca şi Locke, cunoaşterea 
limitată, Leibniz respinge ideea acestuia, conform 
căreia cunoaşterea noastră nu se poate întinde 
dincolo de ideile pe care le avem, întrucît 
cunoaşterea umană va progresa în explicarea unor 
fenomene pe care la un moment dat nu le poate 
înţelege. Cunoaşterea apare ca un progres. După 
Locke, omul nu poate avea nici o idee despre 
diferitele ordine de spirite, ce formează lumea 
intelectuală. Leibniz afirmă însă că aceste lumi sînt 
paralele în ceea ce priveşte cauzele finale. Pe măsură 
ce spiritele domină materia ele produc anumite 
ordonări (G V, 373). Cum spiritele formează 
împreună un fel de stat, aflat sub conducerea lui 
Dumnezeu, omul este departe de a înţelege sistemul 
acestei lumi inteligibile. Cu toate acestea oamenii 
au ideile distincte necesare pentru a cunoaşte 
corpurile şi spiritele, lipsindu-le însă detaliul 
suficient al faptelor şi puterea de pătrundere a 
simţurilor pentru a deosebi ideile confuze. 

7. Sursele cunoaşterii 

Leibniz este reprezentantul poate cel mai tipic 
al raţionalismului. Prima şi cea mai importantă 
sursă a cunoaşterii o reprezintă intelectul. Leibniz 
nu este de acord cu principiul empirist după care 
„nimic nu este în intelect care să nu fi fost în 
simţuri". 

Mi se va obiecta această axiomă acceptată de către 
unii filosofi că nimic nu este în suflet care să nu 
vină clin simţuri. Dar trebuie exceptat sufletul însuşi 
şi facultăţile sale, Nihii est in intellectu, quod non 
fuerit in sensu, excipe: nisi ipse intellectus. Or, 
sufletul cuprinde fiinţa, substanţa, unul, acelaşi, cauza, 
percepţia şi multe alte noţiuni pe care simţurile nu 
le-ar putea da (II, 1; G V, 100). 

(...) ideile sîntîn mod originar în spirit iar gîndurile 
ne vin din fondul nostru propriu, fără ca alte creaturi 
să poată avea vreo influentă imediată asupra sufletului 
(IV, IV; G V, 373). 

Faptul că Leibniz susţine că originea 
cunoaşterii o reprezintă intelectul nu înseamnă 
că respinge senzaţia şi cunoaşterea empirică. 
Senzaţia poate oferi o serie de cunoştinţe dar 
acestea nu au certitudinea cunoştinţelor oferite 
de intelect. Rolul senzaţiei este de catalizator, 
oferind ocazia pentru actualizarea ideilor 
înnăscute. A fiîn intelect înseamnă că sursele sau 
dovezile originare ale adevărului sîntîn intelect, 
simţurile putînd doar insinua, justifica şi confirma 
aceste adevăruri, dar nu le pot demonstra cu o 
certitudine absolută (I, I; G V, 76). 

Dar presupunînd că există adevăruri care pot 
l'l imprimate în intelect, fără să fie mai întîi 
percepute de simţuri, cum pot să difere aceste 
adevăruri de adevărurile pe care intelectul este 
capabil să le cunoască? 

Spiritul nu este numai capabil să le cunoască, ci şi să le 
găsească în sine, iar dacă nu ar avea decît capacitatea 
de a primi cunoştinţe sau potenţa pasivă pentru aceasta, 

la fel de indeterminată ca cea pe care o are ceara de a 
primi figuri şi tabla ştearsă de a primi litere, el nu ar fi 
sursa adevărurilor necesare, aşa cum tocmai am arătat 
că este: căci este incontestabil că simţurile nu sînl 
suficiente pentru a le demonstra necesitatea şi că astfel 
spiritul are o dispoziţie (activă şi pasivă) pentru a le 
obţine din propriul fond; cu toate că simţurile sînt 
necesare pentru a i da ocazia şi atenţia pentru asta şi 
pentru a le aduce pe unele mai întîi decît pe altele (...) 
(1,1; G V, 76). 

Dovada originară a adevărurilor necesare vine numai 
din intelect, celelalte adevăruri venind din experienţă 
sau din observaţiile simţurilor. Spiritul nostru este 
capabil să le cunoască şi pe unele şi pe altele, el fiind 
sursa primelor, iar cîteva experienţe particulare ale 
unui adevăr universal nu ar putea fi întemeiate pentru 
totdeauna prin inducţie, fără să le cunoaştem 
necesitatea prin raţiune. (1,1; G V, 76). 

8. Adevărul 

Punctul central al teoriei cunoaşterii îl 
reprezintă teoria adevărului prin care Leibniz a 
urmărit o delimitare nu doar faţă de Locke, dar şi 
faţă de Descartes. Leibniz nu este de acord cu 
criteriul cartezian al adevărului, care este evidenţa. 
Acestui criteriu îi opune criteriul consecinţei logice. 
Singurele propoziţii pe care le putem considera 
evidente sînt propoziţiile formal identice, aplicaţii 
ale principiului identităţii. Leibniz opune celor patru 
reguli carteziene ale metodei o unică regulă şi 
anume de a nu se folosi decît termeni introduşi 
prin definiţie şi propoziţii care au o demonstraţie. 

Definiţiei lockeene a adevărului, „împreunarea 
>11111 despărţirea semnelor, după cum lucrurile 
semnificate de ele se acordă sau nu se acordă unul 

i u altul" 0. Locke, op. cit., voi. 2, p. 183), Leibniz 

ii opune raportul dintre idei şi lucruri. Adevărul 
i'Hle acordul ( convenance) sau dezacordul 
Ulisconvenance) cu ceea ce se exprimă printr-o 
propoziţie. 

Să nemulţumim să căutăm adevărul în corespondenţa 
propoziţiilor care sîitt în spirit cu lucrurile despre care 
este vorba, liste adevărat că am atribuit de asemenea 
adevărul ideilor spunînd că ideile sînt adevărate sau 
false; dar atunci îl înţeleg despre adevărul propoziţiilor 
care afirmă posibilitatea obiectului ideii. Iar în acest 
sens se poate spune şi că un lucru ( etre ) este adevărat , 
adică propoziţia care afirmă existenţa sa actuală sau 
cel puţin posibilă (IV, V; G V, 378). 

O altă definiţie a adevărului este în legătură 
ni identitatea, Leibniz afirmînd că adevărul este 
identitatea. O propoziţie afirmativă este adevărată 
dud predicatul ei este cuprins în subiect 
(/miedicatum inesl subjecto). Cînd predicatul 
repetă subiectul (de exemplu „A este A") propoziţia 
esle formal identică, iar cînd analiza subiectului 
duce la aflarea noţiunii predicatului din compu¬ 
nerea sa, propoziţia este virtual identică. 

9. Adevărurile de fapt şi adevărurile de 

raţiune 

) 

Cheia de boltă a teoriei adevărului, ca de altfel 
a întregii teorii a cunoaşterii, o reprezintă distincţia 
dintre adevărurile de fapt şi adevărurile de raţiune, 
Cunoscute prin experienţă, adevărurile de fapi 
sînt contingente, opusul lor fiind posibil. Elq 
constituie primele adevăruri a posteriori sau 
experienţele prime. De exemplu: „gîndesc, deci sînt"! 
Fundamentul lor ultim este dat de voinţa divină! 
ele putînd fi false dacă Dumnezeu ar alege altfel] 
Adevărurile de fapt pot fi afirmative sau negativej 
generale sau particulare. I 

Adevărurile de raţiune, numite şi adevăruri 
identice, sînt necesare, opusul lor fiind imposibil' 
Ele vizează faptele universale, ce au valoare pentru 
toate lumile posibile. Aceste adevăruri sînt 
independente de voinţa divină şi constituie primele 
adevăruri a priori sau primele lumini. Ca şi 
adevărurile de fapt, adevărurile de raţiune pot fj 
afirmative sau negative, generale sau particularei 
Identicile afirmative sînt propoziţii cum ar fi: „Oric^ 
lucru este ceea ce este", „voi fi ceea ce voi fi" etc. 
Identicele negative sînt principiul de contradicţie 
sau propoziţiile disparate ( disparates). 

Principiul de contradicţie este în general: o propoziţii 
este sau adevărată sau falsă; ceea ce implică două 
enunţuri adevărate: 1. Adevărul şi falsul nu sîni 
compatibile în aceeaşi propoziţie, sau o propoziţie nu 
poatefi adevărată şi falsă în acelaşi timp, 2. Opusul 

sau negaţia adevărului şi falsului nu sînt compatibile 
sau nu există nimic între adevăr şi fals sau nu se poate 
ca o propoziţie să nu fie nici adevărată nici falsă 
(IV, II; G V, 343). 

în ce priveşte disparatele, acestea sînt propoziţii ce 
afirmă că obiectul unei idei nu este obiectul unei alte 
idei, cum ar fi căldura nil este acelaşi lucru cu 
culoarea ,; item omul şi animalul nu sînt acelaşi lucru, 
deşi orice om este animal (IV, II, G V, 344). 

Adevărurile necesare conţin raţiunea deter¬ 
minantă şi principiul regulativ al existenţelor 
înseşi, într-un cuvînt legile universului, spune 
l.eibniz (G V, 429). în cazul în care nu ar exista nici 
uit spirit, adevărurile necesare ar existaîn intelectul 
divin, care este regiunea adevărurilor eterne, Leibniz 
urniînd din acest punct de vedere concepţia lui 
Augustin. Adevărurile necesare, fiind anterioare 
existenţei fiinţelor contingente, reprezintă originalul 
Ideilor şi adevărurilor gravate în sufletul nostru, 
dar nu sub formă de propoziţii, ci ca surse ale 
oricărei aplicaţii (G V, 429). 

Leibniz arată că propoziţiile identice sînt 
folosite în modul cel mai direct în logică, întrucît 
Icorcmele se pot demonstra pe baza lor, în 
silogistică, unde figurile 2 şi 3 se pot obţine din 
figura 1 pe baza principiului contradicţiei, sau în 
geometrie unde principiul contradicţiei se foloseşte 
frecvent pentru demonstraţii. 



Se pot deosebi două etape în elaborarea 
acestei lucrări. După apariţia, în 1690, a lucrării lui 
J. Locke, Eseu asupra intelectului omenesc , Leibniz 1 
redactează către 1695 cîteva remarce asupra; 
principalelor aspecte ale acestei lucrări pe care le 
trimite lui Thomas Burnett, episcop de Salisbury. 
în iulie 1697 îl încurajează pe acesta să le trimităj 
lui J. Locke. Autorul Eseului asupra intelectului 
omenesc se eschivează însă de la o confruntare 
directă cu Leibniz. 

Din 1700, Leibniz reia lucrul la Nouveaux 
Essais sur l'entendement humain, impulsionat de 
traducerea în limba franceză a lucrării lui J. Locke.; 
Urmărind să se adreseze unui public mai larg, Leibniz 
scrie lucrarea în limba fraceză, şi nu în limba savantă 
a Europei, latina. Concepe lucrarea sub formă de 
dialog, pe de o parte, pentru a uşura munca celor 
care nu cunosc foarte bine lucrarea filosofului 
englez, şi pe de altă parte, pentru a putea lucra 
intermitent, căci se ştie că Leibniz lucra în aceeaşi 
zi la diferite proiecte. Perioada cea mai intensă de 
lucru a fost între 1703 şi 1704, cînd cea mai mare 
parte a lucrării era terminată, deşi îi mai aduce 
unele perfecţionări şi în anii următori. 

Deşi aproape finalizată în toamna anului 1704, 
lucrarea nu apare acum, întrucît pe 28 octombrie 
1704 moare J. Locke, iar Leibniz renunţă să mai 
publice Nouveaux Essais sur l'entendement 

liitmain, care se voia un dialog cu J. Locke. în 
1706 îi scrie lui T. Burnett: „Moartea dl. Locke m-a 
ilelerminat să renunţ la publicarea reniarcelor mele 
l'illă de lucrările sale; acum îmi place mai mult să-mi 
public gîndurile independent de cele ale altuia." 
i)orinţa de dialog, de discutare şi susţinere a unor 
opinii, care nu sînt întotdeauna aceleaşi, a fost 
poateunadin principalele trăsături ale personalităţii 
Iul Leibniz. Fără să vrea cu orice preţ să cîştige 
confruntările de idei, Leibniz urmărea o lămurire, 
o analizare, o dezbatere a ideilor avansate de 
contemporanii săi. 

Scrierea rămîne inedită pînăîn anul 1765 cînd 
apare în ediţia realizată de Raspe, (Euvres 
iMosophiques latines etfrangoises, Amsterdam. 

Lucrarea nu s-a bucurat de o recepţie cores¬ 
punzătoare, trecînd aproape neobservată. Lipsa 
unei recepţii imediate se poate explica prin faptul 
că lucrarea pune în aceeaşi lumină scolastică pe 
autorul său. 

Reacţia nu a lipsit totuşi, contribuind la elibe¬ 
rarea lui Leibniz de asocierea cu Wolff şi ducînd la 
promovarea unei atitudini anti-kantieneîn ultimul 
sfert al secolului al XVUI-lea. Dacă Wolff s-a 
considerat pe sine filosoful german al Iluminismului, 
noul Leibniz a apărut drept reprezentantul 
contra-Iluminismului. 

Prezentînd principalele aspecte ale episte¬ 
mologiei leibniziene, Nouveaux Essais sur 
iantendement humain este considerată astăzi una 
din principalele surse ale realismului critic. 



ESEURI DE TEODICEE ASUPRA 
BUNĂTĂŢII L UI DUMNEZEU, 
A LIBERTĂŢII OMULUI 
ŞI A ORIGZnII RĂULUI 


Editio princeps : 


(fără autor) Essais de Theodicesur la boule 
de Dieu, la liberie de l’homme el /'origine du 
mal, Amsterdam, Isaac Troyel, 1710. Ediţia a doua, 
cu numele autorului, la aceiaşi editor, 1712 şi la 
David Mortier, 1714. în traducere franceză apare 
în 1714 şi 1720. 

Ediţii-. 

God. Guil. Leibnitii, Opera philosophica cpiae 
exslanl. Latina, gallica, germanica omilia, (ed. 
Erdmann), Berlin, G. Eichler, 1840, pp. 468-665. 

G.W. Leibniz, (Euvres pliilosophicjues 
(ed. P.Janet), Paris, De Ladrange, 1866, voi. 11. 

G.W. Leibniz, Diepliilosoplvisclien Scliriften 
(ed. C.J. Gerhardl), Berlin, Weidmannsche 
Buchhandlung, 1885, voi. VI, pp. 1-366 (reimpr. 
Hildesheim, Georg Olms, 1960-1961). 

Leibniz, Tlieodicy (trad. E.M. Iluggart), 
Londra, Routledge and Kegan Paul, 1952. 

Leibniz, Essais de Theodicee, Paris, 
Aubier, 1959- 

G.W. Leibniz, Die Theodizee (trad. 
A. Buchenau), Hamburg, 1968. 

G.W. Leibniz, Essais de Theodicee (ed. 
|. Hrunschwig), Paris, Garnier-Flaniniarion, 1969- 
G.W. Leibniz, Die Theodizee (trad. H. Herring), 
Insei Verlag, 1986. 

G.W. Leibniz, Eseuri de teodicee asupra 
bunătăţii lui Dumnezeu, a libertăţii omului şi a 
originii răului (trad. Diana Morăraşu şi Ingrid 
Ilinca), laşi, Editura Polironi, 1997. 


Leibniz îşi propune să rezolve în Eseuri de 
teodicee o problemă deosebit de importantă, şi 
anume necesitatea, asociată cu problema răului şi 
problema dreptăţii lui Dumnezeu. Eseuri de 
teodicee încearcă să aducă un răspuns la 
următoarele întrebări: dacă Dumnezeu a creat 
lumea, nu cumva a introdus în lume o necesitate 
absolută? Răul ce există în lume nu cumva 
contravine bunătăţii lui Dumnezeu? 

Lucrarea conţine trei părţi, precedate de o 
Prefaţă în care se pun în evidenţă principalele 
întrebări şi principalele răspunsuri aduse acestora, 
şi de un Discurs asupra conformităţii credinţei 
cu raţiunea în care Leibniz analizează dacă există 
sau nu contradicţie între credinţă şi raţiune. în 
partea întîi Leibniz demonstrează teza principală 
referitoare la libertate, în conformitate cu care omul 
este liber, cu alte cuvinte, că nu există o necesitate 
absolută în acţiunile umane, şi teza principală 
referitoare la rău, şi anume că Dumnezeu este bun, 
cu alte cuvinte că răul are altă sursă decît voinţa 

lui Dumnezeu. în partea a doua şi a treia Leibniz 
răspunde la obiecţiile lui P. Bayle şi ale altor 
gînditori. 

1. Cea mai bună dintre lumile posibile 

Eseuri de teodicee reprezintă lucrarea 
leibnizianăîn care sistemul armoniei prestabilite, 
revendicat de Leibniz, este nu doar afirmat, ci este 
pus la lucru pentru a răspunde la numeroase 
provocări filosofice şi teologice. Susţinînd existenţa 
unei armonii universale, Leibniz afirmă existenţa 
unei legături între toate lucrurile şi evenimentele 
din univers, în acelaşi timp cu afirmarea faptului 
că în lumea monadelor acţiunea este determinată 
de un principiu intern, din exterior neexistînd 
propriu-zis o influenţă. Monadele nu se influenţează 
între ele, ci se acordă. în univers totul este în ordine 
şi se desfăşoară în conformitate cu ordinea, adică 
cu legile ce guvernează universul. Nimic nu se 
întîmplă fără o raţiune, fără un principiu de 
determinare a apariţiei ori evoluţiei sale. Din această 
cauză este impropriu să vorbim despre miracole 
sau minuni, acestea nefiind altceva decît evenimente 
cărora oamenii nu le cunosc sau nu le înţeleg 
principiul de determinare. Autorul sistemului 
armoniei dintre cele două regnuri ale naturii şi 
graţiei, cel în care domnesc cauzele eficiente şi cel 
în care domnesc cauzele finale, este Dumnezeu, în 
acelaşi timp arhitect al universului şi monarh al 
cetăţii divine a spiritelor. 

Fundamentul sistemului armoniei desăvîrşite 
îl reprezintă alegerea făcută de Dumnezeu a uneia 
dintre lumile posibile. Leibniz susţine că există o 
Infinitate de lumi posibile (G.W. Leibniz, Eseuri de 
teodicee asupra bunătăţii lui Dumnezeu, a 
libertăţii omului şi a originii răului, laşi, Polirom, 

1997, p. 109), iar dintre acestea este aleasă lumea 
care conţine cea mai mare cantitate de bine. Posibilii 
sînt cunoscuţi în întregime de către intelectul divin. 
Chiar dacă înţelepciunea divină nu depăşeşte 
extensiv posibilii, de vreme ce obiectele intelectului 
nu ar putea merge dincolo de posibil, înţelepciunea 
divinăîi depăşeşte intensiv, prin combinaţiile infinit 
de infinite pe care le realizează cu posibilii ( ibi- 
dom, p. 216). în felul acesta există în intelectul 
divin o infinitate de combinaţii, o infinitate de 
posibile înlănţuiri ale universului, fiecare conţinînd 
un număr infinit de creaturi. 

Leibniz oferă o interesantă „povestire" (ibi- 
dem , pp. 302-308) prin care ne putem reprezenta 
ceea ce înţelege filosoful german prin sintagma 
„cea mai bună dintre toate lumile posibile". Fiecare 
lume posibilă ocupă cîte o cameră dintr-un palat 
în formă piramidală, cu baza coborînd la infinit. 
Pe măsura apropierii de vîrf, palatul devine tot 
mai frumos, datorită faptului că lumea situată în 
vîrful piramidei este lumea cea mai bună, adică 
lumea ce conţine cel mai mare grad de perfecţiune. 
Dacă avem în vedere un caz ce nu diferă decît 
printr-un singur aspect de un caz real, şi în acelaşi 
timp urmările acestuia, vom găsi aici mai multe 

lumi alternative. De exemplu, dacă Sextus 
Tarquinius asculta de sfatul lui Jupiter, care i-a spus 
„Dacă vei dori să renunţi la Roma, Parcele îţi vor 
urzi o altă soartă" ( ibidem , p. 306), îl vom găsi 
într-o lume posibilă mergîndîntr-unoraş cum este 
Corintul, unde cumpără o grădină în care găseşte 
o comoară. în acest fel devine bogat, iubit, 
respectat. în altă lume posibilă Sextus merge în 
Tracia, unde se căsătoreşte cu fiica regelui şi îi 
urmează la tron. Există în acest fel o mulţime de 
Sextus asemănători, într-o lume găsind un „Sextus 
foarte fericit şi superior, în alta un Sextus mulţumii 
cu o stare mediocră, Sextus de orice fel şi într-o 
infinitate de moduri" ( ibidem , p. 307). 

Dintre mai multe lumi posibile nu poate fi 
aleasă însă oricare. Există o raţiune a alegerii, şi 
anume gradul de perfecţiune, şi o condiţie a alegerii, 
şi anume compozibilitatea. Compozibilul poate fi 
explicat din două perspective. Datorită diferenţelor 
dintre lumile posibile, întrucît există o ierarhie 
infinită între lumea cu gradul cel mai mare de 
perfecţiune şi lumea cu gradul cel mai mic de 
perfecţiune, fiecare două lumi posibile pot fi 
compozibile dacă pot urma într-o aceeaşi înlănţuire 
a universului, sau incompozibile dacă nu pot urma 
într-o aceeaşi înlănţuire, respectiv dacă se ajunge 
la o contradicţie între cele două lumi ( ibidem , p. 
203). Dacă avem în vedere un eveniment posibil, 
două sau mai multe evenimente care nu pot fi 
supuse unui acelaşi ansamblu de legi generale nu 
sînt compozibile. „Deşi speciile actuale formează o 

serie continuă, există alte specii posibile în afara 
seriei actuale, iar acestea, deşi posibile, nu sînt 
compozibile cu cele care există" (B. Russell, La 
IMosophie de Leibniz, Paris, Gordon & Breach, 
1970, p. 73). în acest fel există specii care nu au 
existat niciodată şi nu vor exista niciodată, nefiind 
compatibile cu înlănţuirea lumii alese de Dumnezeu 
(Leibniz, op. cit., p. 203). 

2. Posibilitate şi necesitate 

Relaţia dintre posibil şi compozibil se bazează 
pe înţelegerea posibilităţii ca fiind ceea ce nu implică 
contradicţie ( ibidem, p. 216). Acesta este 
principalul sens al posibilităţii la Leibniz, el 
suprapunîndu-sc pe sensul logic. Sensul metafizic 
al posibilităţii vizează faptul de a putea alege dintre 
mai mulţi posibili: este posibil acel eveniment care 
nu intră în contradicţie cu evenimentele anterioare 
deja alese. Un al treilea sens al posibilităţii, mai 
puţin utilizat în Teodicee, dar pe care se bazează 
concepţia monadologică, este sensul dinamic. 
O monadă este dotată cu forţă (puissance , poten- 
lia) adică are principiul de acţiune în interiorul său, 
acesta constituind potenţa activă ( ibidem, p. 120). 

Opusul posibilităţii nu este imposibilitatea, aşa 
cum consideră mulţi dintre autorii analizaţi de 
Leibniz, ci contingenţa, în timp ce opusul necesităţii 
este imposibilitatea ( ibidem , p. 244). Aceste 
distincţii sînt fundamentale pentru înţelegerea 
concepţiei leibniziene despre libertate şi despre rău. 

Alte distincţii sînt operate la nivelul necesităţii 
înseşi, Leibniz deosebind trei feluri de necesitate: 

1. necesitate absolută (pe care o numeşte adesea 
necesitate logică, geometrică sau metafizică), al cărui 
opus atrage contradicţia, adică imposibilul, şi care 
este principiul esenţelor, singura necesitate în sens 
strict; 2. necesitate ipotetică, prin care o consecinţă 
urmează cu necesitate metafizică dintr-o premisă 
contingenţă ( ibidem , p. 107), opusul ei fiind posibil; 
3. necesitate morală, prin care Dumnezeu, îngerii, 
înţelepţii aleg alternativa cea mai bună ( ibidem , p. 
188), în conformitate cu principiul existenţelor 
(principiul raţiunii suficiente). 

3. Dumnezeu 

Dumnezeu este raţiunea primă a lucrurilor, 
întrucîl lucrurile pe care le cunoaştem sînt 
contingente şi nu conţin nimic care să le facă 
existenţa necesară ( ibidem, p. 92). Dumnezeu este 
substanţa primordială, singura substanţă ce există 
cu drept deplin, toate celelalte substanţe fiind 
posibilităţi a căror actualizare depinde de voinţa 
sa. într-un sens şi Dumnezeu este posibil, dar este 
singura substanţă care nu are nevoie decît de 
posibilitatea sa pentru a exista. Dumnezeu a creat 
o lume contingenţă printr-un act voluntar şi 
inteligent, în conformitate cu tradiţia creştină a 
creaţiei din nimic, fiind astfel creator nu doar al 
lumii ci şi al materiei. Posibilii, esenţele sînt puse 
de către Leibniz în locul materiei anticilor, atunci 

cinci dorim să căutăm originea lucrurilor ( ibidem, 
|> 100). în acest fel, regiunea adevărurilor eterne, 
In care se află posibilii şi esenţele, este cauza binelui, 
ilar şi cauza ideală a răului ( ibidem, p. 100). 

Dumnezeu este Absolutul, care îşi ajunge sieşi, 
şl din care totul se poate deduce, relativul sau 
contingentul presupunînd existenţa absolutului. 
Dumnezeu este unitatea supremă, monada infinită 
re diferă infinit în ceea ce priveşte gradul său de 
perfecţiune, dar şi în ceea ce priveşte natura sa de 
monadă finită. Posedînd toate perfecţiunile în gradul 
iei mai înalt, atributele sale sînt în exclusivitate 
spirituale, cele mai importante fiind: cunoaşterea, 
bunătatea şi puterea, obiecte ale raţiunii, voinţei şi 
puterii divine. Prin raţiune Dumnezeu cunoaşte prin 
silinţa simplei inteligenţe mulţimea infinită a 
posibililor, iar prin ştiinţa viziunii cunoaşte 
existenţele şi acţiunile creaturilor. Prin voinţă 
Dumnezeu alege lumea cea mai bună dintre toate 
lumile posibile, iar prin putere îşi realizează ceea 
rr a ales prin voinţă. în felul acesta intelectul, care 
osie sursa esenţelor, duce la adevăr, voinţa, care 
i'Slc sursa existenţelor, duce la bine, iar puterea 
duce la fiinţă ( ibidem , p. 93). 

Dumnezeu acţionează conform raţiunii su¬ 
preme, voinţa sa avînd anumite reguli după care 
acţionează. Acest fapt nu contravine însă libertăţii 
divine. Voinţa divină comportă anumite trepte, 
in primul rînd „voinţa constă în înclinaţia de a 
face ceva pe măsura binelui pe care-l conţine" 
( Ibidem, p. 101), caz în care avem de-a face cu 

voinţa antecedenţă. în acest sens spunem că 
Dumnezeu tinde spre bine în calitate de bine. 
Această voinţă este eficientă prin sine, astfel încît 
un anumit efect se produce dacă nu există o raţiune 
mai puternică care să-l împiedice. în al doilea rînd, 
victoria deplină şi infailibilă aparţine unei trepte 
mai înalte, numită voinţă consecventă, ce rezultă 
din conflictul tuturor voliţiilor antecedente, atît ale 
celor ce tind spre bine, cît şi ale celor ce resping 
răul ( ibidem , p, 101). Voinţa totală decurge din 
întîlnirea tuturor voliţiilor particulare. în acest fel 
Dumnezeu vrea în mod antecedent binele şi în mod 
consecvent mai-binele ( ibidem , p. 101). Voinţa 
consecventă are ca obiect păcatul sau răul moral, 
întrucîl Dumnezeu îl permite, dar cu titlu de 
necesitate ipotetică. 

Darîn raport cu Dumnezeu, nimic nu este îndoielnic, 
nimic nu s-ar putea opune regulii cel-mai-binelui care 
nu permite nici o excepţie, nici o scutire. în sensul 
acesta îngăduie Dumnezeu păcatul; căci s-ar sustrage 
de la ceea ceîşi datorează sieşi, înţelepciunii, bunătăţii, 
perfecţiunii sale, dacă nu ar urma marea rezultantă a 
tuturor tendinţelor sale spre bine şi dacă nu ar alege 
ceea ce este cel mai bun în modui absolut, în ciuda 
răului vinei care este cuprinsă în suprema necesitate a 
adevărurilor veşnice. De unde trebuie să tragem 
concluzia că Dumnezeu vrea tot binele în sine în mod 
antecedent , că vrea cel-mai-binele în mod consecvent, 
ca scop, că uneori vrea răul fizic şi ceea ce este indiferent 
drept mijloace, dar nu vrea să permită răul moral 
decîtcu titlu de sine qua non sau de necesitate ipotetică 
pe care-o leagă de cel-mai-binele. De aceea voinţa 
consecventă a lui Dumnezeu, care are ca obiect păcatul, 
nu este decît permisivă ( ibidem, p. 102). 

în legătură cu voinţa divină P. Bayle a 
prezentat două silogisme pe care Leibniz le 
analizează la sfîrşilul părţii a doua ( ibidem, pp. 
^21 -222). Primul silogism arată că Dumnezeu nu 
poate să vrea mîntuirea tuturor oamenilor pentru 
eil Dumnezeu nu poate să vrea nimic opus iubirii 
necesare pentru înţelepciune; or, mîntuirea tuturor 
oamenilor este opusă iubirii necesare pe care 
Dumnezeu o are pentru înţelepciunea sa. Premisa 
minoră este falsă, spune Leibniz, pentru că, deşi 
Dumnezeu îşi iubeşte în mod necesar înţelepciunea, 
acţiunea spre care îl poartă înţelepciunea nu 
încetează să fie liberă, iar obiectele spre care 
înţelepciunea nu îl poartă nu încetează prin aceasta 
ilr a mai fi posibile. în plus, înţelepciunea l-a 
îndemnat să dorească mîntuirea tuturor oamenilor, 
dar nu printr-o voinţă consecventă. 

în al doilea silogism se susţine că Dumnezeu 
vrea în mod necesar lucrarea ce cuprinde, printre 
illlele, păcatul tuturor oamenilor şi damnarea eternă 
ii majorităţii oamenilor pentru că lucrarea cea mai 
demnă de înţelepciunea lui Dumnezeu cuprinde, 
printre alte lucruri, păcatul tuturor oamenilor şi 
damnarea eternă a majorităţii oamenilor; or, 
Dumnezeu vrea în mod necesar lucrarea cea mai 
demnă de înţelepciunea sa. Leibniz neagă de 
asemenea premisa minoră, arătînd că decretele di¬ 
vine sînt întotdeauna libere cu toate că Dumnezeu 
este înclinat spre ele datorită cercetării binelui. Cu 
iille cuvinte nu există o necesitate metafizicăîn ceea 
i'e priveşte voinţa divină, ci doar o necesitate morală. 

4. Argumentele existenţei lui Dumnezeu 

Argumentele existenţei lui Dumnezeu sînt 
formulate de Leibniz în mai multe dintre lucrările 
sale ( Disertaţie metafizică , Monadologia, 
Nouveaux Essais sur l'entendement humain), 
în unele mai amănunţit, iar în altele doar în 
trecere, aşa cum este cazul cu Eseuri de teodicee, 
lucrare în care ne-am fi aşteptat poate cel mai 
mult să le întîlnim. 

Argumentul ontologic. Este formulat şi discutat 
în Disertaţie metafizică (vezi supra pp. 28-30). 

Dovada prin contingenţă. Lucrurile şi 
evenimentele din lume sînt contingente, efemere, 
pieritoare, neavînd raţiunea în propria existenţă. 
Aşadar, trebuie să existe o fiinţă necesară, eternă, 
nepieritoare care să fie raţiunea existenţei tuturor 
lucrurilor şi evenimentelor din lume şi a lumii ca 
întreg. Această fiinţă necesară este Dumnezeu. 

Dumnezeu este raţiunea primă a lucrurilor: întrucît 
cele care sînt limitate, ca tot ce vedem şi percepem 
noi înşine, sînt contingente şi nu conţin nimic care să 
le facă necesară existenţa, fiind evident că timpul, 
spaţiul şi materia, unite şi uniforme în ele înseşi, 
indiferente la orice puteau căpăta alte mişcări şi 
chipuri, într-o altă ordine. Trebuie deci să căutăm 
raţiunea existenţei lumii, care este reunirea întreagă 
a lucrurilor contingente, şi trebuie s-o căutăm în 
substanţa ce pourtă-n sine raţiunea propriei 
existenţe şi care, prin urmare, este necesară şi eternă 
(Leibniz, op. cit., p. 92). 

Dovada prin armonia prestabilită. Sistemul 
armoniei prestabilite stabileşte că domeniul cauzelor 

eficiente şi al cauzelor finale se acordăîntre ele şi se 
uuîlnesc prin aceea că Dumnezeu este împărat al 
regnului moral al graţiei şi arhitect al regnului fizic 
ut naturii. Armonia prestabilită presupune o cauză 
generală a lumii, cauză ce trebuie să fie inteligentă şi 
(le o cunoaştere infinită şi care alege prin intermediul 
voinţei substanţele ce se acordă perfect între ele. 

Dl. Bayle nu pare să fie de acord ca dezordinile ce pot 
existaîn lucrurile neînsufleţite să fie comparate cu cele 
care tulbură pacea şi fericirea creaturilor raţionale; 
nici să întemeiem parţial îngâduirea viciului pe grija 
de a evita neorînduiala legilor mişcării. După el s-ar 
putea conchide (...) că „Dumnezeu nu a creat lumea 
decît pentru a-şi arăta infinita ştiinţă despre arhitectură 
şi mecanică (...)" Dl. Bayle n-ar fi stabilit această opoziţie 
dacă ar fi avut cunoştinţă de sistemul armoniei generale 
conceput de mine şi care susţine că domeniul cauzelor 
eficiente şi cel al cauzelor finale sînt paralele; că 
Dumnezeu are în egală măsură calitatea de împărat şi 
pe aceea de arhitect; că materia este în aşa fel dispusă 
încît legile mişcării să servească celei mai bune 
guvernări a spiritelor; în consecinţă, că Dumnezeu a 
obţinut cel mai mult bine cu putinţă, cu condiţia să 
punem la socoteală tot binele metafizic, fizic şi moral 
(i ibidem, p. 226). 

Dovada prin adevărurile eterne. Existenţa 
seriei actuale a lucrurilor arată că afirmarea 
existenţei lui Dumnezeu nu este gratuită, căci 
raţiunea seriei nu poate fi găsită în ea însăşi, ci 
trebuie căutată în necesitatea metafizică sau în 
adevărurile eterne. Adevărurile eterne trebuie să-şi 
aibă existenţa într-o fiinţă necesară în mod absolut, 

adică în Dumnezeu. în acest fel vom putea spune 
că ideile distincte, prin care obţinem adevărurile 
necesare, sînt o reprezentare a iui Dumnezeu. 

Răposatul Jacob Thomasius, celebru profesor la 
I.eipzig, nu s-a înşelat, în ale sale lămuriri la regulile 
filosofice ale lui Daniel Stahlius, profesor lajena, cînd 
a observai că nu se cade să mergem dincolo de 
Dumnezeu şi că nu trebuie să spunem, o dată cu unii 
scotişti, că adevărurile eterne ar subzista cltiardacă nu 
ar exista deloc intelect, nici măcar cel al lui Dumnezeu. 
Căci, după părerea mea, intelectul divin este cel ce 
conferă realitate adevărurilor eterne, deşi voinţa lui 
iui participă deloc la aceasta. Orice realitate trebuie să 
fie întemeiată pe ceva existent. E drept că şi un ateu 
poate fi geometru. Dar dacă n-ar exista Dumnezeu, 
n-ar exista nici obiectul geometriei; şi fără Dumnezeu 
nu numai că nu ar fi nimic existent, dar n-ar fi nimic 
posibil (ibideni, p. 1 95)- 

5. Problema răului 

Existenţa răului în lume, a păcatelor, 
durerilor, suferinţelor etc. a determinat 
numeroase luări de poziţie, atît din tabăra 
filosofilor, cît şi a teologilor, ajungîndu-se la o 
dezbatere foarte aprinsă, după cîle ne dăm seama 
chiar din analiza lui Leibniz. Problema care se 
pune este de a şti dacă răul este sau nu 
incompatibil cu natura divină, a cărei perfecţiune 
morală este, după cum am văzut, Bunătatea. 
Leibniz răspunde că răul nu este incompatibil cu 
natura divină întrucît răul are altă sursă decît 
voinţa lui Dumnezeu. 

Leibniz deosebeşte trei feluri de rău şi anume: 
ii) răul metafizic, ce constă în imperfecţiunea 
originară a creaturilor; b) răul moral, consecinţă 
clică a răului metafizic, constînd în păcat; c) răul 
li/.lc, ce decurge din primele două, constînd în 
suferinţe, dureri, neplăceri etc. Răul moral, sursă a 
celui fizic, şi răul fizic nu au caracter necesar, fiind 
doar posibile (ibiciem, p. 100). 

Atunci cînd spune că răul nu-şi are originea în 
voinţa divină, Leibniz vrea să afirme că nici una 
dintre cele trei specii de rău nu-şi are sursa în 
Dumnezeu, deşi acesta se află la originea 
imperfecţiunii creaturilor. în acest fel, Dumnezeu 
rsle doar cauza ideală a răului sau cauza sa 
deficientă, neproducînd, prin urmare, nici un efect. 
Dumnezeu nu este cauza eficientă (materială) a 
ritului, singura ce produce efecte. 

însă avem de răspuns şi dificultăţilor mai speculative, 
mai metafizice, menţionate deja, privitoare la cauza 
răului. (...) Răspunsul constă în aceea că ea trebuie 
căutată în natura ideală a creaturii, atît timp cît această 
natură este cuprinsă în adevărurile eterne ce se află în 
intelectul lui Dumnezeu, independent de voinţa lui. 
Căci trebuie să ţinem cont că in creatură există o 
imperfecţiune originară dinainte de păcat, pentru că 
creatura este în mod esenţial limitată, de unde rezultă 
că nu are cum să ştie lotul, că poate să se înşele, să facă 
şi alte greşeli. în Timaios , Platon spune că lumea şi-ar 
avea originea în intelectul îmbinat cu necesitatea. Alţii 
I au asociat pe Dumnezeu naturii. Putem interpreta în 
sens pozitiv această idee. Dumnezeu va fi intelectul, 
iar necesitatea, adică natura esenţială a lucrurilor, va fi 

obiectul intelectului, în măsura în care consistă în 
adevăruri eterne. Dar acest obiect este intern şi se află 
în intelectul divin. Aici aflăm nu doar forma iniţială 
a binelui, ci şi originea răului: este regiunea 
adevărurilor eterne , cea pe care trebuie s-o punem în 
locul materiei cînd este vorba să căutăm izvorul 
lucrurilor. Această regiune este cauza ideală a răului, 
ca să spunem aşa, şi, deopotrivă, a binelui; dar, la 
drept vorbind, cauza formală a răului nu produce nici 
un efect , întrucît ea constă într-o lipsă, aşa cum vom 
vedea, adică exact în ceea ce cauza eficientă nu produce 
niciodată. De aceea scolasticii au obiceiul să numească 
această cauză a răului deficientă (ibidem, p. 100). 

Prin analogic cu felurile de rău, Leibniz reali¬ 
zează o clasificare a felurilor de bine, după cum 
urmează: binele fizic, binele moral şi binele 
metafizic. Binele fizic este dat de bucurii, plăceri, 
dar şi de o stare mediană, cum este de exemplu 
sănătatea. „Ne este suficient de bine cînd nu ne 
este rău", spune Leibniz ( ibidem , p. 228). Toate 
„sentimentele care nu ne displac, toate exerciţiile 
puterilor noastre care nu ne incomodează, dar a 
căror împiedicare ne-ar incomoda, constituie un 
bine fizic, chiar atunci cînd nu ne produc nici o 
plăcere; căci lipsa lor este un rău fizic. De aceea 
nici nu ne dăm seama de binele sănătăţii şi de 
altele asemănătoare decît atunci cînd sîntem privaţi 
de ele" ( ibidem , p. 228). Dintre toate plăcerile, 
cele ale spiritului sînt cele mai pure şi mai utile 
pentru a face ca bucuria să dureze, spune Leibniz 
urmînd pe Diogene Laertios. Binele moral este dat 
de faptele virtuoase, iar binele metafizic, incluzînd 

şl creaturile lipsite de raţiune ( ibidem , p. 207), 
reprezintă perfecţiunea. Perfecţiunea reprezintă 
cantitatea maximă de esenţă, adică posesia tuturor 
proprietăţilor în cel mai înalt grad posibil. Un lucru 
poate avea realitate mai multă decît altul, posedînd 
într-o cantitate mai mare aceeaşi proprietate sau 
posedînd mai multe proprietăţi. în acest fel, 
Dumnezeu fiind infinit şi creaturile fiind finite, 
binele poate merge la infinit, pe cînd răul are limite. 
Prin urmare, existenţa răului nu anulează 
perfecţiunea lumii. Perfecţiunea metafizică 
înseamnă a avea atîtea predicate pe cît este posibil 
la un grad atît de ridicat pe cît este posibil. 

Răul care există în lume nu poate să lipsească 
tu desăvîrşire întrucît, fără acesta, lumea actuală 
nu ar mai fi lumea cea mai bună dintre lumile 
posibile. Un păcat sau o suferinţă pot fi rele prin 
raportare la un anumit om, dar în raport cu 
universul îşi pierde acest caracter. în raport cu 
universul, binele este preponderent şi nu răul. 
Illnele este prezent într-o cantitate mai mare ( ibi - 
ilom, pp. 95, 212). în comparaţie cu binele din 
întregul univers, răul este aproape nimic ( ibidem , 
p. 99). în plus, un rău poate fi, şi adesea chiar 
este, cauza unui bine, după cum din două rele 
rezultă de multe ori un bine. 

Perfecţiunea cuprinde binele moral şi fizic 
ui creaturilor inteligente şi binele metafizic ce se 
referă la creaturile lipsite de raţiune. Răul din 
fiinţele inteligente apare prin concomitenţă, prin 
voinţă consecventă, fiind cuprins în planul celei 

mai bune lumi posibile. Binele metafizic este cauza 
pentru care trebuie să facem loc răului fizic şi 
moral ( ibidem, p. 207). 

Dacă răul nu este incompatibil cu bunătatea 
divină, şi dacă Dumnezeu nu produce răul, vorbind 
într-un mod absolut, atunci care este cauza răului, 
cine introduce răul în lume? Leibniz răspunde: 
„Omul însuşi este la originea relelor sale; aşa cum 
este, aşa era şi ca idee. Dumnezeu, mînat de raţiuni 
indispensabile înţelepciunii, a hotărît să-l admită 
în existenţă aşa cum este" ( ibidem, p. 172). în 
acest fel, Leibniz consideră, spre deosebire de 
P. Bayle, că la originea răului stă liberul arbitru 
(ibidem, pp. 242, 247-248). 

6 . Libertatea 

Faptul că Dumnezeu a creat lumea, că el 
cunoaşte dinainte nu doar evenimentele ce se vor 
întîmpla, dar şi evenimentele ce se pot întîmpla, 
poate duce la afirmarea existenţei unei necesităţi 
absolute în lume, întrucît viitorul capătă în această 
interpretare un caracter necesar. 

Concepţia greşită asupra libertăţii şi asupra 
raportului dintre libertate şi necesitate a dus la 
existenţa unui fel de fatum mahometanum, destin 
după modelul turcesc, numit astfel întrucît turcilor 
li se reproşează că nu evită pericolele deoarece 
consideră că dacă viitorul este necesar, ceea ce 
trebuie să seîntîmple se va întîmpla orice ar face. 
Fatum stoicum este mai puţin sumbru, tinde să 



dea oamenilor liniştea cu privire la evenimentele 
viitoare ţinînd cont de faptul că preocuparea 
determinată de gîndul la evenimentele viitoare nu 
este de nici un folos. Fatum christianum ţine cont 
de faptul că Dumnezeu este bun şi înţelept în gradul 
cel mai înalt, în acest fel încrederea în el fiind 
deplină. Un precept moral în conformitate cu 
perspectiva creştină ar fi: „faceţi-vă datoria, fiţi 
mulţumiţi de ceea ce se va întîmpla, nu numai 
pentru că nu aţi putea opune rezistenţă providenţei 
divine sau naturii lucrurilor (ceea ce poate fi de 
ii)uiis pentru a fi liniştit şi nu pentru a fi mulţumit), 
cl pentru că aveţi de-a face cu un stăpîn bun" ( ibi■ 
tlvin, pp. 29-30). 

Dificultăţile ce privesc libertatea sînt datorate 
ambiguităţii acestui termen. Există două sensuri 
principale ale libertăţii de voinţă. Primul sens este 
folosit atunci cînd aceasta se opune constrîngerilor 
Interne. în acest sens Leibniz afirmă că numai 
Dumnezeu este perfect liber întrucît nu are nici un 
Irl de constrîngeri. în plus, Dumnezeu este agent 
pur fără a fi pacient ( ibidem , pp. 105-106). Spre 
deosebire de Dumnezeu, omul este şi agent şi 
pacient. Prin urmare, omul are libertate, dar aceasta 
mie limitată pe de o parte de imperfecţiunea sa, 
pe de altă parte, de pasiunile sale. 

Al doilea sens al libertăţii de voinţă este folosit 
uluitei cînd libertatea se opune necesităţii. în acest 
i ii/ libertatea de spirit priveşte voinţa în măsura în 
nire este distinctă de intelect. Liberul arbitru constă 
in faptul că cele mai puternice raţiuni pe care 

intelectul le prezintă voinţei nu împiedică actul 
voinţei de a fi contingent şi, în acelaşi timp, nu îi 
dau acesteia o necesitate absolută ( ibidern , p. 106). 

Autorul Eseurilor de teodicee dezvoltă două 
direcţii, oarecum independente, de argumentare 
(de care ne vom ocupa în continuare) pentru a 
susţine că atîl Dumnezeu, cît şi omul se bucură de 
libertate. 


7 . Libertatea lui Dumnezeu 

Dumnezeu nu acţionează din necesitate 
absolută, fiind, prin urmare, liber. Dumnezeu alege 
dintre mai mulţi posibili, în conformitate cu raţiunea 
celui mai mare bine. Se poate obiecta că dacă alege 
după o raţiune, Dumnezeu nu este liber. Leibniz 
poate răspunde că această raţiune înclină voinţa, 
dar nu o constrînge. 

Niciodată voinţa nu este îndemnată la acţiune decît de 
reprezentarea binelui, care domină orice reprezentări 
contrare, l.a fel stau lucrurile şi-n cazul lui Dumnezeu, 
al îngerilor buni şi al sufletelor preafericite; şi este 
ştiut că acestea nu sînt mai puţin libere. Dumnezeu nu 
are cum să nu aleagă supremul bine, dar nu este obligat 
să o facă şi chiar nu există deloc necesitate în obiectul 
alegerii lui Dumnezeu, căci şi o altă serie de lucruri 
este la fel de posibilă. De aceea alegerea este liberă şi 
independentă de necesitate, căci ea se realizează între 
mai mulţi posibili, iar voinţa nu este determinată decît 
de bunătatea prevalentă a obiectului ( ibidern , p. 111). 

împotriva fundamentului teoriei armoniei 
prestabilite, şi anume că Dumnezeu alege cea mai 

hună dintre toate lumile posibile, se pot ridica 
mai multe obiecţii: 1. nu există nimic posibil în 
afară de ce se întîmplă efectiv; 2. Dumnezeu, 
neputînd să nu facă cel mai mare bine, rezultă că 
libertatea lui este îngrădită şi chiar se introduce 
o anumită necesitate în lucruri; 3- Dumnezeu ar 
II putut face lumea mai bună. Leibniz respinge 
prima obiecţie arătînd că în intelectul divin se 
nlîă toţi posibilii, atît cei care se vor actualiza prin 
alegerea lor de către voinţa divină, cît şi cei care 
iui se vor actualiza niciodată (ibidem, p. 197). în 
al doilea rînd, este adevărat că voinţa divină este 
oarecum îngrădită de existenţa regulilor în 
conformitate cu care se face alegerea, şi că, prin 
urmare, Dumnezeu acţionează din necesitate 
morală. Dar necesitatea morală nu trebuie 
confundată cu necesitatea absolută sau metafizică, 
căci dacă Dumnezeu ar acţiona din necesitate 
metafizică, ar produce toţi posibilii. Cum toţi 
posibilii nu sînt împreună compatibili în una şi 
aceeaşi lume rezultă că Dumnezeu nu acţionează 
din necesitate metafizică ( ibidem , p. 203). în al 
treilea rînd, nu este adevărat că Dumnezeu ar fi 
putut face lumea mai bună. Acţiunile lui Dumnezeu 
sînt conforme celei mai perfecte înţelepciuni şi 
celei mai mari bunătăţi. Cu alte cuvinte, ceea ce 
late Dumnezeu este perfect. Prin urmare, nu 
putem să spunem că Dumnezeu putea face mai 
perfect ceea ce a făcut perfect ( ibidem , p. 204). 

8 . Libertatea omului 

Libertatea constă în inteligenţă, ce cuprinde o 
cunoaştere distinctă a obiectului reflecţiei, în 
spontaneitate, cu care luăm o hotărîre, şi în 
contingenţă, adică în excluderea necesităţii 
metafizice ( ibidem , p. 248). Contingenţa şl 
inteligenţa există, după cum am văzut, în acţiunile 
umane. în ce priveşte spontaneitatea, aceasta este 
urmarea faptului că omul are în sine, şi anume în 
suflet, principiile acţiunilor sale ( ibidem , p. 249). 
Spontaneitatea, urmare a armoniei prestabilite, face 
ca sufletul să fie independent de influenţa fizică a 
tuturor celorlalte creaturi ( ibidem , p. 117). 

Libertatea nu înseamnă însă indeterminare 
căci acţiunile umane au o raţiune după care se 
desfăşoară. Omul acţionează în conformitate cu 
primul decret liber al oamenilor, acţionează, aşadar, 
din necesitate morală. în ce priveşte viitorii 
contingenţi „sînt sau vor fi, se vor întîmpla, căci e 
la fel de sigur că viitorul va fi, cum e sigur că trecutul 
a fost" ( ibidem , p. 107). Contingentul îşi păstrează 
acest caracter, chiar cînd este vorba despre viitor, 
iar „determinarea, pe care o vom numi certitudine, 
chiar dacă ar fi cunoscută, nu este incompatibilă 
cu contingenţa" ( ibidem , p. 107). 

Determinarea ce rezultă din preştiinţa 
divină, considerată de multe ori ca fiind contrară 
libertăţii, este de un tip diferit. Preştiinţa divină 
nu introduce însă o necesitate metafizică, ci o 
necesitate ipotetică. 

Or, adevărul prin care se susţine că eu mîine voi scrie 
nu are deloc o astfel de natură, deci nu e cîtuşi de 
puţin necesar. Dar presupunînd că Dumnezeu îl 
prevede, va fi necesar ca el să seîntîmple; prin urmare, 
este necesară consecinţa, şi anume că adevărul trebuie 
să existe o dată ce a fost prevăzut, căci Dumnezeu e 
infailibil; iată ce se numeşte o necesitate ipotetică 
(ibiclem, p. 107). 

liste respinsă de asemenea indiferenţa de 
t'iliilibru, teoria după care voinţa poate fi fără 
muze. Conform aceastei teorii am fi înclinaţi în 
r(ţală măsură să acceptăm şi să negăm ceva. 
Indiferenţa de echilibru este imposibilă, 
«pune Leibniz, 

căci dacă am fi fost în aceeaşi măsură înclinaţi spre 
variantele A, B şi C, n ani putea fi egal înclinaţi spre A 
şi non-A. Acest echilibru este şi absolut contrar 
experienţei şi, dacă ne vom analiza, vom vedea că 
întotdeauna a existat vreo cauză sau vreun motiv ce 
ne a determinat să alegem o variantă şi nu alta, deşi de 
foarte multe ori nu ne dăm seama ce anume ne 
îndeamnă ( ibiclem , p. 107). 

Faptul că orice eveniment are o cauză se 
explică prin principiul raţiunii suficiente. Or, 
indiferenţa de echilibru distruge, în accepţia lui 
I clbniz, binele şi răul moral, căci ar implica o alegere 
iară raţiune, şi în consecinţă fără o raţiune bună 
«iui rea. Or, în caracterul bun sau rău al raţiunii 
iimslă binele şi răul moral, iar fără acesta nu ar 
nuli putea exista o răsplată sau o pedeapsă pentru 
ar| lunile umane. 

9. Antropologia 

Monadă creată, omul ocupă în metafizica 
Icibniziană o poziţie mediană, între spirite şi 
simplele monade. Ca monadă creată, omul este 
creat continuu de către monada necreată, 
Dumnezeu. 

în afară de faptul că uneori sîntem obligaţi să hrănim 
noi înşine ceea ce dorim să păstrăm, se cuvine să 
ştim că păstrarea de către Dumnezeu constă în 
influenţa perpetuă şi imediată, cerută de dependenţa 
creaturilor. Dependenţa există nu doar la nivelul 
substanţei, ci şi al acţiunii şi probabil n-am putea-o 
explica mai bine decît spunînd, alături de majoritatea 
teologilor şi filosofilor, că este o creaţie continuă 
{ibidem, p. 103). 

Sufletul uman, monadă dotată cu forţă activă, 
entelehie, îşi are principiul de acţiune în sine ( ibi■ 
dem, p. 300). EI este independent de influenţa 
fizică a oricărei creaturi ( ibidem, p. 117), 
nedepinzînd în acţiunea sa decît de sine şi de 
Dumnezeu ( ibidem , p. 249). 

Corpul şi sufletul se acordă în conformitate 
cu armonia prestabilită. Sufletul acţionează în 
conformitate cu cauzele finale, corpul acţionează 
în mod mecanic în conformitate cu legile cauzelor 
eficiente. în om, ca de altfel în orice altă creatură, 
totul este „cert şi dinainte determinat", sufletul 
nefiind altceva decît un fel de automat spiritual 
(i ibidem , p. 113) dar fără a-şi pierde libertatea, 
întrucît tot ceea ce acţioneză în conformitate cu 
legile cauzelor finale este liber. 

Astfel, fiind convins că există principiul armoniei în 
general şi, în consecinţă, pteformarea şi armonia 
prestabilită a tuturor lucrurilor între ele, între natură 
şi graţie, între decretele lui Dumnezeu şi acţiunile 
noastre prevăzute,între toate părţile materiei şi chiar 
între trecut şi viitor, totul conform cu înţelepciunea 
suverană a lui Dumnezeu, ale cărui lucrări sînt cele 
mai armonioase din cîte se pot închipui, nu aveam 
cum să nu ajung la acest sistem care afirmă că 
Dumnezeu a creat mai întîi sufletul, în aşa fel încît el 
trebuie să-şi producă şi să-şi reprezinte în mod orgiuiizat 
ceea ce se petrece în corp, iar corpul în aşa fel încît să 
facă de la sine ceea ce sufletul ordonă. Astfel că legile 
care leagă gîndurile sufletului în ordinea cauzelor finale, 
în conformitate cu evoluţia percepţiilor, trebuie să 
producă imagini care să se întîlnească şi să se acorde 
cu impresiile corpurilor asupra organelor noastre, iar 
legile mişcărilor din corp, care se orînduiescîn ordinea 
cauzelor eficiente, de asemenea se întîlnesc şi se acordă 
într-atît cu gîndurile sufletului, încît corpul este 
determinat să acţioneze la timpul dorit de suflet 
( ibiclem , p. 119). 

Leibniz neagă existenţa vreunei interacţiuni 
sau influenţe fizice a sufletului asupra corpului ori 
a corpului asupra sufletului. Uniunea sufletului cu 
corpul se constituie doar în subiect şi este de natură 
metafizică. 

Căci, deşi consider că sufletul nu schimbă legile corpului 
şi nici corpul nu le schimbă pe cele ale sufletului, deşi 
am introdus armonia prestabilită spre a evita această 
neorînduială, nu încetez să recunosc o adevărată 
uniune între suflet şi trup, care face din ea un subiect. 
Această uniune aparţine metafizicului, în vreme ce o 
uniune de influenţă ar viza planul fizic ( ibulem , p. 72). 

Sufletul, pe lîngă principiul acţiunii, poartă în 
sine şi principiul pasiunii, astfel incit sufletul depinde 
oarecum de corp şi de impresiile primite 
de la simţuri. 

Totuşi putem da un sens adevărat şi filosofic 
dependenţei mutuale dintre corp şi suflet. Şi aceasta 
pentru că una dintre substanţe depinde in mod ideal 
de cealaltă în măsura in care cauza a ceea ce se întimplă 
într una din ele poate fi precizată prin ceea ce este în 
cealaltă (...) ( ibidem , p. 120). 

Căci în măsuraîncaresufletulare perfecţiune şi gînduri 
distincte, Dumnezeu a potrivit corpul după suflet şi a 
făcut dinainte în aşa fel încîl corpul să fie determinat 
să i execute ordinele; în măsura în care sufletul e 
imperfect şi percepţiile sale confuze, Dumnezeu a 
potrivit sufletul după corp, în aşa fel încîl sufletul să 
se supună pasiunilor ce se nasc din reprezentările 
corporale; ceea ce produce acelaşi rezultat şi aceeaşi 
aparenţă ca în cazul în care unul ar fi depins de celălalt 
nemijlocit şi prin intermediul unei influenţe fizice 
(ibidem, p. 120). 

Cum s-a putut ca sufletul să fie corupt de 
păcatul originar fără ca în Dumnezeu să fi existat 
nedreptatea de a-1 supune acestuia? Această 
dificultate adus la elaborarea unor concepţii diferite 
în ceea ce priveşte originea sufletului, şi anume: 
preexistenţa sufletului, transmiterea sufletului şi 
creaţia sufletelor. Leibniz afirmă că sufletul omului 
este nemuritor pentru că subzistă, ceea ce face 
ca persoana să-şi păstreze calităţile morale, 
conservîndu-şi, aşadar, conştiinţa sau simţul intern 
a ceea ce este. în acest fel omul poale fi pedepsit 

niiii răsplătit. Sufletul omului, la fel ca celelalte 
monade, îşi are începutul prin creaţie şi sfîrşitul 
prin anihila ţie ( ibidem , p. 131). 

Sufletele umane sînt preformatc adică sînt „în 
seminţe şi în strămoşi pînă la Adam şi, prin urmare, 
uu existat încă de la începutul tuturor lucrurilor 
întotdeauna în felul unui corp organizat." 
(Ibidem, p. 132) 

Leibniz are o concepţie antropologică 
optimistă susţinînd perfectibilitatea speciei umane 
şl, în acelaşi timp, posibilitatea existenţei unor fiinţe 
raţionale mai desăvîrşite decît speţa umană. 

Poate că nu i imposibil să existe pe undeva o specie 
de animale foarte asemănătoare omului, care să fie 
mai perfecte decît noi. Este posibil chiar ca genul uman 
să ajungă cu timpul la o perfecţiune mai mare decît 
ne-o putem imagina în prezent. Astfel, legile mişcării 
nu-l împiedică pe om să fie mai perfect; însă locul pe 
care Dumnezeu i l-a atribuit omului în spaţiu şi timp îi 
limitează perfecţiunile primite (ibiclem, p. 272). 

10 . Credinţă şi raţiune 

Leibniz demonstrează în Eseuri de teodicee 
dl raţiunea şi credinţa sînt în acord, teză care ni se 
pare a fi scopul final al lucrării. Acestui scop îi sînt 
subsumate, ca scopuri particulare, am putea spune, 
demonstrarea bunătăţii lui Dumnezeu şi demon- 
sirarea libertăţii omului. Omul trebuie să aibă 
încredere în bunătatea, înţelepciunea şi puterea 
divină. Pe de o parte, adevărurile revelate de 
Dumnezeu sînt în acord cu adevărurile pe care le 



cunosc oamenii. Pentru Leibniz raţiunea reprezintă 
totalitatea propoziţiilor adevărate indiferent de sursa 
acestora. Dacă o propoziţie adevărată obţinută din 
experienţă se dovedeşte a fi falsă în urma unor 
probe, respectiva propoziţie este îndepărtată din 
cîmpul cunoaşterii noastre, dar nu înseamnă că ea 
ar fi împotriva raţiunii. Pe de altă parte trecerea în 
revistă a concepţiilor diferitelor Biserici şi confesiuni 
arată că nici una dintre acestea nu consideră că 
adevărurile de credinţă ar implica vreo contradicţie 
sau că ar contraveni unor demonstraţii riguroase. 
Adevărurile de credinţă nu sînt contrare raţiunii 
deşi depăşesc raţiunea ( ibidem , p. 76). 

Definind credinţa ca fiind adevărul revelat de 
Dumnezeu, iar raţiunea ca fiind înlănţuirea 
adevărurilor, şi introducînd distincţia dintre ceea 
ce este deasupra raţiunii şi ceea ce este împotriva 
raţiunii, Leibniz poate afirma că deşi tainele 
depăşesc raţiunea, nu sînt contrare raţiunii ( ibi¬ 
dem, p. 76). în legătură cu acest aspect P. Bayle 
susţinea că tainele depăşesc raţiunea şi sînt contrare 
raţiunii, de unde conchidea că raţiunea trebuie să 
se supună credinţei. De îndată ce o dogmă se 
situează deasupra raţiunii, zice P. Bayle, filosofia 
nu va putea nici s-o explice, nici s-o înţeleagă şi 
nici să răspundă dificultăţilor ce o combat. Deşi 
este de acord cu gînditorul francez în ce priveşte 
înţelegerea, Leibniz arată că tainele pot primi o 
explicaţie şi în plus oamenii pot răspunde la obiecţiile 
ce se aduc împotriva acestora ( ibidem , p. 78). 

l.clbniz nu este totuşi foarte departe de oponentul 
uliu, întrucît consideră că raţiunea trebuie să fie 
/nisă în slujba credinţei, deşi nu este opusă acesteia 
(Ibidem, p. 89). 


* 


* 


* 


Eseuri de teodicee reprezintă o detaliere a 
dialogului efectuat de Leibniz cu P. Bayle, care, în 
Dlctionnaire historique et critique, 1696-1697, 
a prezentat o schiţă a ideilor filosofului german 
din lucrarea Nou sistem privitor la natura şi 
comunicarea substanţelor, precum şi la uniunea 
cure există între suf let şi corp. în 1698 Leibniz 
aduce cîteva lămuriri în Histoire des Ouvrages des 
Savants , Bayle răspunde în Dictionnaire 
historique et critique , ediţia a doua, 1702, apoi 
l.clbniz aduce o Replică în Histoire critique de la 
Republique des Lettres. 

Eseuri de teodicee este elaborată fragmentar 
din mai multe texte scrise în urma discuţiilor purtate 
la curtea din Hanovra. Impulsul cel mai mare l-au 
constituit discuţiile cu principesa Sophie Charlotte. 
Discursul asupra conformităţii credinţei cu 
raţiunea este scris în 1705. 

Lucrarea apare în 1710 la Amsterdam, fără 
il avea vreo indicaţie asupra autorului. Abia la 
ediţia a doua, din 1712, este menţionat numele 
acestuia. în traducere franceză, lucrarea apare în 
1714 şi 1720. 

Lucrarea a fost anunţată în trei mari jurnale 
europene încă din 1708. La apariţia scrierii, în 
1710, s-a bucurat de recenzii favorabile în Jour¬ 
nal des Savants, Nouvelles de la Republique de 
Lettres şi, ceva mai tîrziu, în Memoiresde Trevaux. 
Suportul solid oferii de lucrare învăţăturilor 
ortodoxe a mulţumit alît pe filosofii cît şi pe 
teologii începutului secolului al XVIII-lea. Eseuri 
de teodicee a rezolvat definitiv, s-a considerat, 
existenţa libertăţii umane şi a răului cu atotpu¬ 
ternicia şi bunătatea lui Dumnezeu. 

în Franţa lucrarea este însă recenzată abia în 
1713, după apariţia ediţiei a doua (Amsterdam, 
1712). Nu este recenzată nici ediţia Amsterdam, 
1714 şi nici traducerea franceză din 1714. Printre 
motivele acestei receptări deosebit de şterse în 
Franţa putem include faptul că Eseuri de teodicee 
era o replică la o lucrare a francezului P. Bayle; că 
se tratează aici cîteva teme metafizice şi teologice 
pure într-o vreme cînd interesul pentru astfel de 
teme începe să scadă; în plus, în 1713 este prezentai 
în Franţa raportul investigaţiei Societăţii Regale 
Britanice în legătură cu disputa dintre Leibniz şi 
Newton în privinţa paternităţii calculului diferenţial, 
defavorabil lui Leibniz. 

Nu este surprinzător să constatăm că Eseuri 
de teodicee face parte, încă de la apariţie, din 
categoria lucrărilor, valoroase de altfel, discutate 
şi disputate, lăudate dar nu cunoscute, citate 
dar nu citite. 

Eseuri de teodicee reprezintă lucrarea cu rolul 
cel mai însemnat pentru percepţia lui Leibniz ca 
filosof, după ce fusese perceput ca savant şi 
neobosit apărător al religiei. De asemenea, lucrarea 
a consacrat optimismul filosofic cu care s-a asociat 
numele filosofului. 

Monadologia cuprinde în cele 90 de paragrafe 
ale sale o strălucită sinteză metafizică. Nu ne propu¬ 
nem să realizăm o sinteză a acestei sinteze, ci să 
prezentăm pe scurt cîteva din temele sale princi¬ 
pale, neabordate în celelalte capitole. 

1 . Natura monadelor 

Din punct de vedere extern, monada este 
simplă, neîntinsă, fără figură, incapabilă să înceapă 
sau să sfîrşească în mod natural, incapabilă să fie 
modificată de vreo altă creatură. 

1, Monaila, despre care vorbim aici, nu este altceva 
decît o substanţă simplă, care intră în tot ce e compus; 
simplă, adică fără părţi. 

2. Şi trebuie să existe substanţe simple, de vreme ce 
există compusul; căci ceea ce este compus nu este 
altceva decît o îngrămădire, adică un agregat al 
celor simple. 

7. Nu se poate explica, iarăşi, prin nici un mijloc, cum 
ar putea o monadă să fie alterată, adică schimbată în 
interiorul ei de altă monadă, de vreme ce nimic nu 

poale fi transpus în ca; nici nu putem concepe în ea 
vreo mişcare internă care să poată fi provocată, dirijată, 
amplificată sau diminuată înăuntrul ei, aşa cum e cu 
putinţă în lucrurile compuse, unde există schimbări 
între părţi (...) (Leibniz, Opere filozofice, voi. I,l : .dit. 
Ştiinţifică, 1972, pp. 509-510). 

Primele două paragrafe ale lucrării par să ducă 
la o veritabilă dilemă: fie substanţa compusă este 
compusă din substanţe simple, ceea ce ar implica 
faptul că divizibilitatea nu merge la infinit, fie că 
substanţa compusă este compusă din alte substanţe 
compuse, ceea ce ar implica faptul că nu mai este 
nevoie de substanţe simple. S-a creat însă o falsă 
dilemă, provocată de argumentarea ambiguă a lui 
Leibniz. Filosoful din Hanovra vrea să spună, pe de 
o parte, că substanţa simplă, departe de a fi 
cărămida ultimă a substanţelor compuse, este 
temeiul substanţei compuse ( ibidem, p. 409). Pe 
de altă parte, substanţa compusă nu este formată 
din substanţe simple, ci din alte substanţe compuse, 
divizibilitatea mergînd astfel la infinit. (Pentru detalii 
vezi studiul nostru Compunere şi continuitate în 
M. Flonta (ed.), Descartes-Leibniz. Ascensiunea 
şi posteritatea raţionalismului clasic , Bucureşti, 
Universal Dalsi, 1998.) 

Cu toate acestea, monadele se deosebesc unele 
de altele şi sînt supuse schimbării, în virtutea unui 
principiu intern al schimbării. Din punct de vedere 
intern, monada este dotată cu percepţie şi apetiţiune. 

14. Stare trecătoare care îmbrăţişează şi reprezintă o 
multiplicitate în unitate, nu este altceva decît ceea ce 

numim percepţie - pe care trebuie să o deosebim de 
apercepţie, adică de conştiinţă (...) 

15. Acţiunea principiului intern care produce schimbarea, 
adică trecerea de la o percepţie la alta, poate fi numită 
apetiţiune ; e adevărat că apetitul nu poate ajunge 
totdeauna deplin, laîntrega percepţie către care tinde; 
el dobîndeşte însătotdeaunaceva dintr-însa şi ajunge la 
percepţii noi {Operefilozofice, p. 511). 

2. Gradele de perfecţiune ale monadelor 

Gradele de perfecţiune ale monadelor sînt 
ileterminte de caracterul mai mult sau mai puţin 
distinct al percepţiilor lor. Cele mai importante sînt 
următoarele: 

1, Monada sau entelehia pură şi simplă 
|iosedînd percepţie şi apetiţie în sensul general, 
uşa cum este cazul plantelor. 

19. S ar putea da numele de entelehii tuturor 
substanţelor simple sau monadelor create, căci ele au 
înlrînsele o perfecţiune anumită {fyovcn td e.vrctâţ)\ 
există în ele o suficienţă (avrăptccia) care le face să fie 
izvorul acţiunilor interne ale lor şi - ca să spunem 
astfel - automate incorporale (ibiilem, p. 512). 

2. Monada dotată cu memorie, sau suflet, aşa 
cum este cazul la animale. 

26. Memoria procură sufletelor un fel de consecuţie, 
care imită raţiunea, dar pe care trebuie să o distingem 
de aceasta. Î 11 adevăr, animalele, cînd percep un lucru 
care le impresionează şi de la care au mai avut înainte 
o percepţie asemănătoare, se aşteaptă - datorită 
reprezentării pe care au păstrat-o în memorie - să 

urmeze ceea ce a fost legat de acel lucru, în percepţia 
precedentă, şi sînt înclinate către simţiri analoage celor pe 
care le-au încercat atunci (...) ( ibiclem, pp. 513-514). 

3. Monada înzestrată cu raţiune, şi prin 
urmare, dotată cu apercepţie sau conştiinţă, cum 
este cazul omului. 

29. însă ceea ce ne deosebeşte de simplele animale 
este cunoştinţa adevărurilor necesare şi eterne; datorită 
ei avem raţiunea şi ştiinţele şi ne ridicăm la cunoştinţa 
de noi înşine şi de Dumnezeu. Şi aceasta se numeşte, 
în noi, suflet raţional sau spirit (ibiclem, p. 514). 

3. Principiile raţiunii 

Toate operaţiile raţiunii se întemeiază pe două 
mari principii; principiul contradicţiei şi principiul 
raţiunii suficiente. 

31. Raţionamentele noastre sînt întemeiate pe două 
mari principii, principiul contradicţiei, în virtutea 
căruia socotim fals totcecuprindeînsineo contradicţie, 
şi adevărat, ceea ce este opus falsului, adică în 
contradicţie cu acesta; 

32. Şi principiul raţiunii suficiente, în virtutea căruia 
considerăm că nici un fapt nu poate fi adevărat sau 
real, nici o propoziţie veridică, fără să existe un temei, 
o raţiune suficientă pentru care lucrurile sînt aşa şi nu 
altfel, deşi temeiurile acestea de cele mai multe ori nu 
ne pot fi cunoscute ( ibiclem , p. 515). 

Principiul raţiunii suficiente susţine, într-o 
interpretare metafizică, cum este de obicei făcută 
de Leibniz, că nici un eveniment nu poate să se 

producă fără să aibă o cauză, sau, în formulare 
logică, orice propoziţie adevărată este analitică 
(N. Rescher, Leibniz. An Introduction to his Phi- 
losophy, Oxford, Basil Blackwcll, 1979, p. 23). 
Principiul identităţii (pe care Leibniz îl înţelege în 
general ca principiu al noncontradicţiei) susţine că 
orice lucru este identic cu sine, sau, în formulare 
logică, orice propoziţie analitică finită este necesar 
adevărată ( ibidem , p. 25). 

Principiul raţiunii suficiente (sau principiul 
de raţiune) este un corolar al definiţiei adevărului, 
nu o consecinţă a principiului identităţii sau 
noncontradicţiei, cum am fi tentaţi să credem la 
prima vedere. Principiul de raţiune completează 
principiul identităţii, sau mai precis este reciproca 
sa logică: dacă principiul identităţii afirmă că orice 
propoziţie identică este adevărată, principiul de 
raţiune susţine că orice propoziţie adevărată este 
analitică, adică identică în mod virtual. Acest 
principiu serveşte pentru demonstrarea adevă¬ 
rurilor contingente pe care nu le putem 
demonstra direct: constituie pentru oameni 
succedaneul analizei infinite pe care o realizează 
Dumnezeu. Cu alte cuvinte, principiul susţine că 
în orice propoziţie adevărată noţiunea predicatului 
este conţinută în noţiunea subiectului, şi în acest 
fel ne permite să cunoaştem a priori adevărurile 
de fapt, la fel cum Dumnezeu le cunoaşte a pri¬ 
ori, dar în alt fel. 

Principiul de raţiune şi principiul contradicţiei 
se aplică celor două feluri de adevăruri, adevărurile 
de raţiune şi adevărurile de fapt, deşi Leibniz a afirmat 
în cîteva locuri că principiile corespund unor specii 
diferite de adevăr. Principiul de raţiune este valabil 
pentru toate adevărurile, dar există un gen de 
adevăruri pentru demonstraţia cărora nu avem nevoie 
să invocăm acest principiu, şi anume propoziţiile 
ştiinţelor abstracte, care se întemeiază pe esenţele 
posibile. Dacă avem în vedere propoziţiile ştiinţelor 
naturii, care se întemeiază pe existenţele reale, atunci 
avem nevoie de acest principiu. Prin urmare, deşi 
toate adevămrile depind de principiul de contradicţie, 
adevărurile de raţiune trebuie considerate a fiind 
domeniul lor propriu, după cum, deşi toate 
adevărurile depind de principiul de raţiune, trebuie 
să-l privim ca aplicîndu-se în particular adevărurilor 
de fapt, care nu se pot justifica fără el. Cu toate acestea, 
cele două principii sînt inseparabile şi valorează în 
mod egal pentru toate felurile de adevăr (L. Couturat, 
op. cit., pp. 215-217). 

4. Principiile metafizice 

Leibniz poate fi considerat întemeietorul a 
două mari principii cu statut de principiu metafizic 
în înţeles aristotelic, principiul celui mai bun şi 
principiul continuităţii, care joacă un rol deosebit 
de important în metafizica sa, dar şi în metafizica 
europeană (vezi A. Lovejoy, Marele lanţ al fiinţei , 
Bucureşti, Humanitas, 1997). 

Principiul celui mai bun este principiul în 
virtutea căruia Dumnezeu alege dintre mai mulţi 
posibili pe cel care are cantitatea cea mai mare de 
perfecţiune, fiind în acest fel un principiu al sferei 
necesarului (N. Rescher, op. cit., p. 38). 

53- Fiindcăînsăîn ideile lui Dumnezeu e cuprinsă o 
infinitate de universuri posibile şi fiindcă dintre ele 
nu poate exista decît unul singur, trebuie să existe o 
raţiune suficientă pentru alegerea lui Dumnezeu, 
raţiune care îl decide pentru unul mai degrabă decît 
pentru celălalt. 

54. Iar raţiunea aceasta nu se poate găsi decît în 
convenienţă, adică în gradele de perfecţiune pe care le 
conţin aceste lumi, fiece posibil avînd dreptul să 
pretindă la existenţă în măsura perfecţiunii pe care o 
cuprinde (Operefilozofice, p. 519). 

Principiul continuităţii , în virtutea căruia 
natura nu face salturi ( ibidem , p. 371), dă seama 
ele trecerea constantă, continuă şi nu discretă, de 
la un lucru la altul sau de la o proprietate la alta. 

6 1. Iar corpurile compuse au analogie în această 
privinţă cu substanţele simple. în adevăr, fiindcă totul 
este plin - ceea ce face ca materiaîntreagă să fie legată 
orice mişcare în acest plin produce un efect oarecare 
asupra lucrurilor distante, pe măsura distanţei la care 
se găsesc; în felul acesta, fiecare corp e afectat nu numai 
de corpurile care îl ating, resimţindu-se de tot ce se 
întîmplă acestora, ci prin mijlocirea lor e afectat şi de 
cel în contact cu cel dintîi, care îl ating nemijlocit (...) 
(ibidem, p. 520). 

65. Iar autorul naturii a putut folosi meşteşugul acesta 
divin şi nesRrşit de minunat, fiindcă fiece porţiune a 
materiei este nu numai divizibilă la infinit - cum au 
recunoscut cei vechi dar şi subdivizată actual, fără 
sfîrşit, fiece parte în părţi, avînd fiecare o mişcare 
proprie (...) ( ibiclem, p. 522). 

Legea continuităţii susţine că dacă y = f(x), şi 
există două valori, x, şi x 2 , astfel încît x,-x 2 < d, în 
care d reprezintă diferenţa, oricît de mică, atunci 
valorile corespunzătoare y 2 -y, sînt mai mici decît orice 
diferenţă asignabilă (L. Loemker [ed], G.W. Leibniz, 
Philosophical Papers and Letters, Dordrecht, Reidel 
Publ. Comp., 1956, p. 354). 

Legea continuităţii a fost interpretată diferit 
de comentatori, fiind fie desconsiderată 
(B. Russell, op. cit.), trecută sub tăcere (H. Scholz, 
Die Philosophie im Zeilalter der Mathesis 
Universalis: Descartes, Pascal, Leibniz, 
Vorlesungen, 1933-1934, Leipzig), considerată 
minoră în raport cu alte principii (B. Mates, 
The Philosophy of Leibniz. Metaphysics and Lan- 
guage, Oxford, Oxford University Press, 1986, p. 
41 sqq.), fie i s-a atribuit o importanţă foarte 
mare (E. Cassirer, Leibniz’s System in seinen 
wissenschafllichen Grundlagen, Marburg, 1902, 
p. 223 sqq.). L. Couturat apreciază că este derivată 
din principiul de raţiune (L. Couturat, op. cit., p. 
233), iar N. Rescher, că este derivată din principiul 
perfecţiei (N. Rescher, op. cit., p. 38). Considerăm 
că această importantă lege nu ocupă locul pe care 
îl merită, întrucît, după Leibniz, lex continuitatis 

(GM I, 25) joacă rolul de principiu în înţeles 
aristotelic, fiind nu doar adevărată, ci „deasupra 
oricărei îndoieli" (GM VI, 135), fiind temei, fiind 
prezentă la toate nivelurile existenţei, fiind necesară, 
omogenă, universală şi indemonstrabilă. 

5. Natura lumii 

Despre o creatură putem spune, pe de o parte, 
că este agent sau pacient, în măsura în care are 
percepţii distincte sau confuze, iar pe de altă parte, 
că este mai perfectă decît alta, în măsura în care 
conţine „temeiul care serveşte pentru a explica 
a priori ceea ce se petrece în cealaltă; şi datorită 
acestui fapt se spune că ea acţionează asupra 
celeilalte" (Opere filozofice, p. 518). Influenţa 
lucrurilor unele asupra altora este ideală în cazul 
substanţelor simple, şi mecanică în cazul celor 
compuse, astfel încît orice schimbare intervenită 
într-un corp este însoţită de o schimbare contrară 
în toate celelalte corpuri. încă de la origine 
Dumnezeu a orînduit monadeleîn aşa fel încît fiecare 
percepţie distinctă a uneia să corespundă 
percepţiilor confuze ale celorlalte şi reciproc, astfel 
încît fiecare monadă să fie reprezentativă din punctul 
său de vedere pentru întregul univers. 

Legătura şi comunicarea dintre lucruri constituie 
ceea ce Leibniz a numit armonia universală. 

56. Legătura aceastaînsâ, adică acomodarea tuturor 
lucrurilorcreate la fiecare dintre ele şi a fiecărui lucru 
la toate celelalte, face ca fiecare substanţă simplă să 

aibă raporturi care le exprimă pe toate celelalte şi să 
fie, în consecinţă, o oglindă vie, perpetuă, a universului 
(ibielem, p. 519). 

6. Elementele fiinţelor create 

Elementele fiinţelor create sînl un corp com¬ 
pus şi o monadă centrală sau entelehie. Corpul ca 
întreg dă seama de tot ce se întîmplă în univers. 
Entelehia sau sufletul reprezintă întregul univers, 
dar mai distinct îşi reprezintă corpul de care este 
afectat în mod particular. 

63. Corpul aparţinînd unei monade, care este entelehia 
sau sufletul lui, alcătuieşte împreună cu entelehia ceea 
ce putem numi o vietate, şi împreună cu sufletul, ceea 
ce numim animal. Corpul unei vietăţi sau al unui 
animalînsă este totdeauna organic; căci fiece monadă 
fiind, în felul ei propriu, o oglindă a Universului, iar 
Universul fiind rînduit într-o ordine perfectă, trebuie 
să existe ordine şi în ceea ce îl reprezintă, adică în 
percepţiile sufletului şi, prin urmare, în corpul potrivit 
căruia Universul e reprezentat în suflet ( ibiitem , p. 
521). 

7. Unirea sufletului cu corpul 

Orice corp este unit cu un suflet, acesta din 
urmă fiind adevăratul principiu de individuaţie al 
tuturor fiinţelor. Pe de altă parte, în natură nu 
există suflet fără corp, acesta fiind privilegiul 
spiritelor, care fac parte din regnul graţiei. 

Deşi neagă existenţa vreunei influenţefizice 

a sufletului asupra corpului şi a corpului asupra 
sufletului, Leibniz susţine că sufletul şi corpul se 
acordă, adică între ele există o influenţă 
metafizică care se explică prin sistemul armoniei 
prestabilite, în conformitate cu care sufletul şi 
corpul urmează fiecare legile care îi sînt proprii. 

78. Principiile acestea mi au dat mijlocul de a explica 
în chip natural unirea sau conformitatea dintre suflet 
şi corpul organic. Sufletulîşi urmează legile sale proprii 
şi corpul, lot astfel, pe ale sale; şi totuşi se întîlnesc, în 
virtutea armoniei stabilite de mai înainte între toate 
substanţele, de vreme ce toate sînt reprezentări ale 
aceluiaşi Univers. 

79. Sufletele acţionează după legile cauzelor finale, 
prin apetiţiuni, scopuri şi mijloace. Corpurile acţionează 
după legile cauzelor eficiente, adică ale mişcărilor (...) 
(ibidern, p. 524). 

8 . Ierarhia fiinţelor create 

Considerate din punctul de vedere al 
perfecţiunii, fiinţele create formează trei lumi: lumea 
vie, lumea animalelor şi lumea spiritelor. 

Lumea vie este lumea înzestrată cu un corp 
organic, adică un corp în care, dacă împingem 
diviziunea la infinit, vom întîlni alte părţi ale acestui 
corp organic. Nu se poate găsi prin divizare o ultimă 
parte care să nu f ie tot compusă, sau, cu alte cuvinte, 
care să fie simplă. 

64. Aşadar, fiece corp organic al unei vietăţi este un fel 
de maşină divină sau de automat natural, care 
depăşeşte infinit de mult toate automatele artificiale. 

Căci o maşină făcută prin meşteşugul omului nu este 
în fiecare din părţile sale, maşină (...) 

66. De unde vedem că în cea mai mică parte a materiei 
se găseşte o lume de creaturi, de vietăţi, de animale, 
de entelehii, de suflete (ibiclem, pp. 521-522). 

Lumea animalelor are drept caracteristică, după 
cum am văzut, prezenţa entelehiei (sau sufletului) 
şi a corpului. Sufletul, pe de o parte, deşi se schimbă 
în permanenţă, nu este niciodată complet separat 
de corp. Pe de altă parte, corpul, deşi îmbătrîneşte, 
nu putem spune că poate exista fără suflet. Naşterea 
şi moartea nu sînt decît dezvoltare şi creştere, 
respectiv contractare şi diminuare. 

Spiritele sînt suflete înzestrate cu raţiune, spre 
deosebire de animale ale căror suflete îşi „păstrează 
doar natura spermatică" şi care „nu posedă decît 
suflete ordinare, adică senzitive; însă acelea dintre 
ele care sînt, ca să zicem aşa, alese, îndată ce parvin 
prin actul concepţiei la natura umană, sufletele lor 
se ridică pe treapta raţiunii şi dobîndesc 
prerogativa de spirite" ( ibidem , p. 525 ). 

Dacă sufletele sînt oglinzi ale universului, 
spiritele sînt, în plus, oglinzi ale divinităţii înseşi. 
Lumea spiritelor intră într-un fel de societate cu 
Dumnezeu, formînd cetatea lui Dumnezeu, adică 
statul cel mai desăvîrşit cu putinţă, sub cel mai 
desăvîrşit monarh. Această lume morală nu este însă 
paralelă ori suprapusă cu lumea fizică, Leibniz avînd 
în vedere o întrepătrundere a celor două lumi. 

86. Cetatea aceasta a lui Dumnezeu, monarhia aceasta 
cu adevărat universală, constitue o lume morală în 

lumea naturală şi tot ce e mai înalt şi mai divin între 
lucrările lui Dumnezeu (...) ( ibiclem, p. 526). 

Lumea morală şi lumea naturală sînt armonice 
iiilre ele datorită faptului că Dumnezeu este atît 
arhitect al universului cît şi monarh al imperiului 
spiritelor. 

87. Aşa cum mai sus am constatat armonie desăvîrşită 
între cele două regnuri ale naturii, cel în care domnesc 
cauzele eficiente şi cel în care domnesc cauzele finale, 
trebuie să mai observăm aici o altă armonie, aceea 
între regnul fizic al naturii şi regnul moral al graţiei, 
adică între Dumnezeu considerat ca arhitect al maşinii 
Universului şi Dumnezeu considerat ca monarh al 
cetăţii divine a spiritelor ( ibiclem , p. 526). 

* 

* * 


Lucrarea a fost scrisă în limba franceză la Viena, 
in anul 1714, pentru principele Eugeniu de Savoia. 
Atesta o va introduce într-o casetă ca pe o piatră 
preţioasă şi va avea grijă de ea ca de un odor sfînt 
tl(. lioutroux [ed.l ,La Monadologie, pp. 135-136). 

Leibniz a intenţionat să efectueze o expunere 
i lard, sintetică şi cît mai concisă aîntregii sale filosofii, 
l a 26 august 1714 el îi scrie lui Remond de 
Moiumort: „Vă trimit o scurtă disertaţie pe care am 
Uim o aici pentru A.S. Principele Eugeniu de Savoia 
asupra filosofiei mele. Am nădăjduit că această mică 
Intrare va contribui să facă mai bine cunoscute 
Mictl Raţiile mele." {Operefilozofice, p. 507). 

Lucrarea este scrisă pe Înţelesul celor care nil 
sînt la curent nici cu filosofia şcolii, nici cu limbajul 
cartezienilor. i 

Există trei manuscrise ale Monadologiev. f 
ciornă scrisă de Leibniz şi două copii revăzute 
corectate chiar de către filosoful german. 

Scrierea apare în 1720 în limba germană sub 
titlul Lehrsdlze liber die Monadologie (ed. Kohler), 
în 1721 este tradusă în latină de cătr| 
Hansche în Acta eruditorum , Leipzig, sub titlul 
Principia philosophiae seu theses in gratiatn 
principis Eugenii conscriptae. Traducerei 
figurează în ed. Dutens. 

Originalul francez a fost publicat pentru primi 
oară în 1840 de către Erdmann în God. Gull, 
Leibnitii, Opera philosophica quae exstant Latina, 
Gallica, Germanica omnia sub titlul, rămâi 
definitiv, Monadologie. Textul ediţiei Erdmann 
conţine un număr destul de mare de greşeli, inclusiv 
de ortografie şi de punctuaţie, care compromll 
înţelegerea gîndirii lui Leibniz. Acesta este motivul 
pentru care H. Lachelier realizează o ediţie dup| 
una dintre cele două copii corectate de Leibnll, 
îndreptînd greşelile ediţiei Erdmann. 

Apărînd la doar cîţiva ani după moartei 
filosofului, lucrarea s-a bucurat de un succjj 
deosebit şi a fost repede trecută printre opero^ 
clasice ale filosofiei. I 

Monadologia reprezintă astăzi lucrarea ca 
mai cunoscută şi cea mai citită a lui Leibniz, de§ 

nu este o operă de introducere în filosofia marelui 
iimlitor. Sinteza deosebită realizată de Leibniz face 
i ii Monadologia să fie extrem de dificilă. în cazul 
in rare lectura nu este asociată cu lectura celorlalte 
liirrări ale sale, dificultăţile sporesc. 




PREZENTA ÎN LUME 

» 


1 . Imaginea de sine 

Este un fapt bine cunoscut că opera dezvăluie 
şl învăluie în acelaşi timp. Dezvăluie ideile autorului 
şl învăluie autorul. Chiar dacă includem în operă şi 
corespondenţa, opera leibniziană dezvăluie extrem 
ile puţin despre autorul său.întrucît filosoful de la 
llanovra a dezvăluit puţine lucruri despre propria 
persoană. Cu toate acestea vom încerca să schiţăm 
un portret intelectual şi fizic al filosofului, savantului, 
diplomatului şi teologului care a fost G.W. Leibniz, 
cr se desprinde din propriile-i scrieri. 

Prima întrebare, extrem de importantă din 
această perspectivă, este: s-a crezut Leibniz un 
lllosof? Mai exact, s-a crezut Leibniz în primul rînd 
un filosof? Sînt întrebări care pot contraria, dar 
tind vom cunoaşte răspunsul, problema se va risipi. 
Hilspunsul este următorul: niciodată Leibniz nu s-a 
«linţit doar filosof. Filosofia a fost pentru el mai 
puţin o activitate de transmis unor discipoli, o 
activitate ce se predă şi se învaţă, cît mai ales un 
aci de reflecţie. Faptul că Leibniz nu a lăsat o lucrare 
In care să prezinte sistemul său filosofic şi că nu a 
avut discipoli este destul de grăitor în ceea ce 
priveşte imaginea de sine ca filosof. într-o scrisoare 
din 4/14 decembrie 1696 către des Billettes, Leibniz 
scrie: „Sistemul meu, în legătură cu care sînteţi cu¬ 
rios, Domnule, să aflaţi noutăţi, nu este un corp 
complet de filosofie..." (G VII, 451). 

Leibniz şi-a revendicat sistemul armonici 
prestabilite (începînd cu 1696, (i IV, -l')')), 

principiul raţiunii suficiente ( Opere filozofice, 
p. 554) şi principiul continuităţii (G.W. Leibniz, 
Eseuri de teodicee, p. 274). Sistemul armoniei 
prestabilite este denumirea pe care a dal-o 
sistemului prin care urmăreşte să arate unitatea 
ce domneşte în univers, datorită existenţei 
cîtorva principii, precum şi legătura dintre toate 
obiectele şi procesele universului. Faptul că 
universul este predestinat, că tot ce se întîmplă 
aici este iniţial prezent în ideile divine, nu 
contravine însă libertăţii umane, Leibniz 
considerînd că a explicat şi demonstrat cel mai 
bine ( Opere filozofice, p. 582) şi cel mai clar 
cu putinţă existenţa libertăţii umane 
(G.W. Leibniz, Eseuri de teodicee , p. 103). 

Teoria principiilor ocupă un loc însemnat în 
filosofia leibniziană. Leibniz nu pleacă de la fapte 
particulare pentru a ajunge la generalizări şl 
abstractizări, ci pleacă, după cum mărturiseşte 
(G VII, 451) de la principii generale. Dacă 
matematicile sînt întemeiate pe principiul 
non-contradicţiei, fizica mai are nevoie în plus dc 
principiul raţiunii suficiente, principiu de o 
însemnătate deosebită întrucît el singur poate susţine 
teologia şi dinamica {Operefilozofice, p. 546) 

Leibniz a avut pretenţia de a fi oferit cel 
dintîi explicaţia unirii sufletului cu corpul ( ibi■ 
dem, p. 547), posibilă numai datorită sistemului 
armoniei prestabilite. 

Conştient de valoarea ideilor sale, filosoful 
afirmă că demonstraţiile sale, cel puţin sub anumite 

aspecte, vor schimba faţa filosofiei ( ibidem, 
p. 590). Pe de altă parte, a fost conştient că multe 
dintre ideile sale nu vor fi înţelese de contemporani. 

Cu o atitudine deschisă în faţa lucrărilor altor 
gînditori, Leibniz nu s-a mulţumit să le critice şi să 
le respingă, ci a considerat că lucrările valoroase, 
fie ale antichităţii, fie cele moderne conţin elemente 
valoroase. Respectul pentru realizările altora, 
convingerea în puterea adevărului, cunoaşterea 
limitelor propriei gîndiri pun în evidenţă o 
exemplară modestie intelectuală (Eseuri de 
teodicee, p. 44, G VII, 451). Modestia intelectuală 
este pusă în legătură cu voinţa de a cerceta obiectiv. 

(...) iar una din maximele afirmate de noi aici constă 
în aceea că sprijinul lui Dumnezeu nu le lipseşte celor 
ce nu duc lipsă de bunăvoinţă. Autorul discursului de 
faţă crede că a dat destule dovezi în aces sens, prin 
interesul deosebit acordat materiei în chestiune. A 
meditat din tinereţe asupra ei, a discutat despre aceasta 
cu cîţiva dintre cei mai importanţi oameni ai timpului 
şi s-a instruit în continuare prin lecturile din autorii 
buni (G.W. Leibniz, Eseuri ele teodicee, p. 36). 

Leibniz mărturisea adesea că este distrat şi 
grăbit (ibidem , p. 44, G IV, 413). Citea extrem 
de mult, repede, din foarte multe domenii, întrucît 
era obligat prin activitatea sa multiplă de savant, 
filosof, diplomat şi teolog să nu neglijeze nimic 
(G IV, 413). Este încă un argument în favoarea 
afirmaţiei că Leibniz nu s-a considerat în primul 
rînd un filosof. 

Leibniz ne-a lăsat un autoportret pe care l-a 
schiţat în ultimii ani pentru o consultaţie medicală, 

dar care are cîteva elemente valabile şi pentru anii 
de tinereţe (după Belaval, op. cit., pp. 192-194, 
care urmează pe Foucher de Careil, Nouvelles 
Leltres et opuscules inedits de Leibniz, Paris, 
Auguste Durând, 1857, pp. 388-389). De talie 
mijlocie, puţin încovoiat, subţire dar lat în umeri, 
Leibniz avea în ultimii ani părul rar şi nu vedea la 
distanţă, darîn vederea de aproape ochii săi erau 
la fel de puternici ca în tinereţe. 

El a ezitat să-şi definească temperamentul, 
întrucît a considerat că nu are un temperament 
pur, ci numeroase caracteristici din toate cele 
patru tipuri de temperament. Nu era nici pur 
sangvinic, drept dovadă paloarea feţei şi repulsia 
faţă de mîncare, nici pur coleric, drept dovadă 
stînd faptul că are puţină nevoie de lichide, nici 
pur flegmatic, dovadă mobilitatea mentală şi 
afectivă, nici pur melancolic, dovadă stînd 
rapiditatea gîndirii şi faptul că nu suferă de splină. 
Cu toate acestea se considera uneori mai mult 
coleric, iar alteori mai mult flegmatic. 

De constituţie robustă, Leibniz a avut nume¬ 
roase probleme de sănătate - arsuri stomacale, 
ameţeli, dermatoze, iritabilitate - datorate gutei, 
în plus, prin alimentaţia necorespunzătoare şi lipsa 
exerciţiului fizic nu a făcut decît să-şi agraveze boala 
o dată cu trecerea timpului. Mai mult, după vîrsta 
de 50 de ani mersul său era dureros. 

în general rnînca singur, fără ore fixe, bea 
foarte puţin (vin, bere şi mai ales cafea). Se scula 
devreme şi se culca foarte tîrziu, de obicei spre 

ora 1 sau 2. Adesea adormea pe scaun, 1 a masa de 
lucru, unde rămînea zile întregi, atunci cînd era 
absorbit de meditaţie. 

Există extrem de puţine lucruri cunoscute 
despre viaţa sa amoroasă. A circulat legenda unui 
fiu natural, Wilhelm Diniger, pe care l-a folosit drept 
ajutor în casă, dar nimic nu confirmă această 
legendă. Ceea ce se cunoaşte este că a avut intenţia 
de a se căsători la 50 de ani, după mărturia lui 
Fontenelle, dar persoana pe care o avea în vedere 
a dorit un timp de gîndire. Acest fapt i-a dat şi lui 
posibilitatea de a medita şi în acest fel nu s-a mai 
căsătorit deloc. 

Leibniz mărturisea că în societate este fără 
expresie, nefiindîn elementul său. Cînd seîntîmpla 
să fie în societate, Leibniz nu lăsa o primă impresie 
foarte bună despre sine. Era lent în răspunsuri, cu 
o voce piţigăiată, inelocvent, iar uneori vorbea prea 
repede. Cu toate acestea Leibniz a avut un respect 
deosebit pentru societate, pentru autoritate şi 
competenţă. Ştia să convingă cu ajutorul unei vorbiri 
mieroase, avea cunoştinţe extraordinar de bogate, 
mai mult decît orice interlocutor al său, şi era 
preocupat în permanenţă să nu facă rău cuiva cu 
opiniile sale. Ştia să facă pe oricine să vorbească 
de ceea ce ştia cel mai bine. Născut diplomat, Leibniz 
a dat dovadă de o supleţe a minţii deosebită şi nu 
a ezitat, cînd a fost cazul, sub masca anonimatului, 
să joace un rol duplicitar. Orice politică ar fi dus 
însă, nu a renunţat niciodată la principii. Cu toate 
că spiritul său de toleranţă a făcut din el un suspect 

pentru toate taberele politice şi religioase, credinţa 
sa nu poate fi pusă nici un moment la îndoială, 
mai ales că se ştie faptul că a refuzat numeroase 
oferte şi tentaţii. Leibniz a fost în mod indiscutabil 
un bun patriot, poate trăsătura cea mai de seamă 
a personalităţii sale, a ştiut să apere şi să promoveze 
interesele confesiunii sale şi ale naţiunii sale. 
Patriotismul a fost, după Belaval (op. cit., p. 194), 
„marea pasiune a vieţii sale". 

în general prefera conversaţiei lectura şi 
meditaţia. A dedicat o mare parte a timpului său 
corespondenţei, redactînd şi copiind uneori de trei 
ori scrisorile importante. Făcea numeroase extrase 
din ceea ce citea, nescăpîndu-i nici un lucru impor¬ 
tant, şi notînd totul pe fişe. Dar o dată notate, Leibniz 
nu mai revenea la ele, căci, înzestrat cu o memorie 
fenomenală, reţinea totul, (ibidem, p. 194) 

2. Mitologia personajului 

Care sînt miturile care au circulat în legătură 
cu Leibniz? Cum s-au constituit şi cum (dacă) s-au 
risipit? Acestea ar fi cele mai importante întrebări 
la care vom încerca să schiţăm un răspuns în 
acest capitol. 

Există două aspecte care par a ţine de mitologia 
personajului: genialitatea şi optimismul. S-a afirmat, şi 
pe bună dreptate, că în istoria gîndirii modeme Leibniz 
seamănă cu colosul din Rhodos (H. Barber, Leibniz 
in France from Arnauld to Voltaire. A Study in 
french reaction to leibnizianism, 1670-1760, 

Oxford, Clarendon Press, 1955, p. IX), întrucît prin 
statura sa este îndreptăţit să se numere printre 
monumentele intelectuale cele mai importante ale lumii. 

încă din timpul vieţii Leibniz a fost considerat 
un geniu. Disputele cu cartezienii Regis şi 
Tournemine au scos la iveală multiplele dispo¬ 
nibilităţi ale personalităţii sale, făcîndu-i pe aceştia 
să recunoască genialitatea gînditorului german. 

S-a bucurat de consideraţia lui Voltaire, deşi 
acesta a contribuit într-o măsură hotărîloare la 
distrugerea mitului optimismului. în 1733, la doar 
17 ani după moartea lui Leibniz, Voltaire scria că 
„nici un om de litere nu a făcut atîta onoare 
Germaniei. A fost mai universal ca Newton, deşi 
poate nu a fost atît de mare matematician" (Voltaire, 
CEuvres completes, Paris, voi. 8, p. 566). în 1748 
Voltaire scria: 

II fut dans l’univers connu par ses ouvrages 

Et dans son pays mente il se fit respecter; 

II eclaira Ies rois, il instruisit Ies sages; 

Plus sage qu'eux, il sut douter. 

(i ibidem , voi. 10, p. 517) 

în 1751 Voltaire scria: „Acel faimos Leibniz s-a 
născut la Leipzig; a murit înţelept la Hanovra (...). 
A fost poate savantul cel mai universal al Europei" 
(i ibidem , voi. 14, p. 563). 

Mâine de Biranîl consideră pe Leibniz geniul 
cel mai uimitor dintre toate geniile, suscitînd 
interesul celor mai mulţi gînditori. 

Optimismul , cu care a fost asociat numele 
lui Leibniz în Franţa, timp de aproape un secol 
(H. Barber, op. cit., p. 36), este legat în special de 
concepţia din Eseuri de teodicee, lucrare ce a 
contribuit mult la popularitatea lui Leibniz. Aici se 
încearcă să se răspundă la dilema Si Deus est, unde 
malum? Si non est, unde bonum? Răspunsul său 
este că, deşi răul există în lume, nu Dumnezeu este 
cauza acestuia, ci oamenii, datorită libertăţii de care 
au parte. Cantitatea de rău din lume este 
incomparabil mai mică decît cantitatea de bine. 
Dacă un pesimist ar spune că pe Pămînt există mai 
mult rău decît bine, Leibniz ar răspunde că trebuie 
considerat întregul univers, căci în comparaţie cu 
binele din întregul univers răul existent pe pămînt 
este aproape nimic. Temeiul încrederii lui Leibniz 
în bunătatea şi perfecţiunea divină îl constituie 
faptul că Dumnezeu cunoaşte toate lumile posibile 
şi alege dintre ele lumea în care este prezentă cea 
mai mare cantitate de bine. Putem conchide că 
raţionamentul pe care se bazează optimismul 
leibnizian este următorul: 

Dumnezeu este perfect 
Acţiunile divine sînt perfecte 
Deci, lumea noastră este cea mai bună dintre 
toate lumile ce pot exista. 

Soluţia leibniziană dată primei părţi a dilemei, 
căci partea a doua iese din discuţie, poate nemulţumi 
pe cei care sînt prea respectuoşi faţă de măreţia 
divină sau pe cei care sînt prea sensibili faţă de 

prezenţa răului. în prima categorie poate intra 
A. Arnauld, iar printre gînditorii din categoria a 
doua îl putem include pe Kierkegaard, a cărui ironie 
este bine cunoscută, şi pe Voltaire. 

A. Arnauld îi reproşează lui Leibniz că pentru a 
cunoaşte lucrurile trebuie să le cercetăm aşa cum 
sini în ele însele şi, pe de altă parte, aşa cum sînt în 
Intelectul divin. Întrucît Leibniz avea altă noţiune de 
substanţă individuală, considera că esenţele lucrurilor 
silit în Dumnezeu exact la fel cum sînt în ele însele. 
I'rin urmare, avînd noţiunea de substanţă individuală 
putem cunoaşte toate predicatele ce aparţin acestei 
substanţe, atît cele pe care le-a avut, cît şi pe cele pe 
cure le va avea. Consecinţa tezei lui Leibniz, conform 
căreia putem cunoaşte o substanţă individuală fără 
upel la Dumnezeu, nu putea fi acceptată de Arnauld. 
Mai mult, esenţele lucrurilor, considerate în ele însele, 
sînt aşa cum le cunoaşte inteligenţa umană. Apare 
astfel un fel de transpoziţie a inteligenţei umane în 
plan divin (după cum rezultă şi din critica făcută de 
ilussell, op. cit., cap. XV, Dovezile existenţei lui 
Dumnezeu, în special paragrafele 111-112). 

Optimismul leibnizian din Eseuri de teodicee 
a fost întărit de apariţia în 1733 în Anglia, şi apoi 
in 1736 în Franţa, a lucrării lui Alexander Pope, 
lissays onMan, o lucrare realizată în spiritul ideilor 
lui Leibniz, ce apără şi dezvoltă punctul de vedere 
al filosofului german. Un alt moment însemnat este 
concursul despre optimism din 1755 organizat de 
Academia din Berlin, concurs la care au participat, 
intre alţii, Lessingşi Mendelsohn. 

La jumătatea secolului al XVIII-lea se constată 
însă în Germania o scădere a sprijinului pentru 
Leibniz şi a aprecierii pentru modul în care a rezolvat 
problema libertăţii şi a răului. Această schimbare so 
datorează în mare parte criticii efectuate de Kant, 
ce se afla atunci în plină ascensiune. 

Un eveniment exterior dezbaterii de idei, dar 
de o importanţă crucială în ceea ce priveşte 
optimismul, l-a constituit cutremurul din 1755, ce 
a făcut 100.000 de morţi la Lisabona. în aceste 
condiţii Voltaire scrie Poeme sur le d'esastre de 
Lisbonne (1756) şi apoi romanul Candide (1759). 
Voltaire se întreabă dacă nu cumva concluzia 
raţionamentului pe care se bazează optimismul lulş 
Leibniz este greşită. Dacă cutremurul a fost ol 
pedeapsă, nu înseamnă oare că specia umană est® 
foarte rea, cîtă vreme a fost pedepsită într-un mod 
atît de cumplit? Mai mult, parafrazîndu-I pe Candide, 
dacă aşa arată cea mai bună dintre lumile posibile, 
cum arată celelalte? 

Voltaire are o mare apreciere pentru Leibniz, 
considerîndu-1 un mare învăţat, diplomat iscusit şl 
excelent matematician, însă autorul unui sistem 
filosofic nerealist. Datorită faptului că nu putea 
împăca cele două imagini ale lui Leibniz, Voltaire 
rosteşte la adresa acestuia adevărate invective. După 
ce descrie dezastrul de la Lisabona, Voltaire afirmă, 
prin intermediul personajului său, Pangloss, că cele 
întîmplate sînt evenimente necesare pentru binele 
omenirii, precondiţii ale unei fericiri ulterioare. 

Critica efectuată de Voltaire vizează, aşadar, 
aspectul moral al optimismului leibnizian. Cu alte 
cuvinte, Voltaire consideră că lumea noastră este 
rea mai bună dintre lumile posibile întrucît are cea 
mal mare cantitate de bine, înţeles ca fericire. 
Aucntuînd (sau mai precis absolutizînd) criteriul 
liTlcirii, Voltaire scapă di n vedere că pentru Leibniz 
arest criteriu nu este singurul. Optimismul leibnizian 
i'sie în aceeaşi măsură un optimism metafizic. 
Criteriul metafizic al alegerii lumii celei mai bune 
dintre lumile posibile este maxima varietate de 
fenomene şi maxima simplitate de legi. Dar, deşi 
critica voltaireană nu-şi atinge complet ţinta, a 
contribuit decisiv la risipirea mitului optimismului. 

3. Percepţia în actualitatea vremii 

A. Prezenţa în cultura timpului 

Felul cum a fost perceput Leibniz de către 
contemporanii săi este în strînsă legătură cu 
prezenţa sa în cultura timpului, motiv pentru care 
vom prezenta pe scurt principalele sale proiecte, 
lucrările pregătite de el pentru publicare, inclusiv 
articolele din presa vremii, şi, în fine, cîteva cuvinte 
despre corespondenţă. 

Leibniz a avut activităţi multiple şi a fost angrenat 
lu proiecte dintre cele mai diferite. Primul în timp a 
fost proiectul unei reforme juridice. A încercat să 
simplifice dreptul comun privat prin reducerea acestuia 
Iu cîteva principii prime. într-o scrisoare către Johann 
l'lillip din 27 martie 1669 el scrie că a pregătit un 

tabel, de mărimea unei hărţi, care foloseşte o aranjam 
şi o metodă unică pentru a prezenta întregul drept 
privat comun al Europei, cu toate regulile sale 
fundamentale, şi care le reduce la primele principii 
astfel încît cine înţelege acest tabel poate să decidă în 
legătură cu orice caz de drept privat şi poate si 
găsească cu uşurinţă temeiul deciziei sale. 

Lectura lui Hugo Grotius i-a sugerai nevoii 
păcii europene ca ţel practic al reformei juridice, 
Interesele sale logice şi filosofice l-au făcut să vadlţ 
principiile logicii şi eticii sub care trebuie pus urţj 
sistem normativ juridic. Eforturile sale de a reducaţ 
legea la noţiunile sale primitive reprezintă o aplicaţi^ 
a metodei universale de analiză şi sinteză, sau dtt 
judecată şi invenţie, care a fost unul dintre polii 
operei sale filosofice. Găseşte întemeierea metafizici 
a dreptului în teoria platoniciană a ideilor. Pe baza 
acestei întemeieri a putut să identifice o legătură 
teoretică între teologie şi drept, pe care 
investigaţiile sale empirice din fizică şi psihologic 
au încercat să se sprijine. 

Alt proiect îl reprezintă unificarea religioasă, 
Recunoscînd că existenţa sciziunii în interiorul 
Bisericii, în strînsă legătură cu interesele factorilor 
politici, intensifică conflictele religioase, Leibniz a 
depus serioase eforturi pentru a concilia Biserica 
romano-catolică cu cea protestantă şi, ulterior, 
confesiunea luterană cu celelalte confesiuni din cadrul 
Bisericii protestante. Acestui proiect i-a dedicai 
numeroase scrieri teologice şi sute de scrisori 
adresate unor oameni influenţi cum ar fi: Arnauld, 

llossuet, Pellisson, abatele de Maubisson ş.a. De 
remarcat că nu a fost împins în această întreprindere 
din motive politice, ci din convingerea sa religioasi Că 
uşa stau lucrurile ne-o demonstrează faptul că interesul 
său religios a depăşit graniţele Europei, Leibniz 
ncupîndu-se şi de indienii din America şi de chinezi. 

Pentru el şi contemporanii săi, unitatea 
ecleziastică însemna în primul rînd o unitate 
teologică, acesta fiind motivul pentru care a dedicat 
numeroase scrieri acestui subiect. Se poate spune 
chiar că nici una dintre marile sale lucrări nu ocoleşte 
subiectul teologic. Mai mult, în 1669 a scris o lucrare 
Intitulată Catholic Demonstration, un studiu 
apologetic bazat pe principiile filosofice. 

S-a afirmat adesea că Leibniz s-a exprimat cel 
mai bine în controversele sale cu alţi gînditori, dar 
că spiritul său în aceste controverse a fost conciliant 
şl pacifist. Impresia de irenism se datorează 
faptului că aceste controverse (cu jansenistul 
Arnauld, cu scepticul Baylc, cu cartezianul de Volder, 
i ii iezuitul des Bosses, cu Malebranche ori Newton) 
au fost privite drept controverse teologice, pe cînd 
ele au fost simultan logice, metafizice şi teologice: 
problema relaţiei dintre individual şi universal, 
problema subiectului şi a predicatelor sale, problema 
relaţiei dintre om şi natură, problema libertăţii 
umane şi a harului divin. Critica sa îndreptată 
împotriva lui Spinoza,Sturm ori Malebranche a vizat 
faptul că ei au negat puterea individului şi deci 
existenţa acestuia. Pe de altă parte, critica 
îndreptată împotriva lui Hobbes, Bayle şi Newton 



a vizat faptul că ei au încurajat naturalismul şl 
completa independenţă a individualului, ceea ce 
ducea la libertinism. 

Interesul lui Leibniz pentru ştiinţă şi tehnică 
reprezintă un alt aspect al eclectismului său. A 
inventat calculul diferenţial, maşina de calculat, a 
avut o contribuţie însemnată în ce priveşte 
geometria situaţiei şi noţiunea de funcţie. A fost la 
un pas de descoperirea logicii simbolice şi a inventai 
limbajul binar. Scrierile sale, şi în special scrisorile, 
mărturisesc interesul cu totul aparte pentru tot ce 
constituia noutate în ştiinţă şi tehnică (Vezi în acest 
sens II. Barber, op. cit., p. 57). în ce priveşte istoria, 
Leibniz poate figura printre fondatorii metodei 
istoriste (Y. Belaval, op. cit., p. 165). A realizat de 
asemenea o colecţie de documente politice din Evul 
Mediu. în Protogaea a emis o ipoteză privind 
dezvoltarea Pămîntului şi apariţia vieţii. Ştiinţa 
lingvisticii se poate spune că a început o dată cu 
eforturile sale de a pregăti un dicţionar comparativ 
al termenilor comuni din limbile cunoscute, ca uri 
proiect preliminar al unei limbi universale. 

1. Lucrările pregătite de Leibniz pentru 
publicare 

în 1663 apare la Leipzig Disputatio Metaphysica 
de Principio Individui /Disertaţie metafizică 
despreprincipiul individuaţiei], (G IV, 15-26), ce 
costituie teza sa de bacalaureat. Principiul de 
individuaţie nu este forma, cum susţine Aristotel 
(,Metafizica , VII, 8), dar nici materia. Individualu 

se explică prin totalitatea fiinţei sale ( omne indi- 
viduum sua tota entitate individuatur) cu alte 
cuvinte simultan prin formă şi prin materie. Leibniz 
susţine căîntre formă şi materie, esenţă şi existenţă, 
gen şi diferenţă specifică nu există o distincţie de 
natură, ci o distincţie de raţiune. Natura se 
Individuează prin ea însăşi. Principiul de 
Individuaţie este dat de entitatea totală, întrucît o 
fiinţă sau un lucru este ceea ce este numai prin 
întregul care este. Prin această teză Leibniz a aderat 
încă de foarte devreme la principiul antic al 
convertibilităţi unului şi fiinţei, ens et urnim, 
convertuntur. 

în 1666 Leibniz publică Dissertatio de Arte 
Combinatoria [Disertaţie despre arta combinării] 
(G IV, 27-104) în care dezvoltă ideea unui alfabet 
al gîndirii umane. Conceptele reprezintă combinaţii 
ale unor idei simple, fundamentale, al căror număr 
este redus. Aceste idei simple constituie termenii 
de ordinul întîi. Cîteva exemple de idei simple: 1. 
punctul; 2. spaţiul; 3. a fi situat între;....9- partea; 
10. întregul;...14. numărul; 15. pluralitatea etc. 
Combinîndu-le două cîte două (adică com2natio), 
se obţin termenii de ordinul doi, trei cîte trei (adică 
com3natio) se obţin termenii de ordinul trei etc. 
Considerînd că orice judecată se compune din 
subiect şi predicat, Leibniz realizează un calcul ana¬ 
log cu descompunerea unui număr în factori primi, 
iar în acest fel poate să rezolve problema găsirii 
tuturor predicatelor posibile, dat fiind un subiect, 
respectiv, problema găsirii tuturor subiectelor 
posibile, dat fiind un predicat. 

Pentru a afla predicatele posibile ale unui 
subiect este suficient să se dividă un subiect în 
factorii săi. De exemplu, predicatele posibile pentru 
expresia interval sînt 2 (spaţiul), 3 (a fi situat între) 
şi 10 (întregul). Prin com2natio obţinem 2.3 
(spaţiu situat între), 2.10 (spaţiu total), 3.10 
(intersituare în spaţiu). Prin com3natio, obţinem 
produsul 2.310, care constituie definiţia 
intervalului. Avem, prin urmare, 7 predicate 
posibile. Numărul predicatelor posibile pentru un 
termen se calculează în funcţie de numărul factorilor 
simpli ( k) care intră în „definiţia" unui termen, 
după formula 2*-l. 

Problema inversă, a găsirii subiectelor posibile 
pentru interval înseariină a găsi toţi termenii ale 
căror definiţii conţin factorii 2, 3 şi 10 sau, cu alte 
cuvinte, toate combinaţiile in care intră 2,3 şi 10. 
Combinaţiile nu pot figura însă decât în noţiuni 
complexe, adică în noţiuni de un rang superior 
celui al intervalului, care este un termen de ordinul 
trei. De exemplu, în linie , definită ca fiind intervalul 
dintre două puncte. Termenul linie este un termen 
de ordinul patru, deoarece pentru a defini linia 
avem nevoie de patru termeni primitivi: 2, 3, 10, 
1. In general, dacă avem n termeni din prima 
clasă şi k factori primi ce constituie un predicat, 
atunci există 2"'* subiecte posibile. 

Combinatorica se dorea, spre deosebire de 
logica tradiţională, o logică a invenţiei. Inspirată 
din Raymondus Lullus, a cărui „mare artă" era o 
metodă generală ce permitea formarea tuturor 



propoziţiilor ce pot fi concepute, metoda lui Leibniz 
elimina arbitrariul alegerii conceptelor. In plus, ars 
inveniendi nu era doar un procedeu util numai 
pentru retorică, ci era o veritabilă tablă de categorii 
(R. Bouveresse, Leibniz, Paris, Vrin, 1994, p. 12). 

Leibniz a publicatmai multe lucrări istorice, juridice 
şi religioase, din care amintim: Methodus nova 
discendae docendaeque jurisprudentiae [Noua 
metodăpentru învăţarea şipredarea furispruăenfei], 
1667, Confessio naturae contra atheistas [Mărturia 
naturii împotriva ateiştilor], 1668, Scriptores re- 
rum Brunsvicensium, 1707-1711. 

Una din cele mai importante lucrări ştiinţifice, 
pregătită de el pentru a fi publicată, o reprezintă 
Hypothesis physica nova [Noua ipoteză fizică\ 
(G IV, 177-240), lucrare concepută în două părţi. 
Prima parte, Theoria motus concreţi [Teoria 
mişcării concrete], a fost dedicată Societăţii Re¬ 
gale de Ştiinţe din Londra, iar a doua parte, Theoria 
motus abstracţi [Teoria mişcării abstracte ], a 
fost dedicată Academiei Regale de Ştiinţe din Paris. 

Punctul de plecare în cercetarea principiilor 
fundamentale ale mişcării abstracte îl reprezintă 
continuul, problemă cu o istorie foarte veche, dacă 
ne gîndim că începe o dată cu paradoxurile lui 
Zenon. Deoarece continuul este divizibil la infinit, 
filosoful german consideră că există o infinitate 
actuală de părţi, spre deosebire de Descartes, care 
considera continuitatea doar ca punct de plecare. 
Deşi continuul este divizibil, în corpuri nu există o 
parte care să fie cea mai mică, cu toate că există 

anumite indivizibile sau corpuri neîntinse, fără care 
corpul şi mişcarea nu ar avea început şi nici sfirşit, 
adică monade, cum vor fi numite începînd din 1695. 

în Theoria motus abstracţi, Leibniz utilizează 
un termen preluat de la Hobbes, şi anume conatus, 
cu sensul de început al mişcării şi al existenţei în 
spaţiu. Susţinînd că mişcarea este continuă, adică 
neîntreruptă de intervale de repaus, filosoful 
german se situează pe o poziţie contrară celei a lui 
P. Gassendi. Dacă un corp este în repaus, el va 
rămîne în repaus pînă cînd o nouă cauză a mişcării 
nu va interveni, iar dacă este în mişcare el se va 
mişca cu aceeaşi viteză şi în aceeaşi direcţie dacă 
nu va fi împiedicat. Un conatus poate să fie mai 
mare decît altul şi, pentru că momentele sau 
indivizibilele timpului sînt considerate egale, Leibniz 
conchide că un punct poate să fie mai mare decît 
un altul. Un astfel de paradox va putea fi rezolvat 
ulterior cu ajutorul calculului infinitesimal. 

Legile mişcării concrete se bazează pe legile 
mişcării abstracte, după cum le concepe geometria. 
Spaţiul, timpul şi mişcarea sînt considerate con¬ 
tinue, şi în acest fel compuse din indivizibile: 
punctul, pentru spaţiu, momentul, pentru timp, 
conatus, pentru mişcare. Punctul este neîntins, 
momentul nu are durată. Conatus, sau tendinţa 
de a trece din potenţă în act, este prezentată 
ca fiind mişcarea într-un timp mai mic decît 
orice timp dat, în interiorul unui spaţiu mai 
mic decît orice spaţiu dat. Întrucît momentele 
sînt egale, inegalitatea vitezelor atrage inegalitatea 
conatus-urilor şi deci a punctelor. 

Studiind fenomenele observabile, Theoria 
niotus concreţi ajunge la concluzia discontinuităţii 
materiei, idee pe care Leibniz o va critica mai tîrziu 
(GI, 415). Tot în această lucrare el susţine ipoteza 
corpusculilor şi ipoteza eterului, pentru a putea 
respinge teoria existenţei vidului. 

în 1710, Leibniz publică Eseuri de teodicee 
asupra bunătăţii lui Dumnezeu, a libertăţii 
omului şi a originii răului, singura lucrare, dintre 
marile sale lucrări, scrisă special pentru a fi publicată 
şi care efectiv a apărut în timpul vieţii autorului. 


2. Studii şi articole apărute în jurnale 

A doua jumătate a secolului al XVII-lea 
reprezintă o epocăîn care periodicele încep să joace 
un rol deosebit de însemnat în viaţa culturală a 
Europei. Prima lor funcţie era de a promova 
informaţia culturală prin prezentarea lucrărilor noi 
din toate domeniile culturii, prin publicarea de liste 
cu apariţii editoriale, articole originale, scrisori către 
editor sau destinate publicării. 

Leibniz a publicat în special în următoarele 
jurnale: Acta eruditorum, Leipzig, revistă fondată 
în anul 1682, Leibniz fiind unul dintre fondatori; 
Journal des Savants, ce apare la Paris în 1666 
(iar din 1684 şi la Amsterdam) şi continuă să 
funcţioneze pînăîn 1760; ulterior îşi reia apariţia, 
continuînd să apară pînă în prezent; Nouvelles de 
la Rtpublique des Lettres, apare la Rotterdam sub 

conducerea lui P. Bayle, între 1684 şi 1689 şi apoi 
sub conducerea lui J. Bernard, 1699-1710,1716- 
1718; Bibliot'eque choisie, apare la Amsterdam, 
editor J. Leclcrc, între 1686 şi 1718; Histoire des 
Ouvrages des Savants, apare la Rottcrdam, editor 
Basnage de Beauval, între 1687 şi 1709, Memoires 
pour l'Histoire des Sciences sau ( Memoires de 
Trevaux), apare la Trevaux, între 1701 şi 1764. 

în ce priveşte numărul cititorilor acestor 
jurnale este dificil de făcut o apreciere, însă, avînd 
de-a face cu o epocă de entuziasm intelectual, putem 
afirma că acestea s-au bucurat de un real succes. 
(Vezi în acest sens excelenta lucrare a lui H. Barber, 
Leibniz in France from Arnauld to Voltaire. A 
Study in french reaction to leibnizianism, 1670- 
1760, Oxford, Clarcndon Press, 1955). 

Articole ştiinţifice 

în 1684 Leibniz publică în Acta eruditorum 
Nova methodus pro maximis et minimis [Noua 
metodă de determinare a maximelor şi 
minimelor ], prin care face cunoscut calculul 
diferenţial. 

Meditaţii cu privire la cunoaştere, adevăr şi 
idei este publicată în noiembrie 1684 în Acta 
eruditorum (G IV, 422-427; Opere filozofice, pp. 
25-38). Potrivit lui Descartes, adevărul e o cunoştinţă 
clară şi distinctă, în vreme ce falsul presupune o 
cunoştinţă obscură şi confuză. Leibniz respinge criteriul 
cartezian al adevărului, propunînd o altă clasificare a 
cunoştinţelor. 

Aşadar: cunoştinţa e sau obscură , sau dară ; cea 
clară, la rîndul ei, e sau confuză, sau distinctă-, cea 
distinctă, sau inadecvată, sau adecvată, şi iarăşi, 
sau simbolică, sau intuitivă-, iar dacă este în acelaşi 
timp adecvată şi intuitivă, cunoştinţa e desăvîrşilă 
(Opere filozofice, p. 26). 

în iulie 1686 Leibniz publică în Acta 
miditorum un articol despre calculul integral De 
Uvometria recondita et Analysi indivisibilium 
vi infinitorum. 

în martie 1694 publică în Acta eruditorum 
t.'u privire la reforma filosofiei prime şi la 
noţiunea de substanţă (G IV, 468-471; Opere 
filozofice, pp. 311-320) în care deplînge lipsa 
tic interes a matematicienilor pentru metafizică. 
După ce prezintă cauza principală a acestui 
dezinteres, şi anume ambiguitatea noţiunilor 
filosofice, Leibniz arată că Descartes a încercat o 
reformă a filosofiei prime şi a conceptului de 
substanţă, dar nu cu rezultatele scontate întrucît 
ă considerat că esenţa substanţei o reprezintă 
hilinderea. Noţiunea de substanţă pe care o 
propune Leibniz se bazează pe conceptul de forţă 
i Kraft, la force), după cum rezultă din ştiinţa 
dinamicii, şi în particular pe conceptul de 
forţă activă. 

Forţa activă însă conţine într-însa un oarecare act, sau 
evîeXâxEia, şi este intermediară între facultatea de a 
acţiona şi acţiunea însăşi, implicînd în ea un efort 
(conalum ); ea trece astfel, de la sine, la operaţie şi nu 
are trebuinţă de ajutoare, ci de singura înlăturare a 
obstacolului. (...) Eu spun deci că această forţă de a 

acţiona se aflăîn orice substanţă şi dintr-însa se naşlî 
totdeauna o oarecare acţiune; astfel încît nici suhstanţl 
corporală ea însăşi (cu atît mai puţin cea spirituală) nil 
încetează vreodată de a acţiona ( ibiclem, p. 314). 

Specimen dynamicum apare în aprilie 1695 
în Acta eruditorum (GM. VI, 234-246). Reprezint 
prima parte a unei lucrări mai ample, Dinamica , 
scrisă de Leibniz în Italia, în care trece în revista 
critica principiilor fizicii carteziene aducînd în acelaşi 
timp unele completări ipotezelor lui Newton. Partcil 
a doua a Dinamicii a fost publicată de către 
Gerhard (GM VI, 246-254). Cele două părţi arata 
o formă matură a dinamicii leibniziene. 

De ipsa natura sive de vi insita actionibus ■ 
que creaturarum [Despre natura însăşi, sau 
despre forţa imanentă şi acţiunile creaturilor ], 
Acta eruditorum , septembrie 1698 (G IV, 504- 
516). Lucrarea reprezintă răspunsul lui Leibnix 
faţă de controversa iscată de R. Boyle între J.Chr, 
Sturm şi G.Chr. Schelhammer. Sturm apără opinia 
lui Boyle, după care termenul „natură" poate si 
fie evitat, fiind substituit prin „mecanism", în timp 
ce Schelhammer apără conceptul de natură. în c® 
priveşte sursa şi natura mişcării, Sturm apărl 
poziţia carteziană ce susţine că Dumnezeu est® 
singura sursă a mişcării. Răspunsul lui Leibniî, 
adresat lui Sturm, vrea să respingă argumentele 
acestuia, afirmate într-o scrisoare anterioară, cl 
nu este corect din punct de vedere teologic s| 
atribuim proprietăţi naturii lucrurilor şi să afirmăm 
că natura ar avea o energic sau forţă în ea însăşi 

Atest răspuns este însă îndreptat nu alît împotriva 
lui Sturm, cît şi împotriva ocazionaliştilor care au 
negat realitatea lumii fizice. Lucrarea conţine o 
expunere a raţiunilor leibnizieneîn favoarea unui 
iislcm pluralist, energetic. 

Pe 20 martie 1702 Leibniz publică în Journal 
ilos Savants o scrisoare către matematicianul 
francez Varignon privind calculul infinitesimal 
(It. 162; GM IV, 91-95). 

în mai 1705 Leibniz publică în Histoire des 
Uiwrages des Savants, Considerations sur Ies 
l'rlncipes de Vie, et sur Ies Natures Plastiques, par 
l Auteur du Systeme de l’Harmonie preetablie 
|i Consideraţii asupra principiilor vieţii şi asupra 
miturilor plastice, Jacute de către autorul sistemului 
armoniei prestabilite} (R. 167; G VI, 539-546) în 
ture îşi reafirmă credinţa în existenţa unor substanţe 
simple, indivizibile, adevărate principii de acţiune, pe 
iiirc le numeşte monade, dar neagă existenţa naturilor 
plastice, fie materiale, fie imateriale. 

Admit principii de viaţă răspîndite în întreaga natură, 
nepieritoare, pentru că sînt substanţe indivizibile, sau 
UNITĂŢI, aşa cum corpurile sînt subiecte multiple 
pieritoare prin disoluţia părţilor lor. Aceste principii 
de viaţă, sau aceste suflete, au percepţie şi apetiţie. 
Cînd sînt întrebat dacă ele sînt forme substanţiale, 
răspund printr-o distincţie: căci dacă acest termen este 
luat, aşa cum o face dl. Descartes, cînd susţine împotriva 
dl. Regis, că sufletul raţional este forma substanţială a 
omului, răspund da. Dar voi răspunde nu, dacă cineva 
ia termenul ca cei care îşi închipuie că există o formă 
substanţială a unei bucăţi de piatră, sau a unui alt corp 



non-organic; căci principiile vieţii nu aparţin decll 
corpurilor organice. Este adevărat (în conformitate ctl 
sistemul meu) că nu există nici o porţiune de materlo 
în care să nu existe o infinitate de corpuri organice ţ| 
însufleţite; sub care înţeleg nu numai animalele ţi 
plantele, dar şi alte genuri, ce ne sînt poate complcl 
necunoscute. Dar nu trebuie spus pentru asta că fiecare 
porţiune a materiei este însufleţită, aşa cum nu spunem 
că un eleşteu plin cu peşte este un corp însufleţit, deşi 
peştii sînt astfel (G VI, 539-540). 

în afara acestor articole, foarte tehnice şl 
adresate unui public avizat şi interesat, numeroase 
referiri ştiinţifice există în toate articolele semnale 
de Leibniz. O listă a domeniilor vizate araţi 
incredibila întindere a preocupărilor ştiinţifice ale 
lui Leibniz: astronomie, chimie, geologie, istorie, 
matematică, medicină, istorie naturală, numismatici, 
filosofie, fizică (vezi lista completă realizată de Bar 
ber, op. cit., p. 57) 


Disputa cu cartezienii 

O mare parte a publicisticii leibniziene a fort 
îndreptată împotriva lui Descartes. Atacul 
principiilor carteziene este făcut de timpuriu, dar 
critica cea mai directă este făcută începînd din marile 
1686 cînd Leibniz publică în Acta eruditorum 
Brevis demonstratio erroris memorabilis Cârteşti 
[Scurtă demonstraţie a unei vestite greşeli 
carteziene], tradusă în franceză în septembrie 
1686 în Nouvelles de la Republique des Lettm 

(R. 97). Leibniz arată că eroarea lui Descartes devine 
evidentă cînd se cercetează legile carteziene ale 
mişcării prin prisma principiului continuităţii. Acest 
principiu, fundamentul calculului infinitesimal, este 
aplicat mişcării şi permite ocolirea antinomiei 
continuului uniform şi discontinuului punctual 
îndată ce îl traducem în limbaj de diferenţiale şi de 
Integrale (Y. Belaval, op. cit., p. 136). 

Leibniz arată că Descartes a asimilat cantitatea 
de mişcare ( mv) cu forţa, atunci cînd a afirmat că 
in univers se conservă aceeaşi cantitate de mişcare. 
Pentru a demonstra că cele două nu sînt identice, 
Leibniz se foloseşte de descoperirea lui Galilei după 
care viteza unui corp în cădere liberă creşte cu 
pătratul distanţei. Un corp ce cade de la o distanţă 
de 4 metri se va mişca de două ori mai repede 
decît un corp ce cade de la 1 metru. Descartes 
susţine că, în conformitate cu principiul său al 
conservării mişcării, cantitatea de mişcare a unui 
corp de 1 kg. ce cade de la 4 m. este egală cu cea 
a unui corp de 4 kg. ce cade de la 1 m. Leibniz 
urată că în conformitate cu Galilei viteza corpului 
de 1 kg. va fi de 2m/s în vreme ce viteza corpului 
de 4 kg. va fi de lm/s. Q.e.d. 

Articolul lui Leibniz a provocat o vie dezbatere. 
Din tabăra cartezienilor răspunde abatele Catelan 
(CI III, 40-42), ce publică o replică în acelaşi număr 
din Nowelles de la Republique des Lettres. Leibniz 
aduce noi lămuriri în februarie 1687 (R. 98; G III, 
42-49), Catelan răspunde în iunie 1687, iar Leibniz, 
din nou, în septembrie 1687 (R. 100; G III, 49-51). 

în această dispută intervine şi Malebranche, 
care în aprilie 1687 aduce o ripostă lui Catelan. El 
admite posibilitatea ca Leibniz să aibă dreptate, 
pentru că legile mişcării sînt decizii arbitrare ale lui 
Dumnezeu, neexistînd nimic care să împiedice pe 
Dumnezeu în aranjarea lucrurilor într-un anumit 
fel, o dată ce el a ales să facă într-un anumit fel. în 
iulie 1687 (R. 99; G III, 51-55) Leibniz îi răspunde 
lui Malebranche că buna plăcere a lui Dumnezeu 
este determinată de înţelepciunea sa. Dumnezeu 
nu acţionează niciodată fără reguli, adică arbitrar, 
cum spune Malebranche. Toate lucrurile din univers 
se supun principiilor raţionale şi nu ne putem 
închipui cum ar putea exista vreun lucru în afara 
ordinii guvernate de Dumnezeu. 

Un moment deosebit de important al criticii 
lui Leibniz îndreptate împotriva mecanicii şi filosofiei 
carteziene îl constituie articolul din Journal des 
Savants , 18 iunie 1691 (R. 109; G IV, 464-466), în 
care îşi expune concepţia asupra materiei. Leibniz 
respinge teza fundamentală a lui Descartes, după 
care esenţa corpurilor consistă în întindere. 

(...) în natură există altceva decît ceea ce este pur 
geometric, adică decît întinderea şi schimbarea sa (...) 
trebuie adăugată altă noţiune superioară sau 
metafizică, adică cea a substanţei, acţiunii şi forţei (...) 
Această consideraţie îmi pare importantă nu numai 
pentru a cunoaşte natura substanţei întinse, ci şi pentru 
a nu neglija în Fizică principiile superioare şi imateriale, 
în detrimentul pietăţii. Căci, deşi sînt convins că în 
natura corporală totul se face mecanic, sînt de acord cu 

ideea că Principiile mecanicii, adică legile prime ale 
mişcării, au o origine mai sublimă decît cea pe care 
matematicile o pot furniza (G IV, 465-466). 

Replica cartezienilor nu se lasă aşteptată, 
M. Nanu publicînd un articol în Journal des Sa- 
vants, 16 iulie 1691 (G IV, 466). Leibniz aduce un 
nou argument împotriva teoriei carteziene a 
materiei în Journal des Savants, 5 ianuarie 1693 
(R. 122; G IV, 467). Materia nu poate fi definită în 
termeni de întindere pentru că ideea de întindere 
presupune existenţa a ceva care să fie întins. 

în plus întinderea trebuie să aibă un subiect care să fie 
întins, adică o substanţă caracterizată prin repetiţie 
sau continuitate. Căci întinderea nu semnifică decît o 
repetiţie sau multiplicitate continuată de ceea ce este 
răspîndit, o pluralitate, continuitate şi coexistenţă a 
părţilor, şi în consecinţă ea nu este deloc suficientă 
pentru a explica natura substanţei răspîndite sau 
repetate, a cărei noţiune este anterioară celei a repetiţiei 
sale (G IV, 467). 

Un articol extrem de însemnat este Nou sistem 
privitor la natura şi comunicarea substanţelor, 
precum şi la uniunea care există între suflet şi 
cotp, din Journal des Savants, din 27 iunie şi 4 iulie 
1695 (G IV, 471-503; Opere filozofice, pp. 
321-348). Dintre lucrările publicate de marele 
filosof, acest articol oferă cea mai completă imagine 
asupra ftlosoftei leibniziene. Sînt prezente aici marile 
teme leibniziene: simplitatea şi indivizibilitatea 
substanţei, admiterea atomilor substanţiali şi 
respingerea celor materiali, divizibilitatea materiei, 
conceptul de forţă, distincţia dintre formele 

substanţiale, suflete raţionale şi spirite, respingerea 
metempsihozei, indestructibilitatea sufletului, 
respingerea morţii corpului organic şi admiterea 
transformării acestuia, acordul sufletului cu corpul, 
armonia Universului ş.a. De asemenea, în acest mic 
opuscul întîlnim elemente biografice extrem de 
importante în ceea ce priveşte itinerariul spiritual al 
filosofului din.Hanovra. 

I.aînceput după ce mă eliberasem de jugul lui Aristotel, 
îmbrăţişasem vidul şi atomii, căci acestea satisfac mai 
bine imaginaţia; dar revenindu mi, am înţeles, după 
multe meditaţii, că în simpla materie, adicăîn ceea ce 
este pasiv, nu e cu putinţă să găsim principiile unei 
unităţi adevărate , de vreme ce într-însa totul e numai 
colecţie sau acumulare de părţi, la infinit. Dar 
multitudinea nu-şi poate deţine realitatea decît de la 
unităţi adevărate, care au altă provenienţă şi sînl cu 
totul altceva decît punctele matematice, din care 
continuul cu siguranţă nu poate fi alcătuit; pentru a 
găsi aceste unităţi reale, fui aşadar constrîns să recurg 
la un atom formal, de vreme ce o existenţă materială 
nu poate fi, în acelaşi timp, materială şi perfect 
indivizibilă, adică dotată cu unitate veritabilă. Trebui 
aşadar să rechem şi oarecum să reabilitez formele 
substanţiale (_.) Găsii aşadar că natura lor constă în 
forţă şi că de aci decurge ceva analog conştiinţei şi 
tendinţei; ceea ce înseamnă că ele trebuie concepute 
prin analogie cu noţiunea pe care o avem despre suflet 
(i Opere filozofice, p. 324-325). 

Dintre cartesieni răspunde Sinion Foucher 
(1644-1696), în Journal des Savants, 12 
septembrie 1695 (v. G IV, 487-490) în care critică 
divizibilitatea la infinit a materiei precum şi armonia 

prestabilită. Leibniz răspunde în Eclaircissementdu 
nouveau systeme de la communication des sub- 
stances [Explicarea noului sistem al comunicării 
substanţelor] Journal des Savants, 2 aprilie şi 19 
aprilie 1696 (R. 147; G IV, 493-500) folosind 
argumentul cauzelor finale. Lumea materială este 
necesară de vreme ce a creat-o Dumnezeu pentru 
gloria sa. Dumnezeu a creat şi corpurile şi sufletele 
pentru că El a vrut să existe mai degrabă mai multe 
substanţe decît mai puţine. în plus, El are bune 
temeiuri pentru ca modificările sufletului să aibă un 
corespondent în afara acestuia (G IV, 495). 

Alte lămuriri ale sistemului armoniei 
prestablite sînt aduse de Leibniz în Histoire des 
Ouvrages des Savants, februarie 1696 (R. 145; G 
IV, 498-500) şi în Journal des Savants , din 19 
noiembrie 1696 (R. 148; G IV, 500-503). 

Replica cea mai dură vine de la Pierre-Silvain 
Regis (1632-1707), care a luat cunoştinţă de 
scrisoarea lui Leibniz către Nicaise, din 15 februarie 
1697, în care acesta critică pe Descartes. în acea 
scrisoare Leibniz susţine ideea după care 
cartezianismul este greşit nu doar din punct de 
vedere filosofic dar şi teologic. Regis demonstrează 
în Journal des Savants, din 17 iunie 1697 (G IV, 
333-336) că interpretarea lui Leibniz este greşită. 
Ceea ce scrie Regis despre Leibniz este deosebit de 
interesant din punctul de vedere al receptării 
filosofului german. 

Este mult timp de cînd se pare că dl. Leibniz vrea să-şi 

clădească reputaţia pe ruinele reputaţiei dl. Descartes; 



136 


fragmentele pe care le-a publicat clin timp în timp în 
Journal de France sînt o bună dovadă, iar legătura 
particulară pe care o are cu inamicii acestui filosof, 
care sînt în număr mare aici, ne permite să nu ne 
îndoim de acest lucru (GIV, 333). 

Leibniz răspunde în Journal des Savants, din 
16 şi 26 august 1697 (R. 151-152; GIV, 336-342), 
că are o părere deosebită despre Descartes, pe 
care îl consideră un geniu precum Arhimede, 
Copernic, Galilei, Kepler, Newton, şi un filosof de 
talia lui Democrit, Platon, Aristotel, Bacon, Pascal, 
dar de aici nu rezultă că nu trebuie criticate părţile 
slabe ale filosofiei şi ştiinţei sale. în plus, filosoful 
din Hanovra nu are în vedere reputaţia lui Descartes 
ca om religios, ci are în vedere doar unele 
consecinţe ce pot fi dăunătoare sau neconforme 
cu gîndirea creştină. 

Replica lui Regis din Journal des Savants, din 18 
noiembrie 1697 este în termeni mult mai moderaţi. 

Alt schimb de replici este cu părintele 
Tournemine (1661-1739). Acesta se declară, în 
Memoires de Trevaux, mai 1703 şi iunie 1703, 
un suporter al lui Leibniz împotriva lui Descartes, 
deşi există cîteva aspecte ale filosofiei leibniziene 
cu care se află în dezacord, în special în legătură 
cu armonia prestabilită. 

în replica sa, adusă în Memoires de Trevaux, 
martie 1708 (R. 175; G VI, 595-597), Leibniz 
susţine că ipoteza armoniei prestabilite se vrea o 
explicaţie naturală a faptelor şi evenimentelor pe 
care cartezienii le explică prin miracole. Uniunea 

sufletului cu corpul este o uniune metafizică şi nu 
una fizică, sistemul armoniei prestabilite fiind 
temeiul acestei uniuni. 

Problemele ridicate de părintele Tournemine 
îi vor prilejui lui Leibniz elaborarea teoriei despre 
vinculum substanţiale, în corespondenţa cu iezuitul 
des Bosses (din 1712-1715). 

U n alt oponent este Franţois Lamy (1636-1711), 
care îi aduce lui Leibniz o obiecţie deosebit de 
interesantă, şi anume că prin acceptarea sistemului 
armoniei prestabilite s-ar distruge voinţa liberă. 
Leibniz răspunde, în Journal des Savants, 30 iunie 
1709 (R. 176; G IV, 577), că nu există contradicţie 
între sistemul.armoniei prestabilite şi voinţa liberă. 

în fine, Leibniz are un schimb de replici cu Nicolas 
Hartsoeker (1656-1725) în Memoires de Trevaux , 
din martie 1712 (R. 181; GUI, 516-521) şi din aprilie 
1712 (R. 182; G III, 527-528) prilejuit de un articol 
semnat de Leibniz din Journal des Savants din 
noiembrie 1696 (R. 148; G IV, 500-503). 

Disputa cu P. Bayle 

Un loc deosebit de important în activitatea 
publicistică a lui Leibniz îl ocupă disputa cu P. Bayle 
(1647-1706), care a publicat la Amsterdam, în 
două volume, Dictionnaire historique etcritique, 
1696-1697. în dicţionarul său, P. Bayle prezintă, 
în articolul Rorarius, principalele probleme tratate 
în lucrarea cardinalului italian Girolamo Rorarius 

(1485-1556), Quod animalia bruta ratione 
utantur melius homine, 1547. în lucrarea sa, 
Rorarius a încercat să dovedească superioritatea 
animalelor în comparaţie cu oamenii. Bayle prezintă 
apoi concepţia carteziană asupra animalelor ca 
maşini, concepţiile scolastice şi, ca o posibilă soluţie, 
teoria lui Leibniz din lucrarea Nou sistem privitor 
la natura şi comunicarea substanţelor, precum 
şi la uniunea care există între suflet şi corp. 

Bazat în principal pe descoperirile lui 
Leuwenhoeck, Leibniz susţine că fiecare individual 
a fost complet conţinut, într-o stare potenţială, în 
celulele reproductive din care s-a dezvoltat. Individul 
(uman sau animal) are o formă substanţială sau 
suflet. 

în articolul Rorarius, Bayle prezintă şi cîteva 
dificultăţi ale concepţiei leibniziene în legătută cu 
posibilitatea substanţei simple de a produce 
schimbări ce implică pluralitatea şi în legătură cu 
generarea spontană a senzaţiilor, ce este considerată 
a fi contrară experienţei umane. 

Răspunsul lui Leibniz este dat în Histoire des 
Ouvrages des Savants, iulie 1698, în articolul 
Eclaircissement des difficultes que M. Bayle a 
trouvees dans le systeme nouveau de l'union de 
l'âme et du corps [Lămurirea dificultăţilor pe 
care dl. Bayle le-a găsit în noul sistem al uniunii 
sufletului cu corpul] (R. 163; G IV, 517-524). 
Schimbările spontane ale senzaţiei în substanţele 
individuale sînt posibile pentru că individualul nu 
este static, ci este aflat într-o mişcare permanentă. 

1(1 continuă să se mişte la fel cum un corp ce a 
primit un impuls continuă să se mişte cu viteză 
constantă şi pe o traiectorie rectilinie cită vreme 
IUI întîmpină vreo rezistenţă. Fiecare substanţă 
Individuală se află în raport cu toate celelalte 
mihstanţe din univers şi, în plus, în fiecare substanţă 
Individuală există un fel de preştiinţă a ceea ce i 
va întîmplat, deşi această preştiinţă nu este 
conştientă. „în fiecare substanţă există urme din 
lot ceea ce i s-a întîmplat şi din tot ceea ce i se va 
tnlîmpla. Dar această multitudine infinită de 
percepţii ne împiedică să le deosebim" (G IV, 521). 

Ediţia a doua din Dictionnaire, 1702, conţine 
răspunsul lui Bayle la articolul lui Leibniz. Bayle 
consideră că sistemul armoniei prestabilite 
reprezintă o cucerire importantă ce depăşeşte 
limitele filosofiei. Cu toate acestea el nu este pe 
deplin mulţumit de răspunsul lui Leibniz, punînd 
In evidenţă o serioasă dificultate a acestuia. Nu 
înţelege cum poate o substanţă simplă să efectueze 
spontan în ea însăşi o serie de schimbări 
predeterminate şi într-o perfectă armonie fără să 
aibă vreun contact cu altă substanţă. Deşi este de 
acord cu Leibniz asupra inexistenţei miracolelor în 
natură, Bayle consideră greu de acceptat armonia 
prestabilită propusă de acesta, considerînd ipoteza 
la fel de puţin posibilă ca şi presupunerea că o 
corabie ar putea ajunge singură în portul dorit. 

Leibniz răspunde prin articolul Replică 
Iu reflecţiile cuprinse în a doua ediţie a 
Dicţionarului critic al d-lui Bayle, articolul 

Rorarius privitor la sistemul armoniei 
prestabilite , Histoire critique de la Republique 
desLettres, 1702 (G IV, 554-571; Opere filozofice, 
pp. 341-366), în care susţine că ipoteza lui Bayle 
nu contrazice teoria armoniei prestabilite, întrucît 
corabia poate primi de la Dumnezeu facultatea de 
a ajunge în port, facultate explicabilă prin legile 
mecanicii, prin resorturile interne şi prin 
circumstanţele exterioare. Orice substanţă 
acţionează în virtutea principiului său intern, 
entelehia, fără să sufere constrîngerile exterioare 
ale corpurilor. în plus, dacă un spirit finit este 
capabil să realizeze o maşină care să-i îndeplinească 
ordinele, tot la fel, Dumnezeu, spirit infinit de 
puternic şi de înţelept, poate crea un univers după 
voinţa sa. Faţă de obiecţia lui Bayle că sufletul apare 
în concepţia lui Leibniz ca un atom al lui Epicur 
înconjurat de vid, posedînd forţă de mişcare ce îi 
imprimă o mişcare rectilinie uniformă, Leibniz 
răspunde că sufletul este mai degrabă un atom de 
substanţă, nu de materie, întrucît în natură cea 
mai mică parte de materie are la rîndul său alte 
părţi. Starea sufletului, ca şi cea a atomului, este o 
stare de schimbare: atomul tinde să-şi schimbe locul, 
aşa cum sufletul tinde să-şi schimbe gîndul. Spre 
deosebire însă de atomii lui Epicur, Leibniz 
consideră că sufletul: 

(... ) cuprinde în sine o tendinţă compusă, adică o 
multiplicitate de gînduri prezente, fiecare tinzînd la o 
schimbare particulară, potrivit cu ceea ce conţine, 
gînduri caresegăsescîntr-însul toateîn acelaşi timp,în 

virtutea raportului său esenţial cu toate celelalte lucruri 
din lume (Opere filozofice , p. 352). 

Disputa cu Bayle nu se sfîrşeşte însă aici, ci 
continuă în Eseuri de teodicee, unde sînt reluate 
si detaliate toate aspectele ridicate de Bayle în 
Dictionnaire. 


3. Corespondenţa 

Nu putem avea o imagine a lui Leibniz în 
cultura timpului, fie şi extrem de sumară, dacă nu 
ne referim şi la corespondenţa gînditorului german. 
Acest lucru este de altfel subliniat chiar de către 
Leibniz: „Cine nu mă cunoaşte decît din studiile 
mele nu mă cunoaşte deloc" (G.W. Leibniz, Opera 
omnia, ed. Dutens, VI, 65). 

Din totalul fondului Leibniz (între 150.000 şi 
200.000 de foi), corespondenţa ocupă un loc 
insemnat, aproximativ 15.000 de scrisori către şi 
de la 1.100 de corespondenţi, deci cam a zecea 
parte (A. Heinekamp, L'etat actuel de la recher- 
clie leibnizienne, Les Etudes philosophiques , 2, 
1989, p. 140). Trebuie să recunoaştem că este 
Imens: înseamnă o scrisoare pe zi, scrisă sau 
primită, timp de 50 de ani. 

Preocupările multiple ale lui Leibniz îşi pun 
amprenta şi pe corespondenţa sa, în care întîlnim 
leme nu doar filosofice, dar şi teologice, politice şi 
ştiinţifice - domeniile în care Leibniz a activat, sau 
mai precis a excelat. Printre corespondenţii lui 

Leibniz se află cele mai importante personalităţi 
ale vremii din întreaga Europă. Vom enumera doar 
cîleva nume (în paranteză perioadele în care 
au corespondat, după ediţiile Gerhardt): Bourquet 
(1709-1716), Remond (1713-1716), de Volder 
(1698-1706), Jacob Bernoulli (1687-1705), 
des Bosses (1706-1716), Clarke (1715-1716), 
Bossuet (1679-1702), Arnauld (1670-1673, 
1686-1690), Spinoza (1671-1677), Jacob 
Thomasius (1663-1672), Malebranche (1674- 
1711), Nicaise (1692-1701), Bayle (1687-1702), 
Uartsoeker (1706-1712), Foucher (1676-1695), 
Daniel Huet (1673-1695), Basnage de Beauval 
(1692-1708), Oldenburg (1671-1677), Newton 
(1676-1693), Huygens (1679-1695), marchizul 
de l’IIopital (1692-1701), Varignon (1701-1716), 
Tschirnhaus (1677-1705) etc. 

B. Imaginea lui Leibniz 

După cum am văzut deja, Leibniz a publicat cu 
precădere în Germania şi în Franţa. Publicînd în 
Germania în special studii ştiinţifice, Leibniz apare 
publicului şi specialiştilor germani ca un savant. Dacă 
adăugăm studiilor publicate activitatea ştiinţifică în 
sine (inventarea maşinii de calculat, inventarea 
calculului diferenţial, teoria dinamicii, implicarea în 
promovarea Academiilor de Ştiinţe etc.) precum şl 
imensa sa corespondenţă ştiinţifică, putem înţelege 
de ce contemporanii săi îl numeau „savant eminent", 
„matematician", ori „spirit universal". 

Această faimă de savant s-a transmis în Franţa, 
in momentul în care Leibniz a atacat cartezianismul. 
Chiar şi adversarii de idei îi recunosc excelenţa în 
domeniul matematicii, de exemplu Regis (GIV, 333). 
Teoriei mişcării carteziene, Leibniz îi opune teoria 
dinamicii, în special după 1690 (M. Fichant, De la 
Imissance ă l'action: la singularii e stylistique de 
la Dynamique, Revue de Metaphysique et de 
Morale , 1, 1995, pp. 49-81). Corespunzător, 
teoriei carteziene a substanţei, bazată pe ideea de 
întindere, Leibniz îi opune o nouă teorie bazată pe 
ideea de forţă. Succesul tratatului său Nou sistem 
privitor la natura şi comunicarea substanţelor, 
precum şi la uniunea care există între suflet şi 
corp, în special prin tăcerea manifestată de 
cartezieni, întreruptă doar de Foucher, prezintă 
teoria leibniziană a substanţei ca pe un posibil 
sistem alternativ faţă de sistemul lui Descartes, dar 
şi faţă de sistemele lui Malebranche sau Gassendi. 

în urma disputei cu Catelan şi Regis, Leibniz 
apare, în plus, ca un „campion al religiei" (H. Barber, 
op. cit., p. 36), ca un oponent serios şi redutabil al 
oricărei încercări de a pune o barieră între cunoaşterea 
ştiinţifică şi cunoaşterea teologică. Această preocupare 
este foarte clară în corespondenţa cu Bossuet, căruia 
Leibniz îi scrie: „încep ca filosof, dar sfirşesc ca teolog" 
(E. Bodemann, Die Leibniz Handschriften der 
Koniglichen Offentlichen Bibliothek zu Hannover, 
llanovra, 1895, p. 58). 

Datorită prezenţei permanente în presa din 
Franţa, ca un asiduu critic al lui Descartes, Leibniz 
este perceput drept cel mai activ şi mai cunoscut 

oponent al lui Descartes din epocă. încă din 1669 
într-o scrisoare către J. Thomasius, i-a criticat pe 
cartezieni pentru faptul că se mulţumeau doar cu 
comentarea textelor lui Descartes. Aceeaşi criticii 
este făcută şi în Scurtă demonstraţie.., 1686. Teoria 
carteziană a uniunii sufletului cu corpul este 
definitiv respinsă în urma criticii aduse de Leibnlz. 
Din acest punct de vedere cele spuse de 
Tournemine, în 1703, sînt revelatoare pentru 
imaginea lui Leibniz. 

Ilustrul Leibniz, acest spirit universal care a scris despre 
toate ştiinţele, care a excelat în toate, şi a răspîndll 
peste tot ceea ce a tratai într o nouă lumină, a făcut sil 
simţim ridicolul opiniei cartezienilor (...) Ceea ce dl. 
Leibniz a inventat în ceea ce priveşte uniunea sufletului 
cu corpul este mult mai bine imaginai şi mai demn de 
Dumnezeu (aptul H. Barber, op. cit., p. 50). 
în 1712 Leibniz îi scrie lui Hartsoeker că este 
necesară o privire mai obiectivă spre fapte, lăsîntl 
deoparte dogmele. Filosoful din Hanovra a fosl 
singurul oponent al lui Descartes care a putut oferi 
un sistem filosofic alternativ, prin aceasta 
stabilindu-se şi reputaţia sa de filosof. Putem 
conchide că influenţa exercitată de Leibniz asupra 
publicului francez în ceea ce priveşte criticii 
cartezianismului a fost probabil cea mai puternică 
(H. Barber, op. cit., p. 57). 

Contribuţia cea mai mare în promovarea 
ideilor lui Leibniz în Franţa a avut-o Bayle. în plus, 
datorită celor scrise de acesta, Leibniz a fosl 
perceput în mod irevocabil ca un filosof autentic, 

ie posedă un sistem de gîndire deosebit de 
Interesant şi de valoros. Cu toate acestea, în 
schimbul lor de replici nu au reuşit să-şi răspundă 
pe deplin la obiecţii, întrucît fundamentul lor 
iîlosofic este diferit. Mai mult, unii comentatori (între 
care H. Barber, op. cit., p. 67) afirmă că nu există 
nici un punct real de contact între ei. Dar, cu toate 
că Bayle nu primeşte un răspuns acceptabil la 
dificultăţile ridicate de sistemul armoniei 
prestabilite, impresia acestuia despre Leibniz, care 
s a transmis astfel şi cititorilor săi, este deosebit de 
favorabilă. Trecînd peste observaţiile critice 
efectuate de Bayle, şi care au contribuit foarte mult 
la desăvîrşirca gîndirii lui Leibniz, constatăm în 
ediţia a doua din Dictionnaire o serioasă 
schimbare de atitudine faţă de autorul sistemului 
armoniei prestabilite. în prima ediţie, Bayle s-a 
referit la Leibniz, dar fărăa-1 numi, în felul următor: 
„un mare spirit al Germaniei", în ediţia a doua 
numele filosofului apare explicit, şi chiar mai mult, 
Bayle scrie apoi despre acesta: „dl. L., unul dintre 
cele mai mari spirite ale Europei" (P. Bayle, 
Dictionnaire tiistorique et critique , voi. XII, 
Slatkine Reprints, Geneva, 1969, p. 589. Vezi de 
asemenea GIV, 528). într-o scrisoare către Leibniz 
In care discută replica lui Leibniz la ediţia a doua a 
Dicţionarului său, Bayle scrie: 

Am citit cu o plăcere extremă şi cu o reînnoită admiraţie 
frumuseţea şi profunzimea geniului dvs., care ştiţi 
atît de bine să trataţi problemele cele mai dificile. în 
ce priveşte laudele pe care mi le-aţi adus, domnule, 
să-mi permiteţi să la atribui felului dvs. onest şi 

politicos, căci sînt pe deplin convins că tot ceea ce pot 
eu gîndi şi spune este neînsemnat, mai cu seamă în 
raport cu un filosof atît de mare şi de admirabil cum 
sînteţi dvs. (G III, 64). 

Trecînd peste politeţea, inevitabilă în orice 
scrisoare, nu se poate să nu observăm respectul cu 
totul deosebit al lui Bayle pentru autorul sistemului 
armoniei prestabilite. Această atitudine, transmisă 
publicului, a contribuit într-o măsură foarte mare la 
perceperea lui Leibniz, în 1716, ca filosof însemnat 
al vremii, după ce a fost perceput iniţial drept sa¬ 
vant, anticartezian, şi campion al religiei. 

Un rol aparte în percepţia lui Leibniz l-a avut 
Eseuri de teodicee, lucrare ce grupează principalele 
argumente folosite în controversele teologice şi 
filosofice. Lucrarea confirmă imaginea lui Leibniz 
de eminent savant, consacră imaginea de campion 
al religiei şi schimbă oarecum imaginea de 
anticartezian în cea de filosof autentic. Sistemul 
armoniei prestabilite este perceput ca un posibil 
înlocuitor al sistemului filosofic al lui Descartes. 

Savant, apărător al religiei şi filosof sînt 
imaginile lui Leibniz în mintea contemporanilor săi, 
imagini ce reflectă preocupările fundamentale ale 
lui Leibniz. 

4. Percepţia istorică 

La moartea filosofului, în 1716, se cunoştea 
extrem de puţin din tot ceea ce a scris gînditorul 
german, şi anume, după cum am văzut deja, cîteva 
lucrări pregătite de el pentru tipar, articolele din 

revistele culturale din Germania, Franţa şi Olanda, 
precum şi Eseuri de teodicee. Percepţia postumă 
a lui Leibniz este strîns legată de publicarea operei 
sale, motiv pentru care schiţăm mai întîi principalele 
repere ale publicării acesteia. în 1717 apare 
corespondenţa Leibniz - Clarke, iar în traducere 
franceză, în 1720. Tot în 1720 apare în limba 
germană Monadologia , în 1721 în latină şi de-abia 
în 1834 în franceză. Kortholt publică 4 volume de 
scrisori, 1734-1742. Corespondenţa cu Bernoulli este 
publicată în 1745 în 2 volume. Alte două volume de 
scrisori sînt publicate în 1745 de către J.D. Gruber. 
Anul 1765 reprezintă un moment important, acum 
apărînd ediţia Raspe, ce conţine Nouveaux Essais 
sur ientendement humain. După numai trei ani, 
în 1768, apare ediţia Dutens. Ediţia Erdmann apare 
în 1840, iar în 1846 Disertaţia metafizică. Un 
moment deosebit de relevant îl reprezintă ediţia 
de scrieri matematice a lui C.J. Gerhardt, în 7 
volume, 1849-1863. Foucher de Careil realizează 
o ediţie de scrisori şi fragmente inedite în 1854 şi 
o alta în 1857, Klopp o ediţie de scrieri politice şi 
istorice în 11 volume în 1864-1884, iar Gerhardt 
o monumentală ediţie de scrieri Fdosofice, în 7 
volume, în 1875-1890. în fine, Academia din Berlin 
începe editarea în 1923 a unei ediţii de scrieri com¬ 
plete, proiectată în 100 de volume, din care, pînă 
în 1989, au apărut 24 volume, alte 3 fiind sub 
tipar (A. Heinekamp, op. cit., p. 142). 

Imaginea postumă a lui Leibniz începe o dată 
cu discursul lui Fontenelle, secretarul Academiei 

franceze, rostit în prestigiosul for ştiinţific, imediat 
după moartea gînditorului german. „Elogiul istoric 
al dl. Leibniz" (publicat în Mcmoires des Trbvaux , 
august 1721) prezintă opiniile ştiinţifice ale lui 
Leibniz, contribuţiile sale la fizică, matematică, 
istorie, jurisprudenţă, geologie, lingvistică etc., trece 
în revistă controversele legate de metafizica lui 
Leibniz, expune teoria armoniei prestabilite şi de 
asemenea un scurt sumar al Eseurilor de teodicee. 

Admiraţia lui Fontenelle pentru Leibniz, pe care 
îl considera un geniu universal, care a adus 
contribuţii remarcabile la numeroase şi variate 
cîmpuri ale cunoaşterii, este sinceră şi entuziastă. 
Elogiul a contribuit în mod hotărîtor la percepţia 
lui Leibniz nu doar ca savant şi filosof, ci şi ca 
geniu universal. A contribuit de asemenea la 
difuzarea ideilor lui Leibniz, întrucît trebuie să luăm 
în calcul nu doar rostirea elogiului în sine, făcut 
în faţa cîtorva zeci de savanţi, dar şi ceea ce s-a 
spus ulterior şi s-a repetat în saloanele pariziene 
(Y. Belaval, L’Heritage leibnizien en si'ecle des 
Lumieres, în Centre International de synth£se, 
Leibniz. 1646-1716. Aspects de l'homme el de 
l'oeuvre , Aubier-Montaigne, Paris, 1968, p. 255). 

Interesul pentru Leibniz se păstrează în tot 
secolul al XVIII-lea, chiar dacă Leibniz va ieşi învins 
din disputa legată de inventarea calculului diferenţial 
şi din disputa asupra forţelor vii (1728-1748 în 
care intervin d’Alambert, Voltaire, Diderot). 
Imaginea lui Leibniz, tot mai pregnantă în acest 
secol, ca metafizician şi apărător al teologiei 

naturale face ca gînditorul german să nu aibă mult 
succes în Franţa, şi explică eşecul acestuia în plan 
ştiinţific şi filosofic ( ibidem , p. 256). 

în Germania, Christian Wolff contribuie în 
mod hotărîtor la difuzarea ideilor leibniziene, 
datorită rolului său în cadrul sistemului de 
învăţămînl (nu trebuie uitat că a fost şi autor de 
manuale). Din păcate însă Wolff mutilează serios 
fîlosofia leibniziană. Din cele două atribute esenţiale 
ale monadei, percepţia şi apetiţia, el suprimă 
percepţia, ceea ce echivalează cu suprimarea 
multiplicităţii în unitate, suprimarea relaţiilor 
intrinseci ale monadei şi echivalează în fapt cu 
sfîrşitul idealismului leibnizian şi al sistemului 
armoniei prestabilite. în această situaţie nu mai 
avem de-a face cu monada leibniziană, ci cu o 
monadă fizică ( ibidem , pp. 259-260). 

în Anglia, Leibniz a devenit după 1716 ceva 
mai mult decît un nume şi un simbol, dat fiind 
faptul că a atentat la onoarea lui Newton şi chiar 
la onoarea naţională. 

Putem conchide că secolul al XVlII-lea are de-a 
face mai puţin cu Leibniz, cît mai degrabă cu o 
imagine mai mult sau mai puţin deformată a sa 
(i ibidem, p. 263). S-a creat un nou Leibniz. Se 
întemeiază un leibnizianism, iar Leibniz fecundează 
spiritele. Cînd vrem să revenim la textele originale 
constatăm că nu este deloc Leibniz pe care îl ştim 
sau pe care credem că îl ştim ( ibidem, p. 255). 

Imaginea 1 ui Leibniz se îmbunătăţeşte oarecum 
în secolul al XlX-lea o dată cu apariţia lucrării 

Disertaţie metafizică şi a ediţiilor Erdmann, 
Gerhardl, Foucher de Careil, Klopp. Este perioada 
în care Leibniz a fost interpretat din puncte de 
vedere extrem de diferite: materialist (prin 
Feuerbach), ateist (de către stînga hegeliană), teist 
(de către Ilerbart, Boltzano şi Lotze) etc. 

Romanticii germani fac din leibniz un model. 
Herder consideră că geniul lui Leibniz constă în 
abilitatea de a ne arăta o altă lume. Herder pune 
teoria micilor percepţii alături de teoria newtoniană 
a descompunerii razelor de lumină şi de analiza 
efectuată de Descartes asupra curcubeului, 
considerîndu-le ca reprezentînd cele mai mari 
momente ale filosofici. Apreciază metaforele folosite 
de filosof şi este fascinai de analogia dintre 
producţia divină a lumii şi creaţia artistică. 

Schelling apreciază de asemenea frumuseţea 
sistemului filosofic leibnizian. Schlegel are cuvinte 
laudative despre Eseurile de teodicee, pe care 
sugerează să le apreciem din punct de vedere etic 
şi estetic. Ca majoritatea contemporanilor săi, a 
admirat cel mai mult teoria leibniziană a percepţiilor 
inconştiente, teorie ce pune în lumină secretele 
funcţionării sufletului. 

Secolul al XX-lea reprezintă o cotiturăîn ceea 
ce priveşte felul cum a fost perceput Leibniz. Acum 
apar cele mai importante monografii care pun într-o 
nouă lumină diferitele aspecte ale activităţii marelui 
gînditor german. 

Interpretările din perioada contemporană 
nu sînt deloc unitare. Le putem grupa, urmînd 

pe A. Heinekamp (A. Heinekamp, op. cit., pp. 148- 
149), în funcţie de modul cum a fost văzută unitatea 
de fond a doctrinelor leibniziene, în trei categorii: 
încercarea de reconstituire a sistemului schiţat de 
l.eibniz şi de a descoperi adevăratul caracter al 
l'ilosofiei sale (preocupare dominantă pînă în 
deceniul IV); interpretări structuraliste (între 
deceniile IV-VIII); în fine, refuzul caracterului 
sistematic al filosofiei leibniziene (preocupare a 
ultimelor două decenii). 

Una din cele mai importante şi mai influente 
lucrări (în universităţile occidentale constituie şi azi 
lucrarea de referinţă asupra lui Leibniz) este 
publicată în 1900 de către B. Russell. Filosoful englez 
susţine că Leibniz este cu precădere un logician ce 
încearcă să deducă dintr-un număr mic de principii 
logice întreaga metafizică, fizică şi teologie. Aceste 
principii sînt următoarele: 1. Fiecare propoziţie are 
un subiect şi un predicat; 2. Un subiect poate avea 
predicate care să fie despre calităţi existente la 
momente diferite, adică este o substanţă; 3. 
Propoziţiile adevărate ce nu afirmă existenţa 
momentelor particulare sînt necesare şi analitice, 
Iar propoziţiile adevărate ce afirmă existenţa 
momentelor particulare sînt contingente şi sintetice; 
4. Eul este o substanţă; 5. Percepţia furnizează 
cunoaşterea lumii exterioare (B. Russell, op. cit., p. 5). 
B. Russell consideră că filosofia lui Leibniz este un 
sistem complet şi coerent, ce se poate preta la o 
deducţie din principii şi axiome, mai bine decît 
sistemul filpsofic al lui Spinoza ( ibidem, p. 1). 

L. Couturat întreprinde prima, şi pînăîn prezent 
cea mai completă, prezentare a logicii lui Leibniz. 
Găseşte, ca şi Russell, aceeaşi trăsătură dominantă a 
sistemului filosofic leibnizian, şi anume panlogismul 
(L. Couturat, La logique de Leibniz d'apres 
documents inedits, Paris, Alean, 1901, p. XI). 
Couturat consideră că logica lui Leibniz este nu doar 
centrul sistemului său filosofic, ci şi centrul activităţii 
sale intelectuale şi sursa tuturor invenţiilor sale 
(i ibidem , p. XII). 

Couturat arată că principiul fundamental al 
filosofiei lui Leibniz este următorul: în orice 
propoziţie adevărată predicatul este cuprins în 
subiect, cu alte cuvinte orice adevăr este reductibil 
la o propoziţie identică şi trebuie să se poată 
demonstra a priori prin analiza termenilor săi. De 
aici, Leibniz deduce principiul de simetrie şl 
principiul indiscernabilităţii, apoi cîteva consecinţe 
metafizice, ce devin temele fundamentale ale 
metafizicii sale ( ibidem , p. X). Tezele fundamentale 
ale metafizicii leibniziene (şi în special ale 
Monadologiei) derivă din principiul de raţiune, al 
cărui sens exact este: „Orice adevăr este analitic" 
(ibidem , p. XI). 

E. Cassirer (1902) aduce o interpretare în 
acord cu cele ale lui Russell şi Couturat în măsura 
în care consideră că originea sistemului leibnizian 
o constituie principiile cunoaşterii. însă, spre 
deosebire de aceştia, Cassirer înţelege prin logică 
nu logica simbolică modernă, ci logica în sens 
neokantian, adică doctrina principiilor logice ale 

cunoaşterii. în acest sens Leibniz a fost criticist 
nvantla lettre. Dacă Leibniz apare în interpretările 
lui Russell şi Couturat ca panlogist, în interpretarea 
lui Cassirer apare drept panmelodist. 

W. Kabitz respinge interpretarea panlogistă 
a lui Leibniz arătînd că aşa-numitele principii 
logice au pentru Leibniz o semnificaţie metafizică 
(W. Kabitz, Die Philosophie des jungen Leibniz, 
lleidelberg, Cari Winter’s Universitătsbuchhandlung, 
1909, p. 2). Logicismul nu anulează metafizica 
intrucît rădăcinile sale sînt de origine metafizică. 
Principiul raţiunii este în primul rînd un principiu 
metafizic cosmic (ibidem, p. 38). 

Un alt comentator care se opune panlogis- 
mului este J. Baruzi. El arată că Leibniz a încercat 
să efectueze o sinteză între un iraţionalism mistic 
şi un raţionalism logico-matematic (J. Baruzi, 
Leibniz, avec de nombreux textes inedits, Paris, 
1909, pp. 113, 130). Leibniz urmăreşte o 
aprofundare mistică a raţionalismului şi o 
raţionalizare a misticii. Punctul de vedere al lui 
Baruzi se poate numi personalism religios. 

D. Mahnke (1925) întreprinde o amplă trecere 
in revistă a interpretărilor lui Leibniz din acest secol: 
panlogismul lui Russell, Couturat, Cassirer; 
metafizica ideal-realistă, susţinută de W. Kabitz, 
P. Petersen, B. Jansen; trăirea individuală: P. Sickel, 
P. Barth, J. Baruzi etc. 

H. Scholz (1933/1934) consideră că filosoful 
german este părintele logicii matematice, limbajul 
formalizat al calculului logic fiind caracterizat drept 
„limba lui Leibniz". 



154 


Alte interpretări, deşi vizează o caracterizare 
a sistemului filosofic, sînt făcute din perspective şi 
metode diferite. A. Robinet utilizează o metodă 
aşa-numită paleografică ajungînd la cîteva concluzii 
interesante. El pune în evidenţă stadiile evoluţiei 
intelectuale ale lui Leibniz: 1. O fază sub influenţa 
lui Aristotel şi a scolasticii (pînă spre 1663); 2. 0 
fază mecanicist-atomistă (aproximativ pînă în 
1675), în cadrul căreia Leibniz se întreabă dacă să 
conserve sau nu formele substanţiale; 3. O fază în 
care combină aristotelismul cu mecanicismul 
(aproximativ pînăîn 1679), în cadrul căreia, parti¬ 
zan al lui reformatio, Leibniz estimează că trebuie 
reintrodus conceptul de formă substanţială; 4. în 
fine, faza ulterioară anului 1679, foarte complexă, 
legată în special de noua dinamică, în cadrul căreia 
sînt rectificate succesiv conceptele de mişcare prin 
cel de forţă, iar apoi cel de forţă prin cel de acţiune 
(A. Robinet, Architectonique disjonctive, auto- 
mates systemiques et idealite transcendentale 
dans l'oeuvre de G. W. Leibniz, Paris, Vrin, 1986). 

Interpretările structuraliste aparţin unor 
curente filosofice diferite, dar au în comun intenţia 
de a renunţa la preocuparea pentru reconstituirea 
adevăratei forme a sistemului leibnizian, urmărind 
totodată să explice textele cele mai dificile, să 
înlăture neclarităţile şi să răspundă la întrebări 
lăsate fără răspuns de studiile critice anterioare. 

M. Gueroult (1934) analizează relaţiile dintre 
noţiunile leibniziene, dat fiind faptul că textele par 
deseori confuze. Un motiv este că Leibniz trece 

foarte des, şi fără să ne avertizeze, de la o 
semnificaţie la alta. Concluzia lui Gueroult este că 
Leibniz este un metafizician dinamist coerent. 

Lucrarea lui M. Serres, Le systeme de Leibniz 
et ses modeles matliematiques, poate fi 
considerată un model de interpretare structuralistă. 
Sistemul lui Leibniz, consideră Serres, este un sistem 
deschis oferind o posibilitate infinită de intrări şi 
semănînd mai degrabă cu o reţea decît cu un lanţ, 
cum s-a interpretat la începutul secolului (M. Serres, 
Le systeme de Leibniz et ses modeles mathe- 
matiques, Paris, PUF, 1968, p. 14 sqq.). Metafizica 
lui Leibniz formează un sistem formalizat, adică un 
ansamblu de legi ce sînt valabile în toate domeniile 
(ibidem , pp. 4-5). 

O monografie deosebit de interesantă 
semnează N. Rescher, în care, folosindu-se metoda 
structuralist-analitică, analizează cîteva teme 
importante, cum ar fi teoria substanţei, teoria 
principiilor, spaţiul, timpul etc. Pentru N. Rescher 
filosofia lui Leibniz este foarte bogată în conţinut, 
fiind un sistem perfect coerent (N. Rescher, Leibniz. 
An Introduction to his Philosophy, Oxford, 
Blackwell, 1979). Contradicţiile imanente ale 
sistemului nefiind decît aparente, pot fi înlăturate 
pintr-o analiză mai atentă. 

în ultimele două decenii este predominantă 
preocuparea de a refuza filosofiei leibniziene 
caracterul sistematic, dorit şi urmărit de interpreţii 
lui Leibniz în special din prima parte a secolului. 
Nu se contestă faptul că n-ar fi fost convins că 



156 


noţiunile şi ideile formează o ordine, ci se contestă 
faptul că Leibniz a crezut că are la dispoziţie această 
ordine a noţiunilor: noţiunile formează o ordine 
ierarhică ca obiect al gîndirii divine, dar această 
ordine nu este dată intelectului uman 
(A. Heinekamp, op. cit., p. 156). 

II. Poser (1979) consideră că planul lui Leibniz, 
al unei caracteristici generale, nu este accesibil 
omului, căci accesibile sînt doar prezentările 
formaliste ale unor domenii determinate ale 
cunoaşterii. 

Stuart Brown (1984), după ce realizează o 
clasificare a metodelor filosofice în fundaţionaliste, 
compatibiliste şi pragmatice, ezită să-l caracterizeze 
pe Leibniz în vreun fel. Leibniz refuză metoda 
îndoielii, bază necesară în filosofic, şi acordă o 
mare importanţă experienţei, inclusiv pentru 
justificarea noţiunilor metafizicii. A utiliza 
raţionalismul metodic pentru a-1 interpreta pe 
Leibniz, cum fac Russell şi Rescher, este greşit, crede 
Brown. Ar trebui utilizată o metodă nonraţionalistă, 
apoi să ne întrebăm de ce fel de probleme s-a 
ocupat Leibniz şi ce fel de soluţii a propus. 

B. Mates, utilizînd o metodă structura- 
list-analitică pune în evidenţă caracterul deschis al 
filosofiei leibniziene, izomorfismul dintre limbaj şi 
realitate (B. Mates, The Philosophy of Leibniz. 
Metaphysics and Language, New York, Oxford, 
Oxford Univ. Press, 1986, p. 247), schema 
metafizică fundamentală, nominalismul ( ibidem , p. 
246) şi superescnţialismul său. 

în urma acestei călătorii prin labirintul 
interpretărilor leibniziene devine extrem de dificil 
să apreciem în puţine cuvinte ceea ce este funda¬ 
mental în corpusul leibnizian. Interpreţii lui Leibniz, 
şi în special cei din secolul al XX-lea, au pus în 
evidenţă caracterul cu totul deosebit al personalităţii 
sale, pe de o parte ca filosof, savant, teolog şi om 
politic, iar pe de altă parte ca metafizician, logi¬ 
cian, filosof al limbajului, filosof al ştiinţei etc. Poate 
că cel mai potrivit este să ne alăturăm lui Belaval, 
unul dintre cei mai buni cunoscători ai operei şi 
vieţii lui Leibniz, ce scria: „Marea idee ne scapă, 
într-adevăr, nu există decît un nume pentru a nu 
trăda sistemul, unul singur care să ne invite la o 
lectură directă a textelor sale cu cele mai puţine 
idei preconcepute: numele însuşi al autorului său" 
(Y. Belaval, Leibniz, p. 280). 




DESTINUL POSTUM 


1 . Stilul lui Leibniz 

Personalitatea lui Leibniz apare cu deosebită 
pregnanţă dacă avem în vedere stilul scrierilor sale, 
căci stilul este ceea ce diferenţiază un autor de 
altul. Ocupîndu-se de filosofie, ştiinţă, teologie şi 
politică, fiind într-un permanent dialog cu 
personalităţi din cele mai diverse domenii, 
gînditorul german nu putea adopta un stil unitar 
în întreaga sa operă. Se pot pune în evidenţă trei 
mari stiluri. Atunci cînd scria pentru revistele din 
Germania, în special ştiinţă şi filosofie, se foloseşte 
de stilul şcolii (G III, 624). Este un stil riguros, 
exact, precis, fără înflorituri, fără figuri de stil, fără 
observaţii inutile, în care demonstraţiile sînt extrem 
de elaborate, conţinînd toate elementele care să 
convingă un public savant. Este motivul pentru care 
Leibniz a folosit, ca toţi învăţaţii epocii sale, limba 
savantă a Europei acelor timpuri - latina. 

în revistele din Franţa şi Olanda, Leibniz este 
obligat să se adapteze stilului care predomina aici, 
şi anume stilul cartezienilor (G III, 624). Folosirea 
limbajului cartezian, care utiliza o serie de noţiuni 
cum ar fi: substanţă întinsă, cantitate de mişcare, 
evidenţă, intuiţie, claritate etc., nu a făcut însă din 
el un cartezian. Dimpotrivă, a fost cel mai impor¬ 
tant critic al filosofului francez. Ne putem întreba 
de ce a preferat Leibniz acest stil, de ce a preferat 
să lase impresia că el însuşi ar fi un cartezian? Să fi 
preferat o formă de critică din interiorul 
cartezianismului, poate mai puţin eficientă, celei 

din exteriorul cartezianismului? Răspunsul este dat 
de ceea ce a fost numit irenismul său, spiritul său 
de toleranţă şi de înţelegere. Leibniz a preferat să 
se adapteze stilului epocii din dorinţa de a nu lovi 
într-un mod deschis în ideile filosofului francez, 
care în perioada respectivă erau ideile la modă, 
ba chiar, în unele cercuri erau ideile oficiale, 
susţinute de savanţii, filosofii şi chiar teologii 
vremii. Controversialist înnăscut, Leihniz a ştiut 
să respecte ideile oponenţilor săi, să păstreze din 
ele ceea ce au bun, să nu respingă în totalitate 
concepţiile concurente. Un alt motiv al folosirii 
acestui stil este acela că, fiind de limbă franceză, 
era stilul de la curţile europene, unde Leibniz avea 
numeroase cunoştinţe. Adaptarea lui la acest stil a 
presupus mult tact şi diplomaţie. 

Leibniz a urmărit claritatea, adevărul şi 
eleganţa, după cum spune el însuşi (A VI, 2, 408) 
şi după cum rezultă din principalele sale lucrări. 

Disertaţia metafizică prezintă într-o formă 
succintă, limpede şi clară aproape întrega concepţie 
metafizică, morală şi teologică. 

Nouveaux Essais sur l'entendement humain 
prezintă sub formă de dialog critica ideilor despre 
cunoaştere formulate de J. Locke în Eseu asupra 
intelectului uman , în acelaşi timp cu expunerea 
propriilor idei. Dialogul se desfăşoară între Teofil, 
care exprimă punctul de vedere al lui Leibniz, şi Filalet, 
care este exponentul ideilor lui J. Locke. Cu alte 
cuvinte, ideile pe care le susţine Leibniz sînt expuse 
de „iubitorul lui Dumnezeu 1 ' iar ale lui J. Locke, de 

„iubitorul adevărului". D e c e a recurs Leibniz 1 a această 
modalitate stilistică? Să înţelegem că cine iubeşte pe 
Dumnezeu nu iubeşte adevărul? Să fie o atît de clară 
dihotomie între religie şi ştiinţă, sau între credinţă şi 
raţiune? înclinăm să credem că Leibniz susţine un 
punct de vedere opus: ştiinţa şi religia nu se află în 
dezacord, ci, dimpotrivă, în acord. Nu există nici o 
dihotomie între adevărurile revelate şi adevărurile 
care nu sînt revelate. Faptul că Leibniz îşi expune 
punctul de vedere prin intermediul lui Teofil 
sugerează că ştiinţa nu este opusă religiei, ci, 
dimpotrivă, ştiinţa trebuie s&ftepusă în slujba religiei. 

Teodiceea aduce cele mai amănunţite lămuriri 
ale sistemului armoniei prestabilite, prin intermediul 
căreia pot fi respinse ideile lui P. Bayle. Întîlnim, ca 
şi în cazul lucrării precedente, un serios efort de 
sinteză, Leibniz discutînd aproape toate paragrafele 
lui P. Bayle cu care nu este de acord. 

Forma lucrării este mai liberă, în comparaţie 
cu forma celorlalte lucrări, deoarece conţinutul este 
destul de dificil, Leibniz mărturisind că are 
„satisfacţia că micul dialog, ce pune capăt Eseurilor 
opuse dlui Bayle, îi vor mulţimi cît de cît pe cei 
care se bucură să vadă adevăruri dificile, însă 
importante, expuse într-un mod facil şi familiar." 
(.Eseuri de teodicee, p. 44) 

Numeroase figuri de stil f ac ca această lucrare 
să fie una dintre cele mai literare scrieri ale 
filosofului de la Hanovra. Se întîlnesc de asemenea 
numeroase versuri din Virgiliu, Lucanus, Horaţiu, 
Claudianus, Prudenţiu, Sofocle, Ovidiu, Lucreţiu etc. 

Monadologia reprezintă o lucrare aparte 
întrucît filosoful german foloseşte un stil diferit de 
cel al curţii - limbajul utilizat în lucrările de mal 
sus - dar şi de cel al şcolii. A vrut să scrie pe 
înţelesul celor care nu sînt la curent nici cu stilul 
unora nici cu stilul altora (G III, 624). Putem să 
numim acest stil monadologic, căci este stilul său 
personal, inconfundabil. Întîlnim aici noţiuni cu un 
înţeles precis, complet deosebit de înţelesul acestor 
noţiuni la alţi autori. Aici sînt consacraţi o serie de 
termeni, cum ar fi: monadă, percepţie, apetiţie, 
a priori, a posteriori, preformare, forţă etc. 

Monadologia este o construcţie extraordinar 
de armonioasă. Nimic nu prisoseşte aici, nimic nu 
lipseşte, nu are nici măcar un singur cuvînt în plus 
sau în minus. Efortul de sinteză este prezent şi în 
această lucrare, dar de această dată întîlnim nu 
sinteza unor lucrări ale altor gînditori, ci sinteza 
propriilor gînduri. Leibniz a vrut să expună înlr-o 
formă scurtă şi clară tot ce a gîndit de-a lungul a 
patru decenii. 

Un stil oarecum aparte este cel epistolar. Nu 
putem spune că este stilul curţii, căci întîlnim deseori 
termeni cartezieni, dar nici stilul cartezian, căci de 
multe ori este rigid, tehnic, protocolar. Putem 
caracteriza cel mai bine stilul său epistolar spunînd 
că este un stil monadologic eclectic. Explicaţia nu 
este dificil de găsit, dacă ne gîndim că filosoful se 
afla în corespondenţă cu personalităţi foarte 
diferite, atît cu persoane de la curţile europene, cît 
si cu mari savanţi si filosofi ai vremii. 

Dintre trăsăturile generale ale leibiizianis- 
iiiului, cinci ni se par a fi cele mai importante. în 
primul rînd sinteza. Leibniz a depus un efort uriaş 
ile sinteză, în ceea ce priveşte sinteza teologiei cu 
ştiinţa şi filosofia. Nu a fost un apărător exclusiv al 
vreuneia dintre ele, ci a încercat să le împace. în 
plus, a realizat sinteza dintre Platon şi Aristotel, pe 
de o parte, şi Descartes şi naturalista, pe de altă 
parte. în ce priveşte teoria cunoaşterii, opunîndu-se 
alît lui Descares cît şi lui Locke, Leibniz a încercat o 
împăcare a acestora printr-o nouă concepţie asupra 
adevărului. 

Una dintre cele mai importante trăsături ale 
leibnizianismului este încercarea de a surprinde 
unitatea multiplului şi multiplicitatea individu¬ 
alului. Leibniz se înscrie pe linia marii tradiţii 
filosofice europene care pune semnul egalităţii între 
unum şi ens. Preocuparea pentru unu, şi accentul 
deosebit pus pe acesta, nu înlătură preocuparea 
pentru multiplu. Unitatea şi multiplicitatea sînt 
prezente simultan în monadă. Pe de o parte, fiind 
una, diferită de toate celelalte, monada dă seama 
de unitate. Pe de altă parte, ca o imagine a celorlalte 
monade, a întregului univers sau a lui Dumnezeu, 
monada dă seama de multiplicitate. Monada se 
prezintă, prin urmare, ca o unitate multiplă şi ca o 
multiplicitate unitară. 

A treia trăsătură a stilului filosofic leibnizian 
o reprezintă spiritul matematic. întreaga sa gîndire 
era matematică, pasionată de rigoare şi de exactitate 
şi influenţată de idealul matematic. Matematician 

eminent, Leibniz nu putea să nu-şi pună această 
amprentă pe opera filosofică. Clasificînd adevărurile, 
în adevăruri de fapt şi adevăruri de raţiune, Leibniz 
voia ca disciplinele bazate cu precădere pe 
adevăruri de fapt să se întemeieze pe matematică, 
disciplină prin excelenţă a adevărurilor de raţiune. 
Dorinţa de a realiza o întemeiere matematică a 
metafizicii este afirmată de Leibniz într-o scrisoare 
către marchizul l’Hopital, din 27 decembrie 1694: 
„Metafizica mea este toată matematică" (GMII, 258). 
Dar aşa cum filosofii au nevoie de matematică, 
Leibniz subliniază şi necesitatea filosofiei pentru 
matematicieni: „matematicienii au tot atîta nevoie 
să fie filosofi, la fel cum filosofii au nevoie să fie 
matematicieni" (G I, 356). 

încercarea de a explica provenienţa răului şl 
de a justifica libertatea omului pun în evidenţă a 
patra trăsătură generală a leibnizianismului, şi 
anume optimismul. Gînditor raţionalist, Leibniz are 
încredere în puterea raţiunii, în progresul ştiinţei 
şi chiar în progresul filosofiei. Obscurantismul, 
defetismul, răul nu sînt caracteristici ale stilului său. 

O trăsătură deosebit de importantă, ce rezultă 
de altfel din atitudinea sa politică şi religioasă, o 
reprezintă dorinţa de conciliere, spiritul de 
toleranţă sau, cum a fost numit, irenismul său. 
Considerînd că adevărul nu este prezent în 
concepţiile extreme, Leibniz l-a căutat aproape 
întotdeauna în zona mediană. Veritas in medio 
constituie poate expresia care sintetizează cel mai 
bine atitudinea lui Leibniz ca savant, filosof, om 

politic şi, mai ales, apărător al religiei. A ştiut să 
critice, şi a avut curajul să o facă, dar a ştiut să 
păstreze ceea ce au bun ideile criticate. Un aspect 
deosebit de important, prea puţin pus în evidenţă 
de comentatori, se referă la faptul că Leibniz şi-a 
criticat în permanenţă chiar şi propriile idei. în 
permanenţă le-a îmbunătăţit, le-a cizelat pînă au 
luat foma incredibil de concisă şi de armonioasă 
din Monadologie. Şi-a păstrat idei vechi de 30 
sau 40 de ani pe care le-a modelat în permanenţă 
şl le-a făcut să concorde cu ştiinţa şi cu teologia. 
Nu trebuie înţeles de aici că susţinem o evoluţie a 
gîndirii sale, căci considerăm că liniile generale ale 
„sistemului" filosofic leibnizian au fost aceleaşi de 
la început pînă la sfîrşit, vrem doar să subliniem 
că el a modelat unele dintre propriile idei sau 
concepte. De exemplu, nu a folosit de la început 
termenul „monadă", ciîncepînd din 1695. La fel 
este cazul termenului „energie", Leibniz trans- 
formînd conceptul „forţă" în „forţă vie" şi apoi în 
„energie". Condiţiile în care a recurs la neologismul 
„dinamică", începînd cu 1690 (M. Fichant, De la 
\ndssance a l'action: la singularite stylistique de 
la Dynamique, Revue de Metaphysique et de 
Morale, 1/1995) pun în evidenţă noutatea dispo¬ 
zitivelor conceptuale, rezultînd din considerarea 
acţiunii motrice. Singularitatea stilistică a 
conceptului „acţiune" se exprimă prin constituţia 
sa duală, în care se asociază cantitatea extensivă 
cu cantitatea intensivă. 

2. Confluenţă şi influenţă 

Leibniz se reclamă de la ideea program de 
philosophia perennis, filosofia ce supravieţuieşte 
timpului. Ideile valoroase sînt continuu reluate, 
asimilate, transformate, îmbunătăţite. Există o 
continuitate a unui fond de idei filosofice de la 
antici şi pînă la contemporani. Leibniz a fosl 
conştient de acest lucru, şi deşi a fost un „contro- 
versialist" înnăscut, poate cel mai mare din toate 
timpurile, a ştiut să păstreze partea valoroasă a 
unor idei mai vechi. Faptul că a crezut în progresul 
filosofiei este, credem, o dovadă în acest sens. Ideea 
de bază a philosophiei perennis o reprezintă 
subordonarea nevoii de distrugere voinţei de 
receptivitate. în Specimen dynamicum, Leibniz 
scrie că lucrările oamenilor emineţi ai vremurilor 
vechi şi moderne, precum şi o parte din polemicile 
prea acerbe împotriva celor ce gîndesc diferit, 
conţin în general multe lucruri juste şi bune, 
meritînd a fi primite în patrimoniul ştiinţific. 

Philosophia perennis nu presupune însă 
absenţa spiritului critic. Din critica efectuată lui Locke 
a rezultatat Nouveaux Essais sur l'entendement 
humain, din critica Iui Bayle a rezultat Eseuri de 
teodicee, iar în ce priveşte critica permanentăîndrep- 
tată împotriva Iui Descartes putem afirma că 
reprezintă adevăratul germene al leibnizianismului. 
Philosophia perennis l-a condus la evitarea 
confuziei dintre profesiunea de credinţă şi lipsa 
de originalitate, la îndepărtarea idiosincraziei faţă 



167 


de inedit ori a ataşamentului exagerat faţă de un 
trecut idealizat. Leibniz a dovedit o curajoasă 
deschidere de spirit atît pentru ceea ce este vechi 
cît şi pentru ceea ce este nou. 

în ce priveşte influenţa ideilor leibniziene, ne 
vom mulţumi să schiţăm influenţa ideilor sale 
filosofice, dar să nu uităm că trebuie cercetată şi 
influenţa ideilor politice (ce au schimbat sau ar fi 
putut schimba cursul politic şi istoric european), 
influenţa ideilor sale religioase (legată de 
apropierea Bisericilor şi a confesiunilor), ori 
ştiinţifice (pe care le-am putea găsi de exemplu în 
lucrările de istoria ştiinţei). 

Deşi nu a avut discipoli, filosofia leibniziană 
nu a căzut în uitare nici un moment. Mai mult, deşi 
s-au dovedit în multe privinţe eronate sau depăşite, 
ideile lui Leibniz au continuat să suscite un viu 
interes. Mereu au fost reluate şi discutate, 
combătute ori apărate. 

Influenţa lui în Franţa secolului al XVHI-lea 
a fost destul de scăzută întrucît epoca luminilor a 
fost prin excelenţă antimetafizică şi antiteologică. 
Leibniz nu a avut aproape nici o influenţă ca 
filosof savant (Y. Belaval, L'Heritage, p. 257) decît 
cu lucrarea Protogaea asupra lui Buffon. Cauza 
eşecului său în planul ştiinţific este că a raţionat 
prea mult ca metafizician dar nu îndeajuns de 
mult ca pre-pozitivist. în ce priveşte filosofia 
leibniziană, Belaval afirmă că din ea se reţin doar 
unele formule şi expresii mai mult sau mai puţin 
vide, cum ar fi principiul raţiunii suficiente, 

optimismul, armonia prestabilită etc. Leibniz s-a 
numărat printre marii autorii, destul de numeroşi 
de altfel, a căror operă a fost foarte puţin studiată. 
Concluzia lui Belaval este că influenţa lui Leibniz 
în Franţa epocii luminilor a fost superficială 
(i ibidem, p. 262). 

Influenţa în Germania secolului al XVIII-lea 
este mai serioasă şi chiar „este permanentă" ( ibi¬ 
dem , p. 263). Filosofia lui Leibniz a influenţat destul 
de profund gîndirea tânărului Kant şi o dală cu 
acesta întreaga filosofic modernă. Dialogul lui Kant 
cu Leibniz s-a făcut iniţial prin intermediul lui Wolff. 
Un contact direct cu textele originale survine o dată 
cu ediţiile Raspe şi Dulens, cînd Kant pregăteşte 
Critica raţiunii pure. 'lot în această perioadă, 
precriticistă, el studiază corespondenţa cu Clarke, 
problemele discutate aici şi soluţiile propuse 
punîndu-şi amprenta asupra cîtorva părţi din 
Critica raţiunii pure. „Dialogul" lui Kant cu Leibniz 
începe foarte timpuriu, o dată cu Metaphysicae 
cum geometria junctae usus in philosophia 
naturali, cujus specimen I cotitmet monadologiam 
physicam [Despre imirea metafizicii cu geometria 
în aplicarea lor la filosofia naturală, a cărei 
probă I conţine monadologia fizică ] din 1756. 
în această lucrare, Kant încearcă să împace mecanica 
newtoniană cu filosofia lui Leibniz. Admite, ca şi 
Leibniz, că elementele ultime ale lucrurilor sînt 
atomii simpli, indivizibili, pe care îi numeşte 
ntonade, dar, spre deosebire de el, consideră că 
aceşti atomi sînt întinşi. întinderea nu are însă un 

caracter absolut, ci este explicată în funcţie de forţă 
şi activitate, reprezentînd o umplere dinamică a 
spaţiului datorită forţei repulsive şi a forţei de 
atracţie. 

Dacă în lucrarea Vondemersten Grundedes 
Unterschiedes der Gegenden im Raume [Despre 
primul fundament al diferenţei dintre regiunile 
spaţiului ] din 1768, Kant se declară împotriva lui 
Leibniz, acceptînd ideea newtoniană a spaţiului 
absolut, în disertaţia De mundi sensibilis atque 
intelligibilis forma et principiis [Despre forma 
şi principiile lumii sensibile şi ale celei 
inteligibile], 1770, Kant susţine idealitatea 
spaţiului şi timpului, însă pe o bază cu totul nouă. 

Pentru Kant percepţia nu reprezintă o 
multiplicitate în unitate, ci, aşa cum susţine Locke, 
o reprezentare cu conştiiinţă . De asemenea, un 
acord între cei doi filosofi există şi în ceea ce priveşte 
respingerea teoriei ideilor înnăscute a lui Descartes. 
Pe de altă parte, Kant se alătură lui Leibniz în 
susţinerea ideii după care cunoaşterea începe cu 
experienţa, dar se desparte de Leibniz prin faptul 
că, în timp ce acesta din urmă consideră că prin 
experienţă se descoperă ideile prcformate, Kant 
consideră că prin experienţă se constituie 
cunoşterea însăşi. în ce priveşte ineismul, putem 
afirma că şi Kant apără un ineism, dar este cel al 
lui nisi intellectus ipse pentru că gîndirea în sine 
nu este un produs al simţurilor. Intelectul are legi 
proprii de funcţionare virtual înnăscute, are 
capacitatea de analiză şi sinteză, fiind activ, nu pasiv. 

Deşi respinge ineismul ideilor, Kant susţine ineismul 
categoriilor, forme virtuale ce se actualizează cu 
experienţa, dar fără a proveni din experienţă, 
Schiţa categoriilor din Nouveaux Essais sur 
l'entendement humain (G V, 45) este folosită şi 
apoi îmbunătăţită de Kant, spaţiul şi timpul jucînd 
la ambii filosofi un rol deosebit de important. 

Putem conchide că, dacă Leibniz a criticat pe 
Locke şi pe Newton, Kant a realizat o împăcare 
între Leibniz şi Locke, pe de o parte şi între Leibniz 
şi Newton, pe de altă parte. 

Influenţa lui Leibniz asupra lui Hegel este 
evidentă cel puţin în privinţa teoriei existenţei. 
Nefiind de acord cu Kant, după care existenţa nu 
este un predicat real, Hegel se întoarce la teoria lui 
Leibniz, în care existenţa este determinarea maximă 
a posibilităţii. 

în secolul al XlX-lea stînga hegeliană a fost 
influenţată destul de mult de ideile leibniziene. 
Feuerbach scrie în 1837 o expunere a filosofiei lui 
Leibniz. Prin Feuerbach, Leibniz a continuat să 
supravieţuiască în filosofia materialist dialectică (deşi 
nu s-a recunoscut vreodată acest lucru, Leibniz fiind 
deformat în sens materialist). 

Prin Herbart, Bolzano şi Lotze, ideile lui Leibniz 
sînt propagate în secolul al XX-lea. Herbart şi 
Wundt au adoptat psihologia dinamică, iar 
Schopenhauer reînsufleţeşte teoria leibniziană a 
percepţiilor inconştiente. Spre sfirşitul secolului 
trecut reapare vitalismul în biologie, iar revoluţia 

din fizică oferă atît evidenţă empirică cît şi teoretică 
pentru dinamismul şi relativismul lui Leibniz. 

Scrierile lui Leibniz au avut influenţă foarte 
mare asupra lui Peirce, care le-a cunoscut mai bine 
decît orice alt american din timpul său. Peirce 
reinterpretează categoriile fundamentale ale lui 
Leibniz - existenţa, posibilitatea, armonia - ca şansă 
(Chanse), logică şi iubire. 

în lucrarea Ce este metafizica? Heidegger 
reia întrebarea pusă de Leibniz în De rerum 
originatione radicali [Despre originea radicală 
a lucrurilor ], „de ce există ceva mai degrabă decît 
nimic?" Heidegger ne spune încă din start că va fi 
vorba în această conferinţă despre o anumită 
întrebare filosofică, dar nu întrebarea din titlu, ci 
interogaţia privitoare la Nimic. Desfăşurîndu-se 
asupra Nimicului, interogaţia ne pune însă pe noi 
înşine în întrebare. Astfel întrebarea „de ce există 
fiinţare mai degrabă decît nimic?" devine întrebarea 
fundamentală a metafizicii. 

Cel mai însemnat ecou al ideilor leibniziene îl 
găsim în opera lui A. Whitehead, care a realizat o 
adevărată formă de leibnizianism modern (L Loemker, 
op. cit., p. 58). Filosoful american a dat expresie 
platonismului originar şi dinamismului care l-au 
influenţat şi pe Leibniz. Un empirism preocupat 
mai mult de implicaţiile obiective ale raţiunii, un 
existenţialism cu o credinţă mai mare în logică, un 
personalism mai atent faţă de analiza ştiinţifică 
reprezintă elemente comune cu Leibniz. 

3. Proiecţii în universalitatea culturii 

O mare parte dintre ideile lui Leibniz sînt 
prezente şi astăzi, deşi nu există în toate cazurile o 
conştiinţă clară a dependenţei lor de filosoful 
german. în majoritatea cazurilor nu sistemul 
filosofic ca întreg este răspunzător de această 
prezenţă, ci doar o parte sau alta a sa, sau doar 
simple idei izolate. 

Dincolo de deosebirile şi schimbările inerente 
într-o perioadă de timp atît de îndelungată, 
există cîteva puncte de legătură între perioada 
contemporană şi Leibniz (L. Loemker, op. cit., 
pp. 57-58). în primul rînd, în zilele noastre a 
triumfat convingerea lui Leibniz că există mari valori 
umane în descoperirea ştiinţifică şi că puterea 
ştiinţei consistă în cercetarea organizată. în al doilea 
rînd, este încă prezentă imaginea leibniziană a unei 
ştiinţe generale a caracterelor şi operaţiilor, aşa 
cum a încercat de altfel să întreprindă (calculul 
universal, limbajul universal, enciclopedia 
universală). Leibniz este inventatorul calculului 
binar şi deci poate fi considerat precursorul algebrei 
booleene, al logicii matematice şi al informaticii. în 
al treilea rînd, în metafizică contribuţia cea mai 
însemnată a fost dinamismul, întrucît a stimulat 
marile revoluţii din fizică, biologie şi psihologie. 
Teoria lumilor posibile, semantica numelor proprii 
şi a termenilor generali, teoria relaţională a 
spaţiului şi timpului, noua concepţie asupra 
organismului reprezintă tot atîtea idei valoroase, 



173 


care îşi dovedesc şi astăzi fertilitatea. în plus, 
epistemologia leibniziană poale fi considerată un 
gen de realism critic. în al patrulea rînd, umanismul, 
preocuparea sa pentru morală şi cultură sînt 
exemplare pentru secolul nostru. 

Gînditorul infinitului (dupăj. Brun), gîndilor 
baroc (după G. Deleuze), Leibniz a fost ultimul spirit 
renascentist prin interesul egal pentru toi ceea ce 
înseamnă ştiinţă şi filosofie. 

- Scrie Methodos nova discendae docen- 
daeque jurisprudentiae [Noua metodă 
pentru învăţarea şipredarea jurisprudenţei\ 
Confessio naturae contra atheistas [Mărturia 
naturii împotriva ateiştilor], 

1668-1671 - Lucrează la curtea de Maienţa, 
colaborator la reforma juridică, iar din 1670 
consilier pe probleme de politică europeană 
la cancelaria principelui Johann Filip de 
Schonborn. 

1671- Scrie Hypothesis physica nova [Noua 
ipoteză fizică ]. 

1672 - Este trimis la Paris pentru tratative secrete 
cu Ludovic al XlV-lea. Aici se ocupă de 
matematici, în special, inventînd calculul 
diferenţial (în 1675). 

1673 - Scrie Confessio philosophi [Profesiunea 
de credinţă a filosofului). 

- ianuarie-martiel673 - Trimis în misiune 
diplomatică la Londra 

- aprilie 1673 - Este ales membru al 
Societăţii regale britanice. 

- noiembriel676 - Moare principelejohann 
Filip de Schbnborn. 

- decembrie 1676 - Se întoarce în Germania, 
cu un ocol prin Anglia şi Olanda, acceptînd 
să lucreze pentru casa de Hanovra, în slujba 
căreia va rămîne timp de 40 de ani. 

1676 - Este bibliotecar-arhivist la Hanovra. 

1680 - Moare principele Johann Friederich. îl 
urmează Ernst August. 

1684 - Publică Nova methodus pro maximis et 
minimis [Noua metodă de determinare a 
maximelor şi minimelor ], prin care face 
cunoscut calculul diferenţial. 

1686 - Scrie Disertaţia metafizică şi Systema 
theologicum [Sistemul teologic\ Şi publică 
Brevis demonstratio erroris memorabilis 
Cartesii [Scurtă demonstraţie a unei vestite 
greşeli carteziene ]. 

1687-1697 - Istoriograf şi arhivist la Ilanovra. 
Călătoreşte în Austria şi Italia, între 1687 şi 
1690. Perioadă de intensă creaţie: Cu privire 
la reforma filosofiei prime şi la noţiunea 
de substanţă (1694), Nou sistem privitor 
la natura şi comunicarea substanţelor, 
precum şi la uniunea care există între 
suflet şi corp (1695), De rerum 
originatione radicali [Despre originea 
radicală a lucrurilor} (1695), Specimen 
dynamicum (1695), De ipsa natura sive 
De vi insita actionibusque creaturarum 
|Despre natura însăşi, sau despre forţa 
imanentă şi acţiunile creaturilor) (1698). 

1697-1714 - Diplomat şi academician. Este primul 
preşedinte al Academiei din Berlin (1700), 
membru al Academiei franceze (1700) şi 
Royal Society din Londra (încă din 1673). 

1698 - Moare principele Ernst August. îi urmează 
George Ludovic care este încoronat în 1714 
rege al Marii Britanii. 

1704-1705 - Scrie A 'ouveaux Essais sur l'enten- 
dement humain [Noi eseuri asupra intelec¬ 
tului uman], 

1710 - Publică Eseuri de teodicee asupra 
bunătăţii lui Dumnezeu, a libertăţii omului 
şi a originii răului. 

1712-1714 - Petrece aproape întregul timp la 
Viena. Scrie Principes de la Nature etde la 
Gr ace fondes en raison [Principiile naturii 
şi graţiei întemeiate pe raţiune}. în 1714 
scrie Monadologia. 

1714-1716 - La Hanovra, intrat într-un con de 
uitare, oarecum în dizgraţie. 

- Duce corespondenţa cu Clarke despre 
Dumnezeu, substanţă, spaţiu, timp etc. 

14 nov. 1716 - Moare la Hanovra, în singurătate. 

2. Glosarul principalilor termeni 

adevăruri de fapt - adevărurile obţinute din 
experienţă, avînd deci un caracter contingent. 
adevăruri de raţiune - adevăruri independente 
de experienţă, avînd, prin urmare, un 
caracter necesar. 

adevărurile eterne - adevăruri necesare 
apetiţie - acţiunea principiului intern al substanţei 
simple, care determină trecerea de la o 
percepţie la alta. 

armonie prestabilită - acţiunea tuturor substan¬ 
ţelor în perfect acord unele cu altele. Fiecare 
are relaţii care le exprimă pe toate celelalte, 
fiind astfel o oglindă a universului. Se ajunge 
la un acord perfect atît între cele două 
regnuri ale naturii (al cauzelor eficiente şi al 
cauzelor finale), cît şi între regnul fizic al 
naturii şi regnul moral al graţiei. 
bine metafizic - este echivalent cu perfecţiunea, 
adică posedarea tuturor proprietăţilor în cel 
mai înalt grad posibil. 
bine moral - constă în faptele virtuoase. 
bine fizic - constă în bucurii, plăceri, dar şi într-o 
stare mediană (nici-bine-nici-rău). 
characteristica universalis - încercarea de 
realizare a logicii ca limbă universală. 
entelehie - substanţa simplă ce conţine în sine 
principiul de acţiune, izvorul acţiunilor in¬ 
terne. Dintr-un alt punct de vedere, 

este monada pură şi simplă, posedînd 
percepţie şi apetiţie. 

indiferenţă de echilibru - teoria conform căreia 
voinţa poate acţiona fără cauze sau, cu alte 
cuvinte, conform căreia am fi înclinaţi în egală 
măsură să acceptăm şi să negăm ceva. 
monadă - substanţa simplă, indivizibilă, incapabilă 
să înceapă sau să sfîrşească în mod natural, 
care este imposibil să fie modificată din ex¬ 
terior, întrucît are în sine principiul de 
acţiune. Din punct de vedere intern, monada 
este dotată cu percepţie şi apetiţie. 
necesitate absolută (logică, metafizică, geome¬ 
trică) - necesitatea în sens strict, opusă 
imposibilului. Este principiul esenţelor. 
necesitate ipotetică - reprezintă consecinţa ce 
urmează cu necesitate metafizică dintr-o 
premisă contingenţă. Opusul ei este posibil. 
necesitate morală - necesitatea prin care 
Dumnezeu, îngerii, înţelepţii aleg alterna¬ 
tiva cea mai bună. 

percepţie - starea trecătoare a substanţei simple 
care dă seama de multiplicitatea în unitate. 
răufizic - constă în suferinţe, dureri, neplăceri etc. 
rău metafizic - imperfecţiunea originară a 
creaturilor. Este originea răului moral 
şi a răului fizic. 

rău moral - constă în păcat şi este sursa a răului fizic. 
spirit - monada înzestrată cu raţiune, şi prin 
urmare, dotată cu conştiinţă. 
suflet - monada dotată cu memorie 

